ނޭދެމޭ ވަކިވުމެއް ހާދަހާ ލޯބިވޭ – Esfiya\nހިތާމަ ކުރުވާހަކަ ލޯބި November 18, 2019\nއަހަރެން މިއަދު މި ތައްޔާރު ވަނީ ޒަވާޖީ ޙަޔާތެއް ފަށަންށެވެ. ނަމަވެސް އަހަރެން ބޭނުން ވެގެނެއް ނޫނެވެ. އަހަރެންނަށް މަޖުބޫރުވީ އެވެ. އަހަރެންނަށް އެކަމަށް މަޖުބޫރު ކުރީ އަހަރެން ބަލާ ބޮޑު ކުރި އަހަރެންގެ މައިންބަފައިންނެވެ. އެހެންކަމުން ދެން އަހަރެންނަށް އެކަމަށް އިތުރަށް ދެއްކެން އޮންނާނީ ކޮން ދެކޮޅުވެރި ކަމެއް ހެއްޔެވެ؟ މިއީ އަހަރެންގެ މައިންބަފައިންގެ ވިސްނުމެވެ. ނަމަވެސް މިއީ އަހަރެންގެ އަމިއްލަ ދިރިއުޅުމެވެ. އަހަރެންނަށް އަހަރެން ލޯބިވާ މީހަކާއި އެކު ޙަޔާތެއް ފެށުމުގެ ހައްޤު އޮންނަށް ޖެހޭނެ އެވެ. އެހެންނަމަވެސް އަހަރެންނަށް އެ ފުރުސަތު އަހަރެންގެ މައިންބަފައިން ވަނީ ނަގައިލާފަ އެވެ. އަހަރެން ބަލާ ބޮޑު ކުރުމުގެ އަގެއްގެ ގޮތުގައި އަހަރެންގެ ދިރިއުޅުން އެ ދެ މީހުންނަށް ހަވާލު ކުރަން ޖެހިއްޖެ އެވެ.\nއަހަރެން ވަރަށް އާދޭސް ކުރީމެވެ. އަހަރެންނަށް އަހަރެން ލޯބި ނުވާ މީހަކާ އެކު ދިރި ނޫޅެވޭނެ ކަމަށް ތަކުރާރުކޮށް ބުނަމުން ގެންދިޔައީމެވެ. އަހަރެންގެ ހަޤީޤީ ލޯބިވެރިޔާ އަހަރެންނާއި ވަކި ނުކުރުމަށް އެދި އެ ދެމީހުންގެ ފައި ބުޑަށް ވެއްޓި އަހަރެން ރޮއި ސަލާން ޖެހީމެވެ. އެހެންނަމަވެސް އަހަރެން ކުރި ހުރިހާ އާދޭސް ތަކަށް އަހަރެންގެ މައިންބަފައިން ޖެހީ ކޮޅުފައިންނެވެ. ދިނީ ބީރު ކަންފަތެކެވެ. އަހަރެންނަށް ގޮތް ހުސްވި ކަމުގެ އިޙުސާސް ކުރެވެން ފެށުނެވެ. އެހެންކަމުން އަހަރެންގެ ހަޤީޤީ ލޯބި އަހަރެން ޤުރުބާން ކުރަން ނިންމީމެވެ. އަހަރެންގެ ލޯބިވެރިޔާގެ ހިތުގައި ޖައްސައި އޭނާގެ ހިތް ހަލާކު ކުރުމަށް ފަހުގައެވެ.\n” ދަރިފުޅާ ރައުފާ … އަވަސް ކޮށްބަލަ… ”\nއަހަރެންގެ މަންމަ ގޮވައިލި އަޑަށް އަހަރެން ސިއްސައިގެން ދިޔަ އެވެ. އަހަރެން ކައިވެނީގެ މަޖިލީހަށް ހާޒިރު ވީމެވެ. އެއްވެސް އުފާވެރި ކަމުގެ އިޙުސާސް އެއް އަހަރެންނަކަށް ނުވެ އެވެ. އަހަރެންގެ މޫނު މަތި ވަނީ މިލާމޯޅި ވެފަ އެވެ.\nއަހަރެން ކައިވެނީގެ ގޮތުން ގުޅެން މި އުޅެނީ މާލެއަށް އުފަން މާލޭ މީހަކާ އެވެ. އެއީ ފައިސަލެވެ. މުދަލާއި ފައިސާ ހުރި 30 އަހަރުގެ މީހެކެވެ. އުމުރުގެ ގޮތުން ވެސް އަހަރެންނާއި ފައިސަލް އާއި ދެމެދު 10 އަހަރުގެ ތަފާތު އެބަހުއްޓެވެ. މުދަލާއި ފައިސާގެ ދަހިވެތި ކަމުގައި އަހަރެންގެ މަންމަ އަހަރެން ވިއްކާލީ ކަމުގައި އަހަރެން ދެކުނީމެވެ.\n” އަނބި ޤަބޫލުކޮށްފިން ”\nފައިސަލްގެ ޖުމުލަ އާއި އެކު އަހަރެންނަށް ބޭއިޚުތިޔާރުގައި އަހަރެންގެ ދެ ލޯ މަރާލެވުނެވެ. އަދި ވަރަށް ހިތްދަތި ގޮތަކަށް އަހަރެންނަށް ހިން ދިރުވާ ލެވުނެވެ.\nކައިވެނީގެ މަޖިލިސް ނިމުމާއި އެކު އަހަރެން ދިޔައީ ފާޚާނާ އަށެވެ. ހަމަ އެއްގޮތަކަށް ވެސް ނުރޮއި ނުހުރެވިގެންނެވެ. ފާޚާނާއަށް ވަދެވުމާއި އެކު ލޮލުގެ ތެރެއަށް ބޮޑި ވެފައިވާ ކަރުނަތައް ހޯސްލާފައި އަހަރެންގެ ކޯތާފަތް މައްޗަށް އޮހިގެން ދިޔަ އެވެ. އަހަރެން ވަރަށް ރުއީމެވެ. ހިތަށް ވަރަށް އަސަރު ކޮށްފި އެވެ. އަހަރެންގެ ހަޤީޤީ ލޯބިވެރިޔާ ނިޔާޒު މިއަދު ކިހާ ދެރަވާނެ ހެއްޔެވެ؟ އޭނާއަށް އަހަރެންނާއި ނުލައި ކެތްކުރެވޭނެ ހެއްޔެވެ؟ އަހަރެންނާއި ނުލައި އެފަކީރު އުޅޭނީ ކޮންފަދަ ނިކަމެތި ޙާލެއްގައި ހެއްޔެވެ؟\nއަހަރެން ފާޚާނައިން ނިކުތް އިރު ފައިސަލް ކޮޓަރީގެ އެނދުމަތީގައި އިށީނދެލައިގެން އިނެވެ. އަހަރެންގެ ދެ ލޯ ވަނީ ރޮއި ރޮއި ރަތް ވެފަ އެވެ.\n” ރައުފާ… ރޮއިފަތަ؟ ކިހިނެއްތަ ވީ…؟ ”\nއަހަރެންގެ ލޯ ފެނުމާއި އެކު ފައިސަލް ވަރަށް ހާސްވެފައި ހުރެ އަހަރެންގެ ކޮޑުގައި ހިފައިލަމުން އެހި އެވެ. އަހަރެންނަށް ބޭއިޚުތިޔާރު ގައި ފައިސަލް އާއި ދުރަށް ދެވުނެވެ.\n” ފައިސަލް… ތިއީ މަގޭ ޙަޔާތަށް މިއަދު އައިސް ހުރި މީހެއް… މަށަށް އަދި ފައިސަލަކީ ކާކު ކަމެއް ވެސް ރަނގަޅަކަށް ނޭނގެ.. ފައިސަލަކަށް ވެސް ރަނގަޅަކަށް މަށެއް ނޭނގޭނެ… އެހެންވީމާ…. މަ އަދި ވަގުތު ބޭނުން.. ” އަހަރެން އިސްދަށަށް ބޯ ޖަހައިގެން ހުރެ ވާހަކަ ދެއްކީމެވެ.\n” އާނ.. މަގޭ އެއްވެސް މައްސަލައެއް ނެތް.. މަ ރައުފާއަށް އިންތިޒާރު ކުރާނަން..”\nދުވަސްތައް ފައްވަމުން ދިޔަ އެވެ. އަހަރެން ދިރިއުޅެމުން ގެންދިޔައީ ފައިސަލްގެ ގޭގަ އެވެ. ހަމަ ކޮންމެ ދުވަހަކު އަހަރެންގެ ހިތުގައި ޖަހާ ހަމަ ކޮންމެ ވިންދެން ގޮވަމުން ދިޔައީ ނިޔާޒަށެވެ. އަހަރެން ގެ ހިތުގައި ނިޔާޒަށް ދެވިފައި ވަނީ މާތް މަތިވެރި ޤަދަރުވެރި ލޯތްބެކެވެ. އަހަރެންގެ ސިނކުޑީގައި އަބަދުވެސް ނިޔާޒުގެ ހަނދާންތައް އާވަމުން ދެއެވެ. އަހަރެންގެ ފިރިމީހާ ވެސް އަހަރެންނަށް ވަރަށް ރަނގަޅެވެ. މުޅި އޭނާގެ އާއިލާ ވެސް އަހަރެންނަށް ވަރަށް ހެޔޮކޮށް ކަންތައް ކުރެއެވެ. އެހެންނަމަވެސް ނިޔާޒުގެ ހަނދާންތައް މި ހިތުގައި ހިނގާހާ ދުވަހަކު އަހަރެންނަކަށް އަހަރެންގެ ފިރިމީހާއަށް މިހިތަކުން ޖާގައެއް ނުދެވޭނެވެ.\n” ރައުފާ… ކައިފިންތަ؟ ” ފައިސަލް ކޮޓަރިއަށް ވަންނަމުން ބުނެލި އެވެ.\n” ކާ ހިތެއް ނެތް… ފައިސަލް ކައިފިންތަ؟…” އަހަރެން ބުނެލީމެވެ.\n” ރައުފާ ކާހިތް ނެތިއްޔާ މަވެސް ކާހިތެއް ނެތް… ރައުފާއަށް އެނގޭތަ؟ މަ ރައުފާ އާއި ދޭތެރޭ ހާދަ ވިސްނަމޭ” ފައިސަލް އެހެން ބުނުމާއި އެކު އަހަރެންނަށް އެނދުން ތެދުވެވުނެވެ.\n” މަ ރައުފާ ދެކެ ވަރަށް ލޯބިވޭ…. ވަރަށް ވަރަށް ލޯބިވޭ… ރައުފާ މަ ދެކެ ލޯބި ނުވުމަކީ މަގޭ ނުކުޅެދުންތެރިކަން… އަބަދުވެސް ރައުފާ ތިހުންނަނީ ކޮންމެވެސް ކަމަކާ ދެރަވެފަ… މޫނު މަތީގައި އެއްވެސް އުފާވެރިކަމެއް ނެތް…. މަ ރައުފާގެ މަންމަ ގާތުގައި ރައުފާގެ ކައިވެންޏަށް އެދުނީ… ރައުފާ ދެކެ ލޯބިވާތީ…. ރައުފާ އާއި އެކު ދިރިއުޅެން ބޭނުން ވާތީ… މަ ވަރަށް ކެތްކޮށްގެން މިހުރީ މަގޭ އިޙުސާސްތައް ބޭރު ނުކުރަން… އެއީ ރައުފާ ވަގުތު ބޭނުމޭ ބުނީމަ… ރައުފާއަށް އުނދަގުވެދާނެތީ…”\nފައިސަލްގެ ލޮލުން ކަރުނަތައް ހިލިގެން ދިޔަ އެވެ. އަހަރެން ވެސް ހުރީ ވަރަށް ދެރަވެފަ އެވެ. އިސް އުފުލައި ފައިސަލަށް ބަލައިލާނެ ހިތްވަރެއް ވެސް ނެތިފަ އެވެ. އަހަރެން ފައިސަލް ދެކެ އެއްވެސް ވަރަކަށް ލޯތްބެއް ނުވަމެވެ. އެހެންނަމަވެސް ފައިސަލް އަހަރެން ދެކެ ވަރަށް ލޯބިވާކަން މިއަދު އަހަރެންނަށް އެނގިއްޖެ އެވެ. އެކަމު އަހަރެން ކުރާނީ ކީއްހެއްޔެވެ؟ އަހަރެން ދިރި މި ހުންނަނީ ނިޔާޒުގެ ހަނދާނުގަ އެވެ. ނިޔާޒަށްޓަކަ އެވެ.\nކުއްލިއަކަށް ފައިސަލް އަހަރެންގެ ފައި ބުޑަށް ވެއްޓި ރޯންފެށި އެވެ.\n” މި ހިތް ހަލާކު ނުވަނީސް ރައުފާ ގެ ހިތާމަތަށް މަށަށް ކިޔާދީ…. މަ ރައުފާއަށް އެހީވެ ދޭނަން… މަ ރައުފާ ދެކެ ވަރަށް ލޯބިވޭ…” އަހަރެންނަށް ގޮތް ހުސްވިއެވެ. އަހަރެންގެ ފައިބުޑަށް ވެއްޓި ރޮމުން އެގެން ދަނީ ކޮންމެ ގޮތެއް ވިޔަސް އަހަރެންގެ ފިރިމީހާ އެވެ.\nއަހަރެން ފައިސަލްގެ ގާތުގައި މަޑުމަޑުން އިށީނނަމުން ފައިސަލު ގެ ދަތްދޮޅީގައި ހިފައި، އަހަރެންނާއި ހަތަރު ކަޅި ހަމަ ކޮށްލި އެވެ. މިއީ އަހަރެން ފައިސަލް އާއި ހަތަރު ކަޅި ހަމަ ކުރި އަދި ފުރަތަމަ ފަހަރެވެ. އޭރުވެސް ފައިސަލްގެ ލޮލުން ކަރުން އަންނަމުން ދެއެވެ. ފިރިހެނެއް ކަމަކު އޮންނާނީ ހިތެކެވެ. އަހަރެން ހުރިހާ ވާހަކައެއް ވަރަށް ކެތްކޮށްލާފައި ފައިސަލަށް ހިއްސާކުރީމެވެ. ފައިސަލަށް ހީވީ މީހަކު އޭނާގެ ކަންފަތްމަތީގައި ބާރު އެތިފަހަރެއް އަޅާލިހެންނެވެ. އޭނާއަށް ކޮޅަށް ތެދުވެވުނެވެ. އަދި އަހަރެންނަށް ބަލަހައްޓައިގެން ހުރެ ވާހަކަ ދައްކަންފެށި އެވެ.\n” ވަރަށް ދެރަވެއްޖެ… މަ ވަރަށް ދެރަވެއްޖެ… މަށަކަށް ނޭނގެ ތީ އެހެން މީހެއްގެ ހައްޤެއް ކަމެއް… އެކަމު މިއަދު މަށަށް އެނގިއްޖެ…. މަ މި އުޅެނީ މީހެއްގެ ހައްޤެއް ފޭރި ގަނެގެންކަން…. މަށަށް މަޢާފު ކުރޭ…. މަށަށް ރައުފާ ދެކެ ލޯބި ވެވުނީމާ…. އެކަމުވެސް އަހަރެން ރައުފާއަށް ތިކަމަށް އެހީވެ ދޭނަން… ރައުފާ ދޭ ނިޔާޒު ކައިރިއަށް… ގޮސް މަޢާފަށް އެދޭ އޭނައަށް… އަދި އޭނަ ރައުފާއަށް މަޢާފުކޮށް ރައުފާ ޤަބޫލުކޮށްފިއްޔާ މަ ރައުފާ ދޫކޮށްލާނަން…” ފައިސަލް ރޮމުން ވަނީ ފާޚާނާ އަށެވެ.\nފައިސަލްގެ ވާހަކަތަކުން އަހަރެންގެ ހިތަށް ވަރަށް ފުން ހިތްދަތި އަސަރުތަކެއް ކޮށްފި އެވެ. އަހަރެންގެ މަންމަ މުދަލުގެ ބޭނުމުގައި ނަމަވެސް އަހަރެންނަށް ހޯދައި ދިނީ އަހަރެންނަށް ހާދަ ރަނގަޅު މީހެކެވެ. އަހަރެން ދެކެ ހާދަ ލޯބިވާ މީހެކެވެ. އެކަމު އަހަރެންގެ ހިތުގައި ޖަހާ ވިންދު އެެހެން ނަމަކަށް ގޮވާއިރު، މި ހިތް އެހެން މިޝްރާބަކަށް ގެންދާނީ ކިހިނެއް ހެއްޔެވެ؟\nއަހަރެން ސިހިފައި ފޯނަށް ބަލައިލީ ފޯނު ރިންގު ވާ އަޑަށެވެ. އެވަގުތު ގުޅަމުން ދިޔައީ އަހަރެން ރަޙުމަތްތެރިއެކެވެ. އަހަރެން ލޮލުން ކަރުނަތައް ފޮހެލަމުން ފޯނު ނެގީމެވެ. އެކޮޅުން ދައްކަމުން ގެންދިޔަ ވާހަކަތަކުން އަހަރެންގެ ހަށިގަނޑުގެ އެކި ގުނަވަންތައް ހީވީ ބުރި ބުރި ވެދާނެހެންނެވެ. ކަންފަތުގެ ހިނދުރި ހީވީ ބުރުމާ ކައްޓަކުން ތޮރުފާލިހެންނެވެ. ހިތުގައި ޖަހަމުން ގެންދިޔަ ވިންދު އަވަސްވި އެވެ. ހަށިގަނޑު އެއްކޮށް ތުރުތުރު އަޅައި ގަތެވެ. ހީވީ މުޅި ހަށިގަނޑަށް ބޮޑު ލޮޅުމެއް އައިހެންނެވެ. އަހަރެންގެ އަތުން ފޯނު ދޫވެ ކޮޓަރީގެ ތަށިމުށިގަނޑު މައްޗަށް ވެއްޓުނެވެ. އަދަ ވަރަށް ބާރަށް ރޯން ފެށުނެވެ.\nއެނދުމަތީގައި ފޮތި ގަނޑަކުން މުޅި ގައި ނިވާ ކޮށްފައި ވާ މީހާ ފެނުމާއި އެކު އަހަރެންގެ ފިޔަވަޅުތަކަށް ހުއްޓުން އެރި އެވެ. މަޑުމަޑުން ފިޔަވަޅު ނަގަމުން ގޮސް އަހަރެން އެނދު ކައިރީގައި ހުއްޓުނީމެވެ. އަދި އެމީހާގެ ގައި މަތީގައި އަޅާފައިވާ ފޮތިގަނޑު ނަގާލީމެވެ.\nނިޔާޒުގެ ފުރާނަނެތް މަސްގަނޑު ފެނުމާއިއެކު އަހަރެންގެ ހިތުގެ ހިނގުން ހުއްޓުނު ކަހަލައެވެ. ރޯން ވެސް ނޭނގި ގަނޑުވެފައި އަހަރެންނަށް ހުރެވުނެވެ. ހިތުގައި ޖެހިގެން ކުއްލިއަކަށް އަޑު އިވޭވަރަށް އަހަރެންނަށް ރޮއިގަނެވުނެވެ.\n“ނިޔާ… އަޅެ ނިޔާ… މަށަށް މަޢާފުކުރޭ…. މަ ނިޔާ ދެކެ ވަރަށް ލޯބިވޭ…. ނިޔާ އާއި މަ ވަކިވީ މަޖުބޫރުވެގެން… މަށަށް ގޮތް ހުސްވީ…. ނިޔާ… ހެޔޮނުވާނެ…. މަ ދޫކޮށްފަ ނުދޭ… އާދޭސް ކޮށްފަ މިބުނީ….. ނިޔާ…. ލޯ ހުޅުވާލަބާ…. އެންމެ ފަހަރަކު ނަމަވެސް ލޯ ހުޅުވަބާ… ލޯ ހުޅުވާ މަށަށް ބަލާލަބާ… މިހުރީ ނިޔާ ކައިރައަށް އައިސް… ލޯ ހުޅުވާލަ ބަލާ….” އަހަރެންގެ އަޑު ތުރުތުރު އަޅަމުންދިޔައެވެ.\nފައިސަލް އަހަރެންގެ ހަރަކާތްތަކަށް ބަލަން ހުރީ ހިތް ރޫޅޭ ވަރުވެފައެވެ. އަހަރެން ނިޔާގެ އަތުގައި ހިފައިގެން ރޮމުން އާދޭސް ކުރަމުން ގެންދިޔައީމެވެ. ޑޮކްޓަރު ބުނި ގޮތުގައި ނިޔާ މަރުވީ ހިތާމަ ކޮށްކޮށް ” ހާޓް ފެއިލް” ވެގެންނެވެ.\n” ފައިސަލް… މަށަށް އެހީވެދީ…. މަށަށް… އެހީވެދީ… ފައިސަލް…. މަގޭ ޙަޔާތަށް އުފާވެރިކަމެއް ގެނެސްދީ… މަ މަރުވެދާނެ ފައިސަލް…” ފައިސަލުގެ ގައިގައި ބައްދައިގަނެގެން އަހަރެން ރޮމުން ބުނީމެވެ.\n” ރައުފާ… މަ ރައުފާއަށް އުފާވެރި ދިރިއުޅުމެއް ހޯދަ ދޭނަން… ރައުފާ އާއި ދުވަހަކު ވެސް މަ ވަކިވެގެން ނުދާނަން… މަ ވަރަށް ލޯބިވޭ ރައުފާ ދެކެ…” ރައުފާގެ ދެ ލޮލުން ކަރުނަތައް ފޮހެދެމުން ފައިސަލް ބުންޏެވެ.\nnice story maasha allah\nWooww 😍😍😍 varah emotional 😭😭😭😭😭 varah reethi ingyy mi story😘😘😘😘\nEmotional story eh dhw😣😣😣😣\nMi story varah reethi.maa sha Allah.\nV reethi mi story…\nV reethi mi vaahaka ❤❤❤❤\nma mi kiyaafa heehee halaaku. dhen mi cooment kohfa mithii meehunahves notice nuvanytha? ma kiyaafa huryma haadha majaley. mulhin ehn gotheh. eyge badhal name or aharen use kurinama varah furihama vees.\nVarah reethi mi vaahaka mashah vx kiriyaa kehkurevuny varah emotional 😘😘😘😘💞\nkon emotional eh. ma hee hee halaaku. hama huvaa mibuny. cutie you were right. ma maruvedhaane faisal. ma salaamai kohdhee.. lol. heehee halaaku\nMashaa allah nice story\nއާދޭސް ކުރާ ހިތްވޭ ރޮމުން (3)\nހިތާމަ އެހެނިހެން ލޯބި March 17, 2018\nހިތާމަ އެހެނިހެން ލޯބި August 17, 2017


ބ.ކިހާދޫ ޒުވާނުން އަތޮޅު ފަހަނައަޅައި ވެރިރަށް މާލެއާއި ދިމާލަށް. - Kihaadhoo Live\nބ.ކިހާދޫ ޒުވާނުން އަތޮޅު ފަހަނައަޅައި ވެރިރަށް މާލެއާއި ދިމާލަށް.\nލިޔުނީ: އަޙްމަދު ފަޔާޟް | މޭ 20, 2015 ކުޅިވަރު\nބ.ކިހާދޫ އަކީ ބ.އަތޮޅުގައި ފުޓްބޯޅައިގައި ވަރުގަދަ ބާރެއްގެ ގޮތުގައި ވޭތުވެދިޔަ 10 ވަރަކަށް އަހަރު ހިފަހައްޓަމުން އައި ރަށެކެވެ. އެގޮތުން އޭދަފުށީގައި 2005 އަހަރުގެ ބޮޑުއީދުގައި ބޭއްވި މުބާރާތް ކާމިޔާބު ކުރުމުގެ އިތުރުން 2010 ވަނައަހަރު ބޭއްވި މުބާރާތުގެ ސެމީއަށް ދަތުރުކޮށްފައިވެއެވެ. އަދި ބ.އަތޮޅު ފުޓްބޯޅަ ޗެލެންގައި ބައިވެރިވި ދެއަހަރުވެސް ވަނީ ސެމީ އަށް ދަތުރު ކޮށްފައެވެ. ފުޓްބޯޅައިގެ ގަދަބާރެއްގެ ގޮތުގައި އޮތުމަށް ފަހު މިހާރު މިވަނީ ޒުވާން ކުދިންކޮޅެއްގެ ބުރަމަސައްކަތުން ފުޓްސަލްއާ ދިމާލަށް ހުންގާނު އަބުރާލާފައެވެ.\nއެގޮތުން މުޅި ރާއްޖެއަށް ހުޅުވާލައިގެން ރައިޒިން ސްޓާ ފޯ ވިލުފުށި ރެކްރިއޭޝަން އިން މާލޭގައި މިދިޔަ އަހަރު ބާއްވަންފެށި އައިލެންޑް ކަޕް ފުޓްސަލް މުބާރާތުގައި މިފަހަރު ކިހާދޫ ޓީމު ބައިވެރިވާގޮތަށް ނިންމައިފި އެވެ.\nކިހާދޫ ޓީމުގެ އިސް އޮފިސަލަކު ކޭއެލް އަށް މައުލޫމާތުދެމުން ބުނީ މިއީ ކިހާދޫއަށް ނިސްބަތްވާ ޓީމެއް މިފަދަ މުބާރާތަކަށް ނިކުންނަ ފުރަތަމަ ފަހަރުކަމަށް ވީނަމަވެސް މުބާރާތުގައި ބައިވެރިވަނީ މުބާރާތް ކާމިޔާބުކުރުމުގެ ފޮނި އުއްމީދާއެކުގައެވެ.\nކިހާދޫއިން މިމުބަރާތާ ކުރިމަތިލަނީ މިފަދަ މުބާރާތް ތަކުގެ ތަޖުރިބާ ހުރި މަދު ކުޅުންތެރިންތަކަކާއެކު ނަމަވެސް ރަގަޅު ކާމިޔާބެއް ހޯދުމަށް މަސައްކަތްކުރާނެކަމަށް ޓީމްގެ ކޯޗް ހުއްޓޭ ބުނެފައިވާއިރު، ޓީމްގައި ހުރި އެންމެ ތަޖުރިބާކާރު ކުޅުންތެރިއަކީ އެމްޕީލް ފުޓްސަލް ޓީމްގެ މުހިއްމު ކުޅުންތެރިޔާ މުޙައްމަދު އަޔާޟް އެވެ. މިއީ ކިހާދޫ ޓީމުން މިފަދަ ބޮޑު މުބާރާތަކާ ކުރިމަތިލާއިރު އެޓީމަށް ލިބިފައިވާ ވަރަށްވެސް ބޮޑު ހިތްހަމަޖެހުމެކެވެ.\nއަންނަމަހުގެ 1 އިން 13 އަށް މާލޭ މިނީ ފުޓްސަލް ގްރައުންޑްގައި ކުރިއަށް ގެންދިޔުމަށް ހަމަޖެހިފައިވާ މިމުބާރާތުގައި މިފަހަރު 40 ޓީމަށް ބައިވެރިވުމުގެ ފުރުސަތު ދޭގޮތަށް މުބާރާތް އިންތިޒާމް ކުރާ ފަރާތުން ވަނީ ހަމަޖައްސާފަ އެވެ.\nyum on މޭ 20, 2015 7:05 am\nހަާދަ ފޮނި ޚަބަރެއް….ވިތް ދަ ޓީމް….


ލެނޯވޯ އިން ތައުލީމީ ދާއިރާއަށް4ކްރޯމްބުކް ތައާރަފްކޮށްފި - Tech News Maldives\nލެނޯވޯ އިން ތައުލީމީ ދާއިރާއަށް4ކްރޯމްބުކް ތައާރަފްކޮށްފި\nމުހައްމަދު ރައްޔާން • 25 މާރިޗު 2021\nލެނޯވޯ އިން މުޅިން އައު ކްރޯމްބުކް ތަކެއް ބާޒާރަށް ނެރެފިއެވެ. މީގެ ތެރޭގައި ހިމެނެނީ ތައުލީމީ ދާއިރާއަށް ހާސަކޮށް ތައާރަފް ކުރެވުނު 14އީ ޖެން 2، 100އީ، 300އީ އަދި 500އީ ޖެން3ކްރޯމްބުކްއެވެ.\nކޮވިޑް-19 އާއި ގުޅިގެން އަގު ހެޔޮ ކްރޯމް ބޭސްޑް ޑިވައިސް ތަކުގެ މަގްބޫލުކަން އެކިއެކި ދާއިރާތަކުގައި ހާއްސަކޮށް ތައުލީމީ ދާއިރާގައި ވަނީ އިތުރުވެފައިއެވެ. އެހެންކަމުން ލެނޯވޯ އިން އަލަށް ބާޒާރަށް ނެރުނު ކްރޯމްބުކްތަކަކީ މުޅިންވެސް ތައުލީމާ ދާއިރާއަށް ހާއްސަވެފައިވާ އުފެއްދުންތަކެކެވެ. އަލަށް ބާޒަރަށް ނެރުނު މިއުފެއްދުންތަކުގައި ފާހަނގަކޮށްލެވޭ ބަދަލަކަށް ފެންނަނީ މިހާރު ހުރި ޑިޒައިންތަކުގެ ބަދުލަގައި އައު ޑިޒައިން ތަކެއް ހިމެނިފައިވުމެވެ.\nލެނޯވޯ ޖެން214 އިންޗީގެ 14އީ ކްރޯމްބުކް އަކީ އޭއެމްޑީ ޕްރޮސެސާއެއް ހިމެނޭ ޑިވައިސްއެކެވެ. މި މޮޑެލްގެ އިތުރު މައުލޫމާތު ހާމަކޮށްފައި ނުވީނަމަވެސް މި މޮޑެލްގެ އަގުތަކަށް ބަލާލާއިރު ބޮޑަށް ބެލެވެނީ މިއީ ލޯ-ޕަވާޑް ޑިވައިސްތަކެއް ކަމަށެވެ. އެގޮތުން މި ޑިވައިސްގައި4އަދި 8 ޖީބީ ރެމް އަދި 64 ޖީބީގެ މެމޮރީ ހިމެނޭނެއެވެ. މީގެ އިތުރުން ޗާޖްކުރުމަށް ޔޫއެސްބީ-ސީ ޕޯޓަކާއި،2ޔޫއެސްބީ-އޭ ޕޯޓްއާއި، 3.5 މިލިމީޓަރުގެ ހެޑްފޯން ޖެކަކާއި އަދި އެޗްޑީއެމްއައި ޕޯޓެއް މި ޑިވައިސްގައި ހިމެނޭނެއެވެ. މި ޑިވައިސްގެ ފެށޭ އަގަކީ 334 ޑޮލަރެވެ.\nލެނޯވޯ އިން މިފަހަރު ތައާރަފްކޮށްފައިވާ އެންމެ އަގުހެޔޮ ކްރޯމްބުކް އަކީ 100އީ ޖެން3ކްރޯމްބުކްއެވެ. މި ޑިވައިސްގައި ހިމެނެމީ 11.6 އިންޗީގެ ޑިސްޕްލޭއެކެވެ. މި ޑިވައިސްގައިވެސް އޭއެމްޑީ ޕްރޮސެރެއް ހިމެނިފައިވެއެވެ. ނަމަވެސް މި ޑިވައިސްގައި ލިބެންހުރީ ހަމައެކަނި4ޖީބީ ރެމް އަދި 32 ޖީބީ މެމޯރީ އެވެ. ލެނޯވޯ 14އީ ގައި ހިމެނިފައިވާ ހުރިހާ ޕޯޓެއްވެސް މިޑިވައިސްގައި ހިމެނެއެވެ.\nލެނޯވޯ 300އީ ޖެން3ކްރޯމްބުކް އަކީ ޓަޗްސްކްރީން އެއް ހިމެނޭ ޑިވައިސްއެކެވެ. މިޓަޗް ސްކްރީނަކީ ގޮރިއްލާ ގްލާސް އިން އުފައްދާފައިވާ ސްކްރީނެކެވެ. މީގެއިތުރން މި ޑިވައިސް އާއިއެކު ސްޓައިލަސް އެއްވެސް ހިމެނިފައިވެއެވެ. މިޑިވައިސް ގައިވެސް އޭއެމްޑީ ޕްރޮސެސާއަކާއި 64 ޖީބީ ސްޓޯރޭޖް އަދި4ޖީބީ ރެމް އެއް ހިމެނިފައިވެއެވެ. މީގެ އިތުރުން މި ކްރޯމްބުކްގައ ވީޑިއޯކޯލް ތަކަށް ހާއްސަކޮށް5މެގަޕިކްސެލް ކެމެރާއެއް ހިމެނެއެވެ. މި ކްރޯމްބުކްގެ އަގަކީ 359 ޑޮލަރެވެ.\nލެނޯވޯގެ ކްރޯމްބުކް 500އީ ޖެން3އަކީ ފެން ނުވަންނަ ގޮތަށް ތައްޔާރު ކުރެވިފައިވާ ޑިވައިސްއެކެވެ. މި ޑިވައިސް އަކީ 11.6 އިންޗީގެ ޑިސްޕްލޭއެއް ހިމެނިފައިވާ ޑިވައިސްއެކެވެ. މީގެއިތުރުން މިޑިވައިސް ގެ ޑިސްޕްލޭ ފަރުމާކުރެވިފައިވަނީ ގޮރިއްލާ ގްލާސް ބޭނުންކޮށްގެންނެވެ. އޭއެމްޑީ ޕްރޮސޭސާއެއްގެ ބަދަލުގައި މި ޑިވައިސްގައި ބޭނުންކޮށްފައިވަނީ އިންޓެލް ސެލެރޮން އެން5100 ގެ ޕްރޮސެސާއެކެވެ. މި ޑިވައިސްގައި 8 ޖީބީ ރެމްއަކާއި 64 ޖީބީ މެމޮރީ އަދި ޔޫއެސްބީ-ސީ ޖެން 3.2 ގެ ޕޯޓަކާއި، އެޗްޑީއެމްއައި އަދި2ޔޫއެސްބީ-އޭ ޕޯޓް ހިމެނިފައިވެއެވެ. މީގެ އިތުރުން މި ޑިވައިސްގައި މައިކްރޯއެސްޑީ ކާޑް ރީޑަރެއްވެސް ހިމެނިފައިވެއެވެ. މި ޑިވައިސްގެ އަގަކީ 429 ޑޮލަރެވެ.\nލެނޯވޯ އިން އަލަށް ބާޒާރަށް ނެރުނު ކްރޯމްބުކްތަށް މެއި 2021 އިން ފެށިގެން އެކުންފުނީގެ ވެބްސައިޓް އިން އާންމުކޮށް ލިބެންހުންނާނެއެވެ.


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 07 ފެބްރުވަރީ 2019 ވާ ބުރާސްފަތި ދުވަހުގެ 13:00 ގެ ކުރިން، ހުވަދުއަތޮޅު ދެކުނުބުރީ އަތޮޅު ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް gdhatollcouncil@gmail.com އަދި ފެކްސް 6841001 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 17 ފެބްރުވަރީ 2019 އާއި 02 މާރިޗު 2019 އާއި ދެމެދުގެ ތާރީޚެއްގައި، ހުވަދުއަތޮޅު ދެކުނުބުރީ އަތޮޅު ކައުންސިލްގެ އިދާރާއަށެވެ.\n21 ޖުމާދަލްއޫލާ 1440\nސުންގަޑި: 07 ފެބުރުވަރީ 2019 1300


SunOnline: Maamui ge Promotional lava: Thafaathu dho?\n"މާމުއި"ގެ ޕްރޮމޯޝަނަލް ލަވަ: ތަފާތު ދޯ؟\nއައިމިނަތު ލުބާ 09 Jun 2019, 12:45\nލަވައިގެ ޕޯސްޓަރެއް---- ފޮޓޯ/ ޑާކްރެއިން\nޑާކްރެއިން އެންޓަޓެއިންމަންޓުން ގެނެސްދޭ ކޮމެޑީ ފިލްމު "މާމުއި"ގެ ޕްރޮމޯޝަނަލް ލަވަ "ރޭރޭ" ދައްކާލައިފިއެވެ.\nމި ލަވަ ރޭ ޔޫޓިއުބަށް ދޫކޮށްލާފައިވާއިރު ގިނަ އަދަދެއްގެ ބެލުންތެރީން އަންނަނީ މި ލަވައަށް ތައުރީފް ކުރަމުންނެވެ. ލަވައަށް ގެނެސްފައިވާ ބަދަލުތަކަށް ބެލުންތެރީން ވަނީ ތައުރީފްކޮށްފައެވެ.\n"ރޭރޭ"ގެ މިއުޒިކް ތައްޔާރުކޮށްފައިވަނީ ހުސައިން ތައުފީގެވެ. މީރާ މުހައްމަދު މާޖިދުގެ ހިތްގައިމު އަޑުން އެ ލަވަ ކިޔާފައިވާއިރު ލަވައިގައި ހިމެނޭ ރެޕް ބައި ކިޔާފައިވަނީ ކުރިއަރަމުން އަންނަ ރެޕް އާޓިސްޓް ޓޯއީއެވެ. އެ ލަވައިގައި ރެޕްގެ ބައެއް ހިމެނުމުން ލަވައަށް އިތުރު ފުރިހަމަކަމެއް އައިސްފައިވެއެވެ.\nލަވަ ޕްރޮޑިއުސްކޮށްދީފައިވަނީ މުހައްމަދު އަލީ އަދި އައިޝަތު ފުއާދެވެ. ލަވަ އެންމެ ފުރިހަމަކޮށް އަޑުއިވިގެންދާނީ ހެޑްސެޓް ބޭނުންކޮށްގެންނެވެ.\nމި ލަވައިން ވަނީ ހިތްގައިމު ނެށުންތަކެއް ވެސް ފެނިގެން ގޮސްފައެވެ.\nފިލްމުގައި ހިމެނެނީ ޖުމްލަ ހަތަރު ލަވަ އެވެ. އެއީ 'ޖޯޑެއްގެ ސާފު ލޯބި'، 'ރޭރޭ '، 'ތިބާ' އަދި 'އަރައިގެން އައި އިރާއެކު' އެވެ.\nއެހެން ކޮމެޑީ ފިލްމުތަކާ ހިލާފަށް އެ ފިލްމު ތަފާތުވާނެ ކަމަށް ފިލްމުގެ ޓީމުން ބުނެ އެވެ. މީހުން ހެއްވާލާނޭ ގިނަ މަންޒަރުތަކެއް ހިމެނޭ އެ ފިލްމު އޮލިމްޕަސް ސްކްރީނުގައި އަޅުވާނީ، އަންނަ ޖުލައި މަހުގެ އެއްވަނަ ދުވަހު އެވެ.\nމާމުއިގައި ހަރަކާތްތެރިވާ ތަރީންނަކީ އިސްމާއީލް ޖުމައިހް (ޖުމާ)، ސަމާހަތު ރާޒީ، ޝާޔާ، އަބްދުﷲ ޝާފިއު އިބްރާހިމް (ފުބޫ)، މަރިޔަމް މަޖުދާ (މަޖޫ)، އަހްމަދު ސުނީ، ހަމްދާން ފާރޫގް، އާދަމް ރިޒްވީ، މަރިއްޔާ، އައިމިނަތު ނޫރާ، އަހްމަދް އަމާން، ނުޒުހަތު ޝުއައިބު (ނުޒޫ) އަދި އަހްމަދު ޝާކިރު އެވެ.\nފިލްމު މާމުއި އިން މި ދާއިރާއަށް އަލަށް ތައާރަފްވާ އައިޝަތު ޔާދާ ވެސް ތަރީންގެ ތެރޭގައި ހިމެނޭނެ އެވެ.


R. Atoll ge5rashehge landuse plan hadhan bayakaa havaalu koffi | Fainu Online\n21 ޖޫން 2022, އަންގާރަ, 23:18\nރ. އަތޮޅުގެ5ރަށެއްގެ ބިން ބޭނުން ކުރާނެ ގޮތުގެ ޕްލޭން (ލޭންޑްޔޫސް ޕްލޭން) ހެދުމަށް ބަޔަކާ ހަވާލުކޮށްފިއެވެ.\nލޯކަލް ގަވަރމަންޓް އޮތޯރިޓީ (އެލްޖީއޭ) އިން މި މަސައްކަތް ހަވާލު ކޮށްފައިވަނީ، އިޕޮކް އެސޯސިއޭޓްސް އިން އެސޯސިއޭޝަން ވިތު ޝެރެޓް ސްޓޫޑިއޯޒްއާއެވެ. މި މަސައްކަތް ހަވާލު ކުރުމުގެ އެއްބަސްވުމުގައި ސޮއި ކޮށްފައިވަނީ، އެލްޖީއޭގައި އިއްޔެ މިކަމަށް ބޭއްވި ބައްދަލުވުމެއްގައެވެ.\nޖުމުލަ 18 ރަށެއްގެ މަސައްކަތް އެ ކުންފުންޏާ ހަވާލު ކޮށްފައިވާއިރު، ރ. އަތޮޅުން އެ މަސައްކަތް ހަވާލު ކޮށްފައިވަނީ، ރ. އަލިފުށި، ރ. މަޑުއްވަރީ، ރ. މާކުރަތު، ރ. ވާދޫ އަދި ރ. ރަސްގެތީމެވެ.\nލާމަރުކަޒީ ގާނޫނަށް ގެނައި އިސްލާހާއިއެކު ކައުންސިލްތަކުން އެ ކައުންސިލެއް ނިސްބަތްވާ ރަށެއްގެ ލޭންޑްޔޫސް ޕްލޭން ހެދުމަށް3މަސް ދުވަހުގެ މުއްދަތެއް ދިނެއެވެ. ނަމަވެސް، އެ މަސައްކަތަކީ ފަންނީ މަސައްކަތަކަށް ވެފައި އެކަން ކުރާ ބަޔަކު ހޯދުމުގައި ދިމާވި ދަތިތަކާއެކު ބައެއް ކައުންސިލްތަކުގެ ލޭންޑްޔޫސް ޕްލޭން އެލްޖީއޭ މެދުވެރިވެގެން ހެދުމަށް ދަނީ މަސައްކަތް ކުރަމުންނެވެ.\nއިތުރު ލިޔުންތައް ލޭންޑް ޔޫޒް ޕްލޭން ރ. މަޑުއްވަރި ރ. އަލިފުށި ރ. މާކުރަތް ރ. ވާދޫ ރ. ރަސްގެތީމު


Vaccine Nujahaa Kudhinge Dhafthareh Ekulavaalanee - Vaguthu\n2 އަހަރު ކުރިން ( ޖެނުއަރީ 15, 2020 )\nރާއްޖޭގައި މިހާރު ފެތެރެމުން އަންނަ ހިމަބިއްސަށް ވެކްސިން ނުޖަހާ ކުދިންނަކީ ކޮބައިތޯ ބަލައި އެ ކުދިންގެ ދަފްތަރެއް އެލުލެވުމުގެ މަސައްކަތް މިހާރު ކުރެވެމުން އަންނަ ކަމަށް ހެލްތް މިނިސްޓަރު އަބްދުﷲ ވިދާޅުވެއްޖެއެވެ.\nމިނިސްޓަރު މިފަދައިން ވިދާޅުވެފައިވަނީ މިއަދު ހެލްތް މިނިސްޓްރީގައި ކުރިއަށް ގެންދިޔަ ނޫސްވެރިންގެ ބައްދަލުވުމެއްގައެވެ. ހިމަބިއްސާއި ގުޅޭ އެންމެ ފަހުގެ މައުލޫމާތު ނޫސްވެރިންނަށް ހިއްސާ ކުރައްވަމުން މިނިސްޓަރު ވިދަާޅުވެފައިވަނީ، ވެކްސިން ނުޖާހާ، 18 އަހަރުގެ ކުރިންގެ މައުލޫމާތު ހޯދައި އެކުދިންގެ ދަފްތަރެއް އެކުލަވާލުމުގެ މަސައްކަތް މިހާރު އެފަރާތުން ކުރަމުން އަންނަ ކަމަށެވެ.\n"މުޅި ރާއްޖޭގެ ހުރިހާ ރަށެއްގެ ދަފްތަރު މިކުރަނީ ގަސްތުގައި ވިޔަސް ނުވަތަ އޮޅިގެން ވިޔަސް 18 އަހަރުން ދަށުގެ ވެކްސިން ނުޖަހާ މީހުންނަކީ ކޮބައިތޯ. އެމަސައްކަތް އަޅުގަނޑުމެންނަކަށް 24 ގަޑި އިރު ތެރޭ ނިންމައެއް ނުލެވުނު. އެމަސައްކަތް މިހާރު ކުރެވެމުން އަންނަނީ." އަމީން ވިދާޅުވިއެވެ.\nމިނިސްޓަރު ވިދާޅުވީ، މިހާރު މަސައްކަތް ދާގޮތުން ހަފްތާ ނިމޭއިރު ރާއްޖޭގައި ތިބި 18 އަހަރު ނުވާ ކުދިންގެ މައުލޫމާތުގެ ފުރިހަމަ ދަފްތަރެއް އެކުލަވާލެނެވޭ ކަމަށް އުއްމީދު ކުރައްވާ ކަމަށެވެ. އޭގެ ފަހުން ވެކްސިން ނުޖަހައި ތިބި ކުދިންނަށް ވެކްސިން ޖެހުމުގެ މަސައްކަތް ކުރިއަށް ގެންދާނެ ކަމަށް މިނިސްޓަރު ވިދާޅުވިއެވެ. އެގޮތުން މިހާތަނަށް 48 ރަށެއްގެ މައުލޫމާތު ލިބިފައިވާ ކަމަށް މިނިސްޓަރު ވިދާޅުވިއެވެ\n"އަޅުގަނޑު އުއްމީދު ކުރަނީ މާދަމާއަށް އެ ލިސްޓްބޮޑު ބައެއް އެކުލަވާލެވޭނެ ކަމަށް. ހަފްތާ ނިމޭއިރު ރާއްޖޭގެ ހުރިހާ ރަށެއްގައި ތިބި 18 އަހަރު ނުވާ ކުދިންގެ މައުލޫމާތު ފުރިހަމަ ދަފްތަރެއް އެކުލެވޭނެ ކަމަށް" އަމީން ވިދާޅުވިއެވެ.\nމީގެ އިތުރުން މިނިސްޓަރު ވިދާޅުވީ، ދަފްތަރު އެކުލަވާލުމުގެ އިތުރުން ބައެއް ފަރާތްތަކަށް ވެކްސިން ދިނުމުގެ މަސައްކަތް މިހާރު ކުރިއަށް ދާ ކަމަށާއި އެންމެ ފުރަތަމަ ހިމަބިހި ފެނުނު ސަރަހައްދަށް އިސްކަން ދީގެން މިދިޔަ ދެ ދުވަސް ތެރޭގައި 1240 މީހުންނަށް ވެކްސިން ދީފައިވާ ކަމަށެވެ.\nސިއްހީ ދާއިރާގައި މަސައްކަތް ކުރާ ޓެކްނީޝަނުންނަށް ތަމްރީން ޕްރޮގްރާމެއް ފަށަނީ\nރައްޔިތުން ނުކުމެ ކުޑަރިކިލު ސިއްހީ މަރުކަޒު ބަންދުކޮށް މުޒާހަރާ ފަށައިފި!\nވެކްސިންގެ ބޫސްޓާ ޑޯޒް ޖެހުމުގެ މަސައްކަތަށް މުވައްޒަފުން ހޯދަނީ\nޖެނުއަރީ 15, 2020 20:34\nއަބަދު ދަފްތަރާއި ކޮމިޓީ ހެދުމުގައި އަވަދިނެތި. ތަންކޮޅެއް ކޮލިޓީކޮށް ތިކަން ކޮށްބަލަ. ވެކްސިން ނުޖަހަންޏާ ނުޖަހައި އުޅެފާނެނުން. ކީއްވެތިހާ ގަދަކަން ތިދައްކަނީ. ތިއަށްވުރެ މާރަނގަޅުވާނެ ކޮލިޓީ ޑަކްޓަރުން ރާއްޖެތެރެއަށް ހޯދިއްޔާ. ކަމެއްނެތިގެން އުޅޭހެންހީވަނީ\nޖެނުއަރީ 15, 2020 20:38\nއަހަރެމެންގެ ރަށުގައި އެބަހުރި ބެލެނިވެރިން ވެކްސިންގ ޖަހަން ބޭނުންވެ އެކަމަކު ބީ ސީ ޖީ ވެކްސިން ނުޖެހިގެން އުޅޭ ކުއްޖެއް. އެހެން ވެކްސިންތައް ހުރީ ދެވިފައި.\nޖެނުއަރީ 15, 2020 20:54\nލާ ދީނީ މީހުންގެ ދަފްތަރެއް އެކުލަވައިލާން ވިސްނާފައިވޭތޯ ؟\nޖެނުއަރީ 15, 2020 21:48\nއިސްލާމް ދީނާ ދެކޮޅައް ވާހަކަ ދައްކާ އެކިވައްތަރުގެ ވީޑިއޯ ތައް ކުޅެހަދާ މީހުންގެ ދަފްތަރެއް ހަދާ ބަލަ.ގަދާކަމުން ވެކްސިން މި ޖަހަނީ ކީއްވެ؟މަސްތުވެގެން މަގުމަތީގަ މިއުޅޭ\nމީހުންލައްވާ ގަދަކަމުން ވެސް އެކަން ހުއްޓުވަން މަސައްކަތް ނުކުރަނީ ކީއްވެ؟ޒިނޭ ކުރުމާ އެއްޖިންސުން ގުޅުން ހިންގުން ގަދަކަމުން ދަފްތަރު ހަދާގެން ވެސް ހުއްޓުވަބަ ލަ. މާ ތާހިރު ވާނެ. ނުބާ އަމަލު ތައް ގިނަވާ ވަރަކައް ބަލިތައް ޖެހުން ގިނަވާ ނެ.ބަލިތަކުން ރައްކާތެރި ވުމަށް ޓަކައި މި ނުބާ އަމަލު ތަކާ ދުރުހެލިވާށެވެ.\nޖެނުއަރީ 15, 2020 21:53\nއެހެންޏާފަހެ މިނިވަން ފިކުރު ގެ މީހުންނާއި މަސްތުވާތަކެތި ބޭނުންކުރާ މީހުންގެ ދަފްތަރެއް ހަދާކަން ނުވޭތަ\nޖެނުއަރީ 15, 2020 21:57\nސަރުކާރުން ގަދަބާރުން ކަންތައް ކުރަން އުޅެންޏާ ކަންތައްތައް ގޯހުން ގޯހަށް ދާނީ\nޖެނުއަރީ 15, 2020 22:46\nބޮޑު އޮޅުވާލުމެއް. ޢިންޑިއާ އިން ވެކްސިން ގެ ބޮޑު ޝިޕްމެންޓެއް ދިވެހި ސަރުކާރުން ގަންނަން އެއްބަސް ވެ އެވެކްސިން ޖަހާނެ އިތުރު ކުދިން ހޯދަނީ. މީ ވ ނުރައްކާ ތެރި ކަމެއް.\nޖެނުއަރީ 15, 2020 23:13\nއަހަރެމެންގެ ރަށުގަ ވެސް އެބައުޅޭ ސުކޫލަށްވެސް ކުދިން ނުފޮނުވާ އަދި ވެކްސިންވެސް ނުޖަހާ އާއިލާއެއް. މިކަން ސަރުކާރުން ބައްލަވާ އެކުދހިންގެ ހައްޤުތައް ހޯދައި ދިނުމަށް މަސައްކަތް ކޮށްދެއްވުން އެދެން.\nޖެނުއަރީ 15, 2020 23:58\nމިސަރުކާރު ކުދިން ވަރަށް މޮޅުވާނޭ ކޮމިޓީތައް ހެދުމާ ދަފުތަރުތައް ހެދުން، އެކަން ކޮށްލަ ކޮށްލަ ތިބެފާނެދެން ، އަހަރުމެން ތިބެން މިޖެހެނީ ބިރުވެރި ކަމެއްގެ ތެރޭގައި\nޖެނުއަރީ 15, 2020 23:59\nހަދަންވީ ލާދީނީ މީހުންގެ ދަފުތަރެއް. ލާދީނީ މީހުން މިޤައުމުން ބޭރުން މަޖުބޫރު.\nޖެނުއަރީ 16, 2020 04:51\nރައްޔިތުންގެ ހިތް ތަކުގައި ބިރުވެރިކަމާއި އަދި އެހެން މީހުންނާއި މެދު ނަފުރަތު އުފެއްދުން ސަރުކާރުގެ ބޭނުމަކީ. މިއީވެސް ތަރައްޤީ ގެ ހަރުފަތެއްބާ ހިތަކަށް އަރާ.\nޖެނުއަރީ 16, 2020 08:14\nމީނަ ބތޔ ... ކޯއްޗެއްތަ ކަލެއަށް އެނގެނީ... ނިކަން ކެރެންޏާ ދީނަށް ފުރައްސާރަ ކުރާ މީހުންގެ ދަފުތަރެއް ހަދާބަލަ... މަޤާމެއް ލިބުނީމަ އުޅޭނެ ގޮތެއް ނޭނގިގެން އުޅޭ ބތއެއް..\nޖެނުއަރީ 25, 2020 10:14\nފޮޓޯގަ އިން އެކަކު އޭނީ ނޫސްވެރިންގެ ބައްދަލުވުމުގެތެރޭގައިވެސް ނިދާފަ. ޓީމްގެ ގާބިލުކަން އެބަ ފެނެ.


Dharifulhahttakah Maruvaanves Mihiree Thayyaarah - Sunny Leone - Vaguthu\nދަރިފުޅަށްޓަކައި މަރުވާންވެސް މިހިރީ ތައްޔާރަށް - ސަނީ ލިއޯން\nދޮށީ އަންހެން ދަރިފުޅު ހައްގުގައި މަަރުވާންވެސް ތައްޔާރަށް ހުރިކަމަށް ބޮލީވުޑްގައި މިހާރު ފިޔަޖަހަމުން އަންނަ ތަރި ސަނީ ލިއޯން ބުނެފިއެވެ.\nސަނީ ލިއޯން މިގޮތަށް ޓްވީޓްކޮށްފައި މި ވަނީ ރޭޕްކޮށް ވަރަށް ރަހުމްކުޑަގޮތަކަށް މަރާލާފައި އޮއްވާ ފެނުނު އާސިފާގެ މައްސަލަ ފެންމަތިވެފައިވާ ދަނޑިވަޅެއްގައި އޭނާގެ ދަރިފުޅަށް އެފަދަ ކަމެއް ވިޔަނުދޭނެކަމުގެ ޔަގީންކަން ދެމުންނެވެ.\nސަނީ ލިއޯން ޓްވިޓާގައި ބުނެފައި ވަނީ، ހިތުގެ އެންމެ ފުންމިނުން ދަރިފުޅު ހުރިހާ ނުރައްކަލަކުން ސަލާމަތް ކުރުމަށް އޭނާ ހުރީ ތައްޔާރަަށް ކަމަށެވެ. އަދި އެކަމަށްޓަކައި އޭނާ މަރުވާން ޖެހުނަސް ތައްޔާރަށް ހުރިކަމަށް ސަނީ ލިއޯން ބުންޏެވެ.\nސަނީ ލިއޯން ބުނީ ނުބައި ނުލަފާ މީހުންގެ ކިބައިން ކޮންމެ ކުއްޖަކުވެސް ސަލާމަތް ކުރަން ޖެހޭނެ ކަމަށެވެ. ދަރިން ކައިރިކޮށްގެން ގެންގުޅެ، ކޮންމެ ކަމެއްކޮށްގެންވެސް ދަރިން ސަލާމަތް ކުރުމަށް ސަނީ ލިއޯން ވަނީ ގޮވާލާފައެވެ.\nސަނީ ލިއޯން އާއި އޭނާގެ ފިރިމީހާގެ އިތުރު ދެ ކުދިންވެސް ތިބެއެވެ. އެއީ ސަރަގޭޓް މެދުވެރިކޮށް ލިބުނު ދެކުދިންނެވެ.\nއޭޕްރީލް 16, 2018 08:00\nމީހަކު ގަދަކަމުން ނުކުރީމަ އޯކޭ... ރުހުމުގަ ލައްކައެއް ހަމަވިޔަސް ސަނީ ލިޔޯން އަށް ހެޔޮވާނެ ކަންނޭނގެ..\nއޭޕްރީލް 16, 2018 09:30\nވަރެއްގެ ދަރިއެއް ތިއޮތީ ލިބިފަ.\nާއަހައްމަދު ވަލް އިމްރާނު ވަލް ފާތުހުމަ\nއޭޕްރީލް 16, 2018 22:29\nގަދަ ކޮޔާ ސަނީ


18 Maraai Eku Dhuniyeyge Ehme Bodu Bridge China Gai Hulhuvaifi\nއޮކްޓޯބަރ 23, 2018 192 0\nކަނޑު ހުރަސްކޮށް ހެދި އެންމެ ދިގު ބްރިޖް ޗައިނާގައި އިއްޔެ ހުޅުވައިފިއެވެ. މިބްރިޖް ހުޅުވާފައިވަނީ ޗައިނާގެ ރައީސް ރައީސް ޝީ ޖިންޕިން އެވެ.\n10 އަހަރު ދުވަހުން ހެނދުނު މިބްރިޖް ހެދުމުގެ ތެރޭގައި 18 މީހަކު މަރުވެފައިވާ ކަމަށް ބީބީސީއިން ރިޕޯޓްކުރެއެވެ. ފަންސާސް ފަސް ކިލޯ މީޓަރު (34 މޭލު) ދިގު ބްރިޖަކީ ހޮން ކޮން، މަކާއޫ އަދި ޗައިނާގެ މައި ސަރަހައްދުގެ ސިޓީ އެއް ކަމަށްވާ ޒުހައި ގުޅާލެވޭ ގޮތަށް ހެދި ބްރިޖެކެވެ. އަދި މިބްރިޖް ހެދުމަށް ވަނީ 20 ބިލިއަން ޑޮލަރު ޚަރަދުކޮށްފަ އެވެ.\nމާރޗް 26, 2018\nޑޮނާލްޑް ޓްރަމްޕް ކެއުމުގައިވެސް މަކަރު ހަދަނީ!


Miee Bollywood Tharinnaa Vahtharu5Meehun - Vaguthu\nކޮވިޑް-19: އަދިވެސް އޮތީ ދަތިދުވަސްތަކެއް! - 21 ގަޑިއިރު ކުރިން\nމިއީ ބޮލީވުޑް ތަރިންނާއި ވައްތަރު5މީހުން\n1 އަހަރު ކުރިން ( އޮކްޓޯބަރ 20, 2019 )\n| އަޙްމަދު އަނަސް\nދުނިޔޭގައި ކޮންމެ މީހަކާ ވައްތަރު4މީހުން ތިބޭނެކަމަށް ސައިންސްވެރިންގެ ހޯދުންތަކުން ދައްކައެވެ. އެހެންނަމަވެސް، އެއިން އެކަކާވެސް، ހަޔާތުން ދުވަހަކުވެސް ދިމާވުމަކީ ނާދިރު ކަމެކެވެ. މިފަހަރު މިއޮތީ ބޮލީވުޑް ތަރިންނާއި ވައްތަރު5މީހެއްގެ ވާހަކައެވެ.\nއަމަންޑަ ވައްތަރުވަނީ ބޮލީވުޑް ތަރިންގެ ތެރެއިން ޖެކްލީން އާއެވެ. އަނަންޑާ އާއި ޖެކްލީން ފުރަތަމަ ފަހަރަށް ފެނުނީ މިދިޔަ އަހަރުގެ ސެޕްޓެމްބަރ މަހުގެ ތެރޭގައ ލޮސް އޭންޖަލްސް އިންނެވެ. އަމަންޑާއަށް ޖެކްލީން ފެނުމާއެކު ލިބުނީ ހައިރާންކަމެކެވެ. އޭނާއާއި ވައްތަރު މީހަކު، ބޮލީވުޑްގައި އެހާ މަޝްހޫރު ތަރިއަކަށް ވީމައެވެ. ޖެކްލީން ވަނީ މި ދެމީހުންގެ ފޮޓޯއެއް އިންސްޓަގްރާމް ގައި ޝެއަރކޮށް، "ދުނިޔެއަށް އުފަންވީ ތަނުން އަހަރެމެން ދެމީހުން ވަކިވީ" ކަމަށް ޖަހާފައެވެ. އަމަންޑާ އަކީވެސް އެމެރިކާގެ މަޝްއޫރު ފިލްމީ ތަރިއެކެވެ.\nއެމެރިކާގެ މަޝްހޫރު އާޓިސްޓް، ޖޫލިއާ ވައްތަރީ، ބޮލީވުޑް ތަރި އަނުޝްކާ ޝަރްމާ އާއެވެ. ޖޫލިއާއާއި އަނުޝްކާ ވައްތަރުކަން އެނގުނާއެކު، ދެމީހުންގެ ފޮޓޯއާއެކު ޖޫލިޔާ ޓްވީޓެއް ކުރިއެވެ. އަނުޝްކާއަށް ޖޫލިޔާ ފެނުނީ އެހާ ހިސާބުންނެވެ.\nނަވްޕްރީތް ބަންގާ ވައްތަރީ މަޝްހޫރު ފިލްމީ ތަރި، ޕްރިޔަންކާ ޗޯޕްރާ އާއިއެވެ. ޕްރިޔަންކާއަށް ނަވްޕްރީތެ ގެ ފޮޓޯއެއް ފެނުމާއެކު އެ ފޮޓޯ، ޕްރިޔަންކާގެ މަންމައަށް ދެއްކިއެވެ. އެހެންނަމަވެސް އޭނާގެ މަންމައަށް އެއީ އެހެން މީހެއްކަން އެނގުނެއެވެ.\nޑޭވިޑް ސަހާރީ ވައްތަރީ ބްލީވުޑްގެ މަޝްހޫރު ތަރި، ޓައިގާ ޝްރޮފާ އާއެވެ. ޑޭވިޑް އަކީ އިންޑިޔާގެ މޮޑެލްއެކެވެ. ޑޭވިޑް އާއި، ޓައިގާ ވައްތަރު ކަމުން ގިނަ ބަޔަކު ވަނީ މީސްމީޑިޔާގެ ތެރެއިން އޭނާއަށް ނަޒަރު ހުއްޓިފައެވެ. އަދި އެތައް އަންހެނުންނެއް ވަނީ ޑެވީޑް ގެ ގާތުގައި "އިންނަންވެސް" އަހާފައެވެ.\nމަޒްދާކް ޚާން އަކީ އިންޑިޔާގެ ޕިޝަވާރް އަށް ނިސްބަތްވާ މީހެކެވެ. އޭނާ ވައްތަރީ ބޮލީވުޑް ތަރި، އިމްރާމް ހާޝްމީ އާއެވެ. މަޒްދާކް އަށް އެކަން އެނގުނީ މީގެ2އަހަރު ކުރިންނެވެ. އެއަށްފަހު، އެތައް ފަހަރެއްގެ މަތިން، އޭނާގެ ވާހަކަ ހަބަރުތަކުގައި ގެނެސްދީިފައިވެއެވެ.\nސުޝާންތުގެ ފަހު ފިލްމަށް އަހަރެއް، ސަޕޯޓަރުންގެ އިހުސާސްތައް ބަންޑުންކޮށްލައިފި\nފިރިމީހާގެ ދިފާއުގައި ޝިލްޕާ!\nދަބަންގް4ބެލުންތެރިންނާ ހަމައަށް އަންނާނެ ކަމުގެ އިޝާރާތެއް\nއޮކްޓޯބަރ 21, 2019 08:58\nއަނުޝްކާ އާ ވައްތަރު އޭންދަ މަންޖެ ވަރައް.. އެންމެ ވައްތަރު ނޫނީ ޖެކްލީން އާ ވައްތަރު ކަމައް ތިބުނާ މަންޖެ.. އެއްވެސް ވައްތަރެއް ނޫން.. ދެން ތިބި މީހުންވެސް އަނެއްހެން ވައްތަރު އެއްނޫން...


masvinnah ufaa, teyo aguheyo vehje, masvsrikan rangalhu vehje\nމަސްވެރިންނަށް އުފާ! ތެޔޮ އަގު ހެޔޮވެ، މަސްވެރިކަން ރަނގަޅު ވެއްޖެ\nމާލެ ބަނދަރުގައި އޮތް މަސް ދޯންޏެއް: މިހާރު މަސްވެރިކަން ވަރަށް ރަނގަޅު\nއަބަދުވެސް މަސްވެރިންގެ ޝަކުވާއަކީ ތެލުގެ އަގު ބޮޑުވުމެވެ. މިކަމުގެ ސަބަބުން ކުރާ ހަރަދު ދެކޮޅު ނުޖެހޭ ވާހަކައަކީ އާއްމު ވާހަކަ އެވެ. މިއީ ބޮޑު ޝަކުވާ އެކެވެ. ނަމަވެސް މިހާރު އެކަން މި ވަނީ ބަދަލުވެގެން ގޮސްފަ އެވެ. ސަބަބަކީ ތެޔޮ ލިޓަރެއްގެ އަގު މިހާރު 10ރ. އަށް ވެއްޓިފައިވުމެވެ. އަދި މިހާރު މުޅި ރާއްޖެއަށް އާދަޔާ ހިލާފަށް މަސްވެރިކަން ރަނގަޅުވުމެވެ. މި ބަދަލާއެކު މަސްވެރިނަށް ވަނީ އުފާވެރިކަން ވެރިވެފަ އެވެ.\n"ތެލުގެ އަގު ބޮޑުވުމުން ލިބޭ ފައިދާނެ ބޮޑު ބައެއް ދަނީ ތެލަށް. މީގެ ސަބަބުން ބޮޑު ގެއްލުމެއް،" ކ. ދިއްފުށީ މަސްވެރިއަކު ބުންޏެވެ.\nމަސްވެރިން ބުނަނީ މަސް ކުންފުނިތަކުން ރާއްޖޭގެ ބާޒާރުގައި ތެލުގެ އަގު ހެޔޮ ނުކުރަނީ އެވެ. އެ މީހުންނަށް ގެއްލުން ވަނީ އެހެންވެ އެވެ. ނަމަވެސް މިދިޔަ އަހަރު ސެޕްޓެމްބަރު މަހުން ފެށިގެން ތެލުގެ އަގަށް އައިސްފައިވާ ބަދަލަށް ބަލާއިރު އެނގެނީ ރާއްޖޭގެ ބާޒާރުގައި އެވްރެޖުކޮށް ތެލުގެ އަގު ހެޔޮވަމުން އައިސްފައިވާ ކަމެވެ.\nމިދިޔަ އަހަރު ސެޕްޓެމްބަރު މަހު ރާއްޖޭގެ ބާޒާރުގައި ޑީސަލް ލިޓަރެއް ވިއްކީ 16،32 ރުފިޔާ އަށެވެ. އަދި ޕެޓްރޯލް ލިޓަރެއް ވިއްކީ 16.68 ރުފިޔާ އަށެވެ. ނަމަވެސް ނޮވެމްބަރު މަހުން ފެށިގެން ވަނީ ދުނިޔޭގެ ބާޒާރެކޭ އެއްގޮތަށް ރާއްޖޭގެ ބާޒާރުގައި ވެސް ތެލުގެ އަގު ދަށަށް ދާން ފަށާފަ އެވެ. ދުނިޔޭގެ ބާޒާރަށް އަންނަ ބަދަލުތަކުގެ ހެޔޮ ފައިދާ އެސްޓީއޯއިން ރާއްޖެއަށް ގެނައުމުގެ ނަތީޖާއަކަށް ވެގެން ދިޔައީ މަސްވެރިންނަށް ވިއްކާ ތެލުގެ އަގު ވެސް ހެޔޮވެގެން ދިއުމެވެ. އެސްޓީއޯއިން އެންމެ ފަހުންވަނީ އިއްޔެ ވެސް ޕެޓްރޯލް ލިޓަރަކުން 2.35ރ. ހެޔޮކޮށް އަދި ޑީސަލް ލިޓަރަކުން 2.33ރ. ހެޔޮކޮށްފަ އެވެ. މި ބަދަލާއެކު މިހާރު ޕެޓްރޯލް ލިޓަރެއް މިހާރު ވިއްކަނީ 10ރ. އަށެވެ. އަދި ޑީސަލް ލިޓަރެއްގެ އަގު ވެސް ވަނީ 10ރ. އަށް ވެއްޓިފަ އެވެ.\nއެސްޓީއޯގެ މެނޭޖިން ޑިރެކްޓަރު އާދަމް އާޒިމް ވިދާޅުވި ގޮތުގައި މި ބަދަލުގެ ސަބަބުން މަސްވެރިނަށް ވެސް ގިނަ ފައިދާތަކެއް ކުރާނެ ކަމަށެވެ. އެ ކުންފުނީގެ މަގުސަދަކީ ދުނިޔޭގެ ބާޒާރުގައި ތެލުގެ އަގަށް އަންނަ ބަދަލު ރާއްޖޭގެ ރައްޔިތުންނާއި ހަމައަށް ގެނެސް ދިނުން ކަމަށް އާޒިމް ވިދާޅުވި އެވެ.\nރާއްޖޭގެ އެންމެ ބޮޑު އެއް މަސް ކުންފުނި ކަމަށްވާ މިފްކޯގެ މެނޭޖިން ޑިރެކްޓަރު އަދްލީ އިސްމާއިލް ވިދާޅުވީ ތެލުގެ އަގު ހެޔޮވުމާއެކު މަސްވެރިންނަށް ބޮޑު ލުޔެއް ލިބިގެން ދާނެ ކަމަށެވެ.\n"މަސްވެރިން ކުރާ ބޮޑު ހަރަދުގެ ބޮޑު ބަޔަކީ ތެޔޮ. އެހެންވެ ތެލުގެ އަގު ހެޔޮވުމުން މީގެ ފައިދާ މަސްވެރިނަށް ވަރަށް ބޮޑަށް ކުރާނެ،" އަދްލީ ވިދާޅުވި އެވެ.\nއޭނާ ވިދާޅުވީ ތެލުގެ އަގު ހެޔޮ ކުރުމާ ގުޅިގެން މަސްވެރިންގެ އަތުން 3000ރ. އާއި 4000ރ. އާ ދެމެދުގެ އަދަދެއް ކޮންމެ ދަތުރެއްގެ މައްޗަށް ސަލާމް ވާނެ ކަމަށެވެ.\n"މަސްވެރިން މަސް ހޯދުމަށް ވަރަށް ދުރަށް ދުއްވާ. އެހެންވެ މިއީ މަސްވެރިންނަށް ލިބުނު ވަރަށް އުފާވެރި ހަބަރެއް. އެސްޓީއޯއިން އަގަށް ގެނައި ބަދަލު މަސްވެރިންނާ ހަމައަށް އަޅުގަނޑުމެން ފޯރުކޮށްދޭނަން،" އަދްލީ ވިދާޅުވި އެވެ.\nދުނިޔޭގެ ބާޒާރުގައި މަސް ޓަނެއްގެ އަގު މިހާރު ހުރީ 17،733ރ. އަށެވެ. އަދި ރާއްޖޭގެ ބާޒާރުގައި ފިނިކުރި މަސް ކިލޯއެއް ގަންނަމުން ދަނީ 19ރ.އަށެވެ. އަދި ފިނި ނުކުރާ މަސް ކިލޯއެއް ގަންނަނީ 17ރ. އަށެވެ. މި އަގަކީ މިދިޔަ އަހަރުގެ މެދެންހާ ހިސާބުން ފެށިގެން ރާއްޖޭގައި މަސް ގަންނަމުން އަންނަ އަގެވެ.\nއަދްލީ ވިދާޅުވީ މަސްވެރިންނަށް ލިބޭނެ އެންމެ ބޮޑު އަނެއް އުފަލަކީ ތެލުގެ އަގު ހެޔޮވިއިރު މަސްވެރިނަށް ވިއްކާ މަހުގެ އަގު ކުންފުނިތަކުން ދަށް ކޮށްފައި ނުވުން ކަމަށެވެ.\n"ދުނިޔޭގެ ބާޒާރުގައި މަހުގެ އަގު ރަނގަޅެއް ނުވޭ. މަހުގެ އަގު އުޅެނީ ވަރަށް ދަށްކޮށް. އެކަމަކު އަޅުގަނޑުމެން މަހުގެ އަގު ދަށެއް ނުކުރަން. ހަމަހުރީ ކުރިންވެސް ހުރި ވަރަށް ބަހައްޓާފަ. އެހެންވެ މިއީ މަސްވެރިންނަށް ލިބުނު އިތުރު ހިތްވަރެއް،" އަދްލީ ވިދާޅުވި އެވެ.\nތެލުގެ ހެޔޮވި ދަނޑިވަޅާ ދިމާކޮށް، މުޅިރާއްޖޭގައި މަސްވެރިކަން މިހާރު މިވަނީ ރަނގަޅު ވެފަ އެވެ. އާދަޔާ ހިލާފަށެވެ. މިކަން ވެގެން ދަނީ މަސްވެރިނަށް އެއް ދޮނުގައި ދެ ބުޅި ޖަހާލަން ލިބޭ ފުރުސަތަކަށެވެ. މީގެ ފައިދާ ނަގައި މިހާރު އެވްރެޖުކޮށް ކުންފުނިތަކަށް ކިރުވާ މަހުގެ އަދަދު ވެސް ވަނީ އެތައް ގުނައެއް އިތުރުވެގެން ގޮސްފަ އެވެ. މަސްވެރިން ދަނީ ކަށިން ހިތްވަރު ނެރެމުނެވެ.\nކުރިން ވާހަކަ ދެއްކެވި، އަދްލީ ވިދާޅުވީ މަސް ބާނާ އަދަދު އިތުރުވެ، އިއްޔެ އެކަނި ވެސް މިފްކޯއަށް 370 މެޓްރިކް ޓަނުގެ މަސް ކިރުވާފައިވާ ކަމަށެވެ.\n"އެވްރެޖުކޮށް އިރާދަކުރެއްވީތީ މަސްވެރިކަން ވަރަށް ބޮޑުތަން މިހާރު ރަނގަޅު. އެހެންވެ މިއީ ލިބޭ އިތުރު އުފަލެއް. މިހާރު މަސްވެރިން އިތުރު ހިތްވަރެއް ލާފައި މަހަށް ނުކުތުން ވަރަށް މުހިންމު،" އަދްލީ ވިދާޅުވި އެވެ.\nމަސްވެރިކަން ރަނގަޅުވެ، ތެލުގެ އަގު ހެޔޮވުމަކީ ހަމަ ގައިމުވެސް މަސްވެރިންނަށް އޮތް އުފަލެވެ. ދެން އޮތީ މަހުގެ އަގަށް އަންނާނެ ބަދަލަކަށް ބަލަން ތިބުމެވެ.


Dharin viyaanudhaakoh ulheynama mainbafainnah adhabu!\nދަރިން ވިޔާނުދާކޮށް އުޅޭނަމަ މައިންބަފައިންނަށް އަދަބު!\nޗައިނާގައި އަންހެނަކު ކުޑަ ކުއްޖެއް ގޮވައިގެން ބެޓެރީ ސައިކަލެއްގައި ދަނީ\nދަރިން ވިޔާނުދާކޮށް އުޅޭނަމަ އެ ކުދިންގެ މައިންބަފައިންނަށް އަދަބު ދެވޭ ގޮތަށް ގާނޫނެއް ފާސްކުރަން ޗައިނާގެ ގާނޫނު ހަދާ މަޖިލީހުން މިހާރު ދަނީ މަސައްކަތް ކުރަމުންނެވެ.\nޗައިނާގެ ރަބާ-ސްޓޭމްޕް ޕާލަމެންޓް، ދަ ނެޝަނަލް ޕީޕަލްސް ކޮންގްރެސް (އެންޕީސީ)ގެ ސްޓޭންޑިން ކޮމެޓީން މިހާރު ގެންދަނީ ޑްރާފްޓްކޮށްފައިވާ މި ބިލް ރިވިއު ކުރަމުން ކަމަށް ރޮއިޓާސް ނިއުސް އެޖެންސީން ބުނެފައި ވެއެވެ.\nމި ގާނޫނު ބުނާ ގޮތުން ދަރިން ވިޔާނުދާކޮށް ކުށްތަކަށް އަރައިގަންނަ ނަމަ މައިންބަފައިން ކުށްވެރިވާނެ އެވެ. އަދި އެމީހުންނަށް އެކަންކަމުން ދަރިން ސަލާމަތްކުރާނެ ގޮތުގެ ތަމްރީނުތައް ދޭނެ އެވެ. ނުވަތަ އެމީހުންކުރީ ކުށެއް ކަމަށް ބަލައި ހައްގު އަދަބު ދޭނެ އެވެ.\n"ފުރާވަރު ކުދިން ބަސްނާހާ ވިޔާނުދާކޮށް އުޅުމުގައި މައިންބަފައިންގެ އިހުމާލު ވަރަށް ބޮޑު. އާއިލާއިން އެކުދިންނަށް ރަނގަޅު ތައުލީމާއި ތަރުބިއްޔަތު ނުދޭތީ މިހެން ދިމާވަނީ،" ނެޝަނަލް ޕީޕަލްސް ކޮންގްރެސްގެ ތަރުޖަމާނު ލެންގް ޓައިވީ ވިދާޅުވި އެވެ.\nމިހާރު މި ބިލް ޑްރާފްޓްކޮށްފައިވާ ގޮތުން ދަރިން ކުރާ ކުށްތަކުގެ ޒިންމާއިން ބައެއް މައިންބަފައިން ނަގަން ޖެހެ އެވެ. އަދި ސްކޫލުން ހަދާފައިވާ ގަވާއިދުތަކާ ޚިލާފަށް ކުދިން ކުރާ ކުށްތަކުގެ ޒިންމާގެ ބައެއް ވެސް މައިންބަފައިންގެ ބޮލުގައި އެޅެ އެވެ. އަދި ވިޔާނުދާކޮށް އުޅޭ ކުދިންގެ މައިންބަފައިންނަށް ވެސް ފެމެލީ އެޑިއުކޭޝަން ޕްރޮގްރާމްތަކުގައި ބައިވެރިވާން މަޖްބޫރުވާނެ އެވެ.\nމި ގާނޫނު ބުނާ ގޮތުން އުމުރުން 16 އަހަރަށް ވުރެ ދަށުގެ ކުދިން (ޗައިނާގައި ކުޑަކުދިން ކަމަށް ބަލާ އުމުރު) ކުރާ ބޮޑެތި ގިނަ ކުށްތަކަކަށް އެކުދިންގެ މައިންބަފައިންނަށް އަދަބު ދެވިދާނެ އެވެ. އެހެންކަމުން މައިންބަފައިން އަބަދުވެސް އެމީހުންގެ ދަރިންނަށް އެމީހުންގެ ގައުމަށާއި މީހުންނަށް އަދި ޕާޓީ އަށާއި ސޯޝަލިޒަމް އަށް ލޯބިކުރަން ދަސްކޮށްދޭން ޖެހޭނެ ކަމަށް ވެސް މި ބިލުގައި ބުނެފައި ވެއެވެ.\nމިއީ ފާއިތުވީ އަހަރު އެ ގައުމުގައި ކުށްކުރާ ކުޑަކުދިންގެ އަދަދު މާ ބޮޑަށް ގިނަވެފައިވާތީ ތައްޔާރުކޮށްފައިވާ ބިލެކެވެ.\nދަރިވަރުން އޮންލައިންކޮށް ގޭމްތައް ކުޅޭ މިންވަރު މަދުކުރަން އެ ގައުމުގެ އެޑިއުކޭޝަން މިނިސްޓްރީން ފާއިތުވީ މަސްތަކުގައި ސްކޫލް ކުދިންނަށް އަންގާފައި ވެއެވެ. މި އެންގުމުގައި ބުނެފައިވާ ގޮތުގައި ދަރިވަރުންނަށް ގޭމް ކުޅުން ހުއްދައީ ހުކުރު، ހޮނިހިރު އަދި އާދިއްތަ ދުވަހު އެވެ. އެ ދުވަސްތަކުގައި ވެސް ގޭމް ކުޅެވޭނީ ހަމައެކަނި ދުވާލަކު އެއް ގަޑިއިރު އެވެ.\nދެ އަހަރުގެ ދަރިފުޅު ގޮވައިގެން ޑެލިވަރީކުރާ މީހެއް


Office Tele-Drama Mubaaraathuge Foari Gadhave mudhathu ithurukoffi\nއޮފީސްތަކުގެ ޑްރާމާ މުބާރާތުގެ ފޯރިގަދަވެ މުއްދަތު އިތުރުކޮށްފި\nބެލުންތެރިންގެ މަގްބޫލުކުރަން ހޯދި މަޝްހޫރު ޑްރާމާ "ހުޅުކޮޅު" ގެ މަންޒަރެއް.\nއަހަރުތަކެއްގެ މެދުކެނޑުމަކަށް ފަހު އޮފީސްތަކުގެ ޓެލެޑްރާމާ މުބާރާތް އަލުން ފެށުމާ އެކު މި މުބާރާތުގެ ފޯރި ނިކަން ގަދަކޮށްލާފައިވާ ކަމަށް މުބާރާތް އިންތިޒާމުކުރާ ނެޝެނަލް ސެންޓަ ފޯ ދި އާޓްސް (އެންސީއޭ) އިން ބުނެފި އެވެ.\nއެންސީއޭ އިން އިސް ނަގައިގެން ޓީވީއެމްއާ ގުޅިގެން މި މުބާރާތް ކުރިއަށް ގެންދިއުމަށް ހަމަޖެހިފައި ވަނީ ކުރިއަށް އޮތް ރަމަޟާން މަހުގެ ރޭތަކަށް ބަހާލައިގެންނެވެ. މުބާރާތުގެ އެންމެ މޮޅު ޑްރާމާ އަށް 50،000ރ. ވަނީ ހުށަހަޅައިފަ އެވެ.\nމި މުބާރާތަކީ އެއް ލައްކަ ރުފިޔާގެ އިނާމު ކަނޑައެޅިފައިވާ މުބާރާތެކެވެ.\nއެންސީއޭގެ އެގްޒެކެޓިވް ކޯޑިނޭޓަރު އަދި މި މުބާރާތް އަލުން ވުޖޫދަށް ގެނައުމަށް އެންމެ ބޮޑަށް މަސައްކަތްކުރި ފިލްމީ ތަރި، އަބްދުﷲ މުއާޒު ވިދާޅުވީ މުބާރާތުގައި ބައިވެރިވުމަށް އޮފީސްތަކަށް ހުޅުވާލި ފުރުސަތު މިދިޔަ އާދީއްތަ ދުވަހަށް ހަމަވެފައިވާއިރު އަދިވެސް މުބާރާތުގައި ބައިވެރިވުމަށް ގިނަ އޮފީސްތަކަކުން މަސައްކަތްކުރަމުން އަންނަ ކަމަށެވެ.\nއޭނާ ވިދާޅުވީ މުބާރާތުގައި ބައިވެރިވުމަށް ހުޅުވާލި ފުރުސަތު އިތުރުކޮށް އިތުރު އޮފީސްތަކަށް ފުރުސަތު ދޭން ނިންމާފައި ވަނީ އެހެންވެގެން ކަމަށެވެ.\n"ވަރަށް ގިނަ އޮފީސްތަކުން ވަނީ ރެސްޕޮންޑްކޮށްފައި މި މުބާރާތަށް. އެކަމަކު ބައެއް މީހުން އެދުނީ ލިބުނު ވަގުތު ކުޑަކަމުން އިތުރު ވަގުތު ދޭން އެމީހުން އެންމެ ރަނގަޅަށް މިކަމަށް ތައްޔާރުވުމަށް. އެގޮތަށް އެދުނު ފަރާތްތަކަށް އަޅުގަނޑުމެން ވާނީ މިހާރު މުއްދަތު އިތުރުކޮށްދީފައި،" މުއާޒު ވިދާޅުވި އެވެ.\nނަމަވެސް އޭނާ ވިދާޅުވީ މުބާރާތުގައި ބައިވެރިވުމަށް ގިނަ އޮފީސްތަކެއް ޝައުގުވެރިވިޔަސް ފުރުސަތު ދޭން ހަމަޖައްސާފައި ވަނީ 10 އޮފީހަށް ކަމަށެވެ. ނަމަވެސް މިހާރު ވެސް ޝައުގުވެރިކަން ފާޅުކޮށްފައިވާ ފަރާތްތަކުގެ އަދަދު ވަނީ އެއަށް ވުރެ ވެސް މައްޗަށް އަރައިފަ އެވެ.\n"މުބާރާތުގައި ބައިވެރިވުމަށް ޝައުގުވެރިކަން ފާޅުކޮށްފައިވާ އޮފީސްތަކުގެ އަދަދު މިހާރު ވެސް އެބަ އަރާ 11-12 އަށް. އެހެންވީމަ ކަނޑައެޅިފައިވާ އަދަދަށް ވުރެ އިތުރުވާ ނަމަ މުބާރާތުން އޮފީސްތަކަށް ފުރުސަތު ދޭނީ ގުރުވަތު ނަގައިގެން،" މުއާޒު ވިދާޅުވި އެވެ.\n"އެއީ ވީހާ ވެސް ހަމަހަމަ ފުރުސަތުތަކެއް އެންމެނަށް ދިނުމަށް."\nގާތްގަނޑަކަށް 12 އަހަރުގެ މެދުކެނޑުމަކަށް ފަހު އޮފީސްތަކުގެ ޓެލެޑްރާމާ މުބާރާތް އެނބުރި އަންނައިރު މުބާރާތުގެ އޮނިގަނޑަށް ވެސް ވަނީ ބަދަލުތަކެއް ތައާރަފްކޮށްފަ އެވެ. އެގޮތުން ކުރިން 35 މިނެޓްގެ ދިގު މިނަށް އުފެއްދި ޑްރާމާ 25 މިނެޓަށް ކުރުކޮށްފައިވާއިރު މުބާރާތުގައި ބައިވެރިވާ އޮފީސްތަކަށް ޕްރޮޑަކްޝަން ބަޖެޓެއްގެ ގޮތުގައި 10،000ރ. ވެސް ފޯރުކޮށްދޭނެ އެވެ.\n"މި ވަރުގެ ބަޖެޓަކުން 25 މިނެޓުގެ ޑްރާމާއެއް ހެދިވެސް ދާނެ. އަދި ނުހެދި ވެސް ދާނެ. އެއް ލައްކަ ރުފިޔާ އިން ވެސް ޑްރާމާއެއް ހެދިދާނެ. 5000ރ. އިން ވެސް ޑްރާމާއެއް ހެދިދާނެ،" މުއާޒު ވިދާޅުވި އެވެ.\n"އެކަމަކު މީގައި ކުރާ ޚަރަދަށް ވުރެ މުހިންމު ވަނީ މި މަސައްކަތަށް ދޭ ޝައުގުވެރިކަން."


Kanboduvunthakah Raees dhevvee hiyhama jehumuge faruvaa eh! | Mihaaru\nކަންބޮޑުވުންތަކަށް ރައީސް ދެއްވީ ހިތްހަމަޖެހުމުގެ ފަރުވާއެއް!\nރައީސް ނޫސްވެރިންނާ ވާހަކަފުޅު ދައްކަވަނީ: ވައިރަހުން ސަލާމަތްވާން ރާއްޖެ އިން ހޯދާ ކުރިއެރުންތަކާ އެކު ވެސް އިލްތިމާސްކުރެއްވީ ސިއްހީ ހިދުމަތްތެރިންގެ ލަފަޔާއި އިރުޝާދަށް ރައްޔިތުން އަމަލުކޮށްދެއްވުމަށް.\n26 މާޗް 2020 - 13:45\nކޮރޯނާވައިރަހުގެ ބިރުވެރިކަމަށް ވުރެން ވެސް ބައެއް މީހުންގެ ޝަކުވާ އަދި ކަންބޮޑުވުމަކަށް ވީ، ރާއްޖޭގެ ރައީސް އިބްރާހިމް މުހައްމަދު ސޯލިހް، މި ބައްޔާއާ އެކު، ސަރުކާރުގެ ފިޔަވަޅުތަކާ ގުޅޭ ގޮތުން ރައްޔިތުންނަށް އިއްޔެއާ ހަމައަށް ބަސްފުޅެއް ވިދާޅު ނުވުމެވެ. އެ މަނިކުފާނު ހިމޭނުން ހުންނެވުން އެކި ގޮތްގޮތަށް މާނަކޮށް ފާޑުކިއުން އަމާޒުކުރި އިރު، އިއްޔެއާ ހަމައަށް ވެސް އެ ނުތަނަވަސްކަން އޮތެވެ.\nޗައިނާގެ ވޫހާންގައި، ކޮވިޑް-19 ބަލި ޖައްސާ ކޮރޯނާވައިރަސް ފެތުރި، ނުރައްކާތެރި ހާލަތެއްގެ އިންޒާރު ލިބުމާ އެކު، ރާއްޖެ އިން މިދިޔަ ޖެނުއަރީ6އިން ފެށިގެން ފިޔަވަޅުތައް އަޅަން ފެށި އެވެ. ހެލްތު މިނިސްޓްރީ އިސްވެ އޮވެ އެޗްޕީއޭ އާއި ކަމާބެހޭ އިދާރާތައް ގުޅިގެން ރައްކާތެރިވުން ކުރިއަށް ނެރެ، ހާލަތު ދުވަހުން ދުވަހަށް އާއްމުންނަށް ކިޔައިދެ އެވެ. އެކަމަކު، މުޅި ރާއްޖެ ވެސް ހުއްޓިފައި އޮތް މިފަދަ ދަނޑިވަޅުގައި އިންތިޒާރުކުރީ ރައީސްގެ ވިސްނުންފުޅަށެވެ.\nމުޅި ދުނިޔެ ބިރުވެރިކޮށްލި މި ވައިރަހާ ގުޅޭ ގޮތުން، ފުރަތަމަ ފަހަރަށް ނޫސްވެރިންނާ އިއްޔެ ވާހަކަފުޅު ދައްކަވައި ރައީސް އާއްމުންނަށް ދެއްވީ ހިތްހަމަޖެހުމުގެ ފަރުވާ އެކެވެ. ވާހަކަފުޅު ފެއްޓެވީ ވެސް އާއްމުންގެ ކަންބޮޑުވުންތަކާ ގުޅުވަ އެވެ. އެ މަނިކުފާނު އެއްޗެއް ވިދާޅުވުމަށް ވުރެ މުހިއްމީ ސިއްހީ ޚިދުމަތްތެރިންގެ ލަފަ އާއި އިރުޝާދަށް އަމަލުކުރެއްވުން ކަން ވިސްނައި ދެއްވި އެވެ. މަރުގެ މި ބަލީގެ ފަރުވާގައި، ރާއްޖެ އިން މިހާތަނަށް ހޯދި ކާމިޔާބުގެ ފަހަތުގައި ތިބީ، ރައީސްގެ ވާހަކަފުޅު ފައްޓަވަމުން ފާހަގަކުރެއްވި ގޮތުގައި، ސިއްހީ ހިދުމަތްތެރިންނެވެ.\nރާއްޖޭގައި މިހާތަަނަށް 13 ބިދޭސީން/ޓޫރިސްޓުންނަށް މި ބަލި ޖެހިފައިވާ އިރު، އަށް މީހަކު ވަނީ ރަނގަޅުވެފަ އެވެ. ފަރުވާދެމުން އަންނަނީ ފަސް މީހަކަށެވެ. އެ މީހުންގެ ހާލު ވެސް ރަނގަޅު ކަމަށް އެޗްޕީއޭ އިން ބުނެ އެވެ.\nމިއީ، ދުނިޔޭގެ ނިސްބަތުން ވެސް ކާމިޔާބީއެއް ކަން ފާހަގަކުރެއްވުމާ އެކު ރައީސް ވިދާޅުވި ގޮތުގައި، ދެން ވެސް މިކަމުގައި އެންމެ އިސް ބަސް އަދި ފަހު ބަސް ބުނާނީ ސިއްހީ ދާއިރާގެ ތަޖުރިބާކާރުންނެވެ. ދެން ވެސް އެ މަނިކުފާނު ކަންކަން ނިންމަވާނީ އަދި އިދާރާތަކުން ކަންކަން ތަންފީޒުކުރާނީ ރައްޔިތުންނަށްޓަކައި، ވަރުބަލިވުމެއް ނެތި ޚިދުމަތުގައި ތިބި ސިއްހީ ތަޖުރިބާކާރުންގެ އެވެ.\nދަރުބާރުގޭގައި ހަދާފައިވާ ނެޝަނަލް އިމަޖެންސީ އޮޕަރޭޝަން ސެންޓަރުގައި މިއަދު ރައީސުލްޖުމްހޫރިއްޔާ، ކޯވިޑް-19 އާއި ގުޅިގެން، ސަރުކާރުން ކުރައްވަމުން ގެންދަވާ މަސައްކަތްތަކާ ގުޅޭގޮތުން ނޫސްވެރިންނާ މަޢުލޫމާތު ޙިއްޞާކުރެއްވުމައް ފަހު ނޫސްވެރިންނާ ބައްދަލުކުރައްވާ ވާހަކަފުޅުދައްކަވަނީ .---ފޮޓޯ: އަހުމަދު އަވްޝަން އިލްޔާސް/މިހާރު\nކުރިއަށް އޮތް ތަނުގައި ގައުމުގެ ހާލަތު އޮންނާނެ ގޮތް އަދި ސަރުކާރުގެ ވިސްނުން ވެސް ހާމަކޮށްދެއްވި އެވެ. ސިއްހީ ދާއިރާގެ އަގު ވަޒަން ކުރެއްވުމާ އެކު، ރައްޔިތުންގެ ޒަރޫރީ ބޭނުންތަކާއި ސަރުކާރު މުވައްޒަފުންނާއި ކިޔަވާ ދަރިވަރުންނާއި ވިޔަފާރިވެރިތަކަށް އަންނަ ލޮޅުމާއެކު ޖުމްލަކޮށް ހުރިހާ ދާއިރާއެއްގެ ވިސްނުން ސާފުކޮށްދެއްވި އެވެ.\nސޯޝަލް މީޑިއާގައި އިއްޔެ އާއި މިއަދު ވެސް އޮތީ އެ ބަސްފުޅުތަކުން ލިބުނު ހިތްހަމަޖެހުމަށް ތައުރީފެވެ.\nIn his news conf.Presdnt Solih addressed all issues relating to the measures govt is undertaking to protect the people from Covid-19 and to ease its economic impact.His saying that in the health issues he’s following only health experts advice was reassuring.Excellent performance\n— Mohamed Muizz Adnan (@muizzadnan) March 25, 2020\nވައިރަހަށް އަޅާ ފިޔަވަޅުތަކާ ގުޅިގެން ރައީސް ދެއްކެވި ވާހަކަފުޅާ ގުޅޭ ގޮތުން ކުރީގެ ޖަސްޓިސް މިނިސްޓަރު މުހައްމަދު މުއިއްޒު އަދުނާން ކުރެއްވި ޓުވީޓެއް.\nރައީސްގެ ވާހަކަފުޅާ ގުޅިގެން ސޯޝަލްމީޑިއާގައި ބައެއް މީހުން ލިއުނު ގޮތުގައި "ހިތްހަމަޖެހުން ލިބިއްޖެ" އެވެ.\nA very productive and informative news conference. Thankyou Mr. President Ibrahim Mohamed Solih for the constructive measures taken by ur government to over come this pandemic currently faced by the nation and the whole world.Together v shall win asanation, In Shaa Allah 👍👌 pic.twitter.com/1rzxugCkrS\n— Usaid Ali (@PoetryUsaid) March 25, 2020\nއެކަކު ލިއެފައިވާ ގޮތުގައި، ދިވެހިންނަށް އެންމެ ދަތި އުނދަގޫ ވަގުތުގައި ރައީސް ވަނީ ހަރުދަނާ ފިޔަވަޅުތަކަކަށް އިސްކަން ދެއްވައިފަ އެވެ. ގެދޮރުގެ ކުލި އަގު ބޮޑުވުމުގެ ކަންބޮޑުވުމާ އެކު ވެސް ފެން ބިލާއި ކަރަންޓް ބިލް އަގު ހެޔޮކޮށް، ވިޔަފާރިވެރިންނަށް ލުއި ގޮތްތަކެއް ހަމަޖައްސައިދިނުމުގެ ހިތްހަމަޖެހުން އެބައޮތެވެ.\nThank You Mr.President Ibrahim Mohamed Solih 👏👏👏 @ibusolih pic.twitter.com/TpYCx1HmuG\n— Ran Reendhoo Gofi (@RanReendhooGofi) March 21, 2020\nރައީސްގެ ވާހަކަފުޅާ ގުޅިގެން ހިތްހަމަޖެހުން ފާޅުކުރެއްވި ރައްޔިތުންގެ މަޖިލީހުގެ މެމްބަރުންގެ ތެރޭގައި ހިމެނިވަޑައިގަންނަވާ ތިމަރަފުށީ ދާއިރާގެ މެމްބަރު އަބްދުﷲ ރިޔާޒް ވިދާޅުވި ގޮތުގައި، ރައީސްގެ ވާހަކަފުޅުން ނުތަނަވަސްކަން ފިލައިގެން ހިނގައްޖެ އެވެ. ޚާއްސަކޮށް އޭނާ ފާހަގަކުރެއްވީ ކިޔަވާ ކުދިންނާއި އެ ކުދިންގެ އާއިލާތަކަށް ލިބުނު ލުޔެވެ.\nމާޔޫސްވެފަތިބި އެތައް ކިޔަވާކުދިންނާއި އެކުދިންގެ އާއިލާތަކަށް ހިތްހަމަޖެހުމެއް ލިބިއްޖެ. ރައީސް @ibusolih ގެ ޕްރެސް ބްރީފިންގ ގެސަބަބުން ގިނަބައެއްގެ ނުތަނަވަސްކަން ފިލައިގެން ހިގައްޖެ. ޤައުމުގެ ހާލަތު ރަގަޅުކުރުމަށް މަސައްކަތްކުރާ އެންމެންނަށް ޝުކުރު ދަންނަވަން. https://t.co/g1kZ7er9AX\n— Abdulla Riyaz MP (@riyazabdulla) March 25, 2020\nExcellent press conference by President. Informed, confident and very much aware of the issues. Proud to work with suchahumane leader. @presidencymv\n— Aishah Didi (@aishamdidi) March 25, 2020\nސަރުކާރުން އަޅާ ފިޔަވަޅުތަކާއި ދޭން ނިންމާފައިވާ ލުއިތައް:\n- ކޮވިޑް-19އާ ގުޅޭ ފިޔަވަޅުތައް އަޅަނީ އެންމެންގެ ރައްކާތެރިކަމަށް، ސިއްހީ ތަޖުރިބާކާރުންގެ އިރުޝާދަށް.\n- އިތުރު އެއް ހަފުތާ އަށް ސަރުކާރު ބަންދު، ސްކޫލްތަކާއި ކޮލެޖްތަކުގެ ކިޔެވުން ވެސް ބަންދު.\n- އޮން އެރައިވަލް ވިސާ ދޫކުރުން މާދަމާ އިން ފެށިގެން ވަގުތީ ގޮތުން ހުއްޓާލަން ވަނީ ނިންމާފައި.\n- ރިސޯޓްތަކުގެ މުވައްޒަފުންނަށް ދަތުރުފަތުރު ފެށޭނީ އެންމެ ފަހު ފަތުރުވެރިޔާ ފުރާ ތާރީޚުން ފެށިގެން 14 ދުވަސް ހަމަވުމުން.\n- ލޯންތައް އަދާކުރުމުގައި ލުއި ގޮތެއް ހަމަޖައްސައިދޭން ވަނީ ނިންމާފައި.\n- ރާއްޖޭގެ ހުރިހާ ގޭބިސީއެއްގެ އޭޕްރިލް އަދި މެއި މަހުގެ ކަރަންޓު ބިލާއި ފެންބިލުން ވަކި ޕަސެންޓެއް ސަބްސިޑައިޒްކޮށްދޭން ވަނީ ނިންމާފައި.\n- އިންޓަނެޓްގެ ޚިދުމަތަށް ލުއި ގޮތެއް ހަމަޖައްސަން އަންނަނީ މަސައްކަތް ކުރަމުން.\n- ރައްޔިތުންނަށް 10 މަސް ދުވަހަށް ވާވަރަށް ހަނޑުލާއި ހަކުރު އަދި ފަސް މަސް ދުވަހަށް ވާ ވަރަށް ފުށުގެ ސްޓޮކެއް އަންނަ އޭޕްރީލް މަހުގެ 15ގެ ނިޔަލަށް ހަމައަށް ރާއްޖެއަށް ގެނައުމަށް ވަނީ ނިންމާފައި.\nރައްޔިތުންގެ ކަންބޮޑުވުމާއި އޮޅުންފިލުވަން ބޭނުންވާ ކަންކަމާ ގުޅުވައި ނޫސްވެރިން ކުރި ސުވާލުތައް ހުސްވަންދެން ރައީސް ދެއްވީ އުއްމީދީ ޖަވާބުތަކެކެވެ. އެ ޖަވާބުތަކުން އުއްމީދާއި ހިތްހަމަޖެހުން ލިބިފައިވިޔަސް ވައިރަހުގެ ނުރައްކާ ނިމުނީއެއް ނޫނެވެ!\nސިއްހީ މާހިރުންގެ ވިދާޅުވާގޮތަށް ގެއިން ނުނިކުމެ ތިބެން އިލްތިމާސްކުރެއްވި އެވެ.\nތަކުރާރުކޮށް ރައީސް ވިދާޅުވީ އަމަލުކުރަންވީ ސިއްހީ ތަޖުރިބާކާރުންގެ ބަހަށް ކަމަށެވެ. ރާއްޖެ އިން މުޅި ދުނިޔެ އަށް ނަމޫނާ ދެއްކުމުގައި، މުހިއްމީ އެއްބައިވަންތަ ކަމެވެ.\nރައީސް އޮފީސް ދިވެހި ސަރުކާރު ރައީސް އިބްރާހިމް މުހައްމަދު ސޯލިހް ސިއްހަތު ބަލިތައް\n21 ކޮމެންޓް, 60 ރިއެކްޝަންސް\nއޮދިއަޑިޔަށްހިގާދާނެހެން ހީވީމާ. އެއްޗެއްބުނީ. ނިގައުމު އަޑިޔަށްގަންބާލިވާހަކަ. ލޯނުތަކެއްނެނިވާހަކަ. ތިލާރި ވަންނަތަނެއް ބަލަންތިބެބަލަ.\nޚަބަރުގައި އެއްބައެއްގެ ޚިޔަާލު. ދެފަރާތހުގެ ޚިޔާލު ލިޔަނޖެހޭ.\nމިއީ ގަޓް ރައީސް އަކީ. އިންސާނިއްޔަތުކަން ހުންނަ، ހިތްހެޔޮ، ވަކި މީހަކަށް ޒާތީ ހަސަދަނުލާ ރައީސެއް!\nދިވެހިންނަ ހިނިތުން އަންނާނީ އިންޑިޔާ ސިފައިންނާ އިންޑިޔާގެ ހެލިކަޕްޓަރު ފޮނުވާލީމަ.\nރައީސް އެކިއެކި މައްސަލަތަކާއިގުޅިގެން ކޯޓަށް ދައްކަންޖެހޭ ފައިސާއަށްވެސް ލުޔެއްހޯދައިދިނުމަކީ ވަރަށްރަނގަޅުކަމެއްކަމުގައި ދެކެމެވެ.\nވަރައް ކަޑަ ވެރިކަމެއްމީ.\nދުސްމަނަކު ނާންނާނެ ހަރުފައެއްގެ ސިފާގަ. މީހުންނަ ދައްކާނީ ހިނިތުން.\nއެމްޑީޕީ މޮޅީ މީހުން ހައްދަން ޤައުމު ހިންގާކަށް ކަމަކުނުދޭ.\nހިތުން ރަގަޅުމީހަކަށްވެގެން މި ރައިސް މި އުޅުއްވަނީ. ކޮންކަމެއްތޯ ޤައުމަށް ކޮއްދިނީ. މިވަރުވެސް މިވީ ކުރީގެ ސަރުކާރުގެ އިގްތިސޯދު ރަގަޅުކޮއްފަ އޮތީމަ. މި ރައިސް ކުރާކަމަކުން އިންޑިޔާ ހީވަނީ އެމީހުންގެ ޤައުމުގެ ބައެއްހެން ރާއްޖެއަކީ. މީތި ކަޑައޭ\nތައިލޭންޑުގަ ތިބި ދިވެހިންނަށް ދަތިކަން ކުރި މަތިވެ ގޮތް ހުސްވުމުގެ ކުރިން، އެހީވެދީ... ރާއްޖެ ދެވޭނެގޮތެއް ނެތިފަ މިތިބީ. ޢެ މްބަސީން އަޅާވެސް ނުލާ...


ސްރީލަންކާގެ އާ ބޮޑު ވަޒީރު ރަނިލްއަކީ ކޮން ބޭފުޅެއް؟\n13 މޭ 2022 - 09:18 0\nރަނިލް ބޮޑު ވަޒީރުކަމާ ހަވާލުވެވަޑައިގެންނެވީ ބުރާސްފަތި ދުވަހ: މީގެ ކުރިން ފަސް ފަހަރަކު ހަމަ މި މަގާމުގައި ހުންނެވި -- ފޮޓޯ: އޭއެފްޕީ\nރަނިލް ވިކްރަމަސިންހަ ހަ ވަނަ ފަހަރަށް ސްރީލަންކާގެ ބޮޑު ވަޒީރުކަމާ ހަވާލުވެވަޑައިގެންނެވީ ބުރާސްފަތި ދުވަހު އެވެ. ނަމަވެސް ސިޔާސީ ދާއިރާގައި ތަޖުރިބާކާރު ލީޑަރު މީގެ ކުރިން އެންމެ ފަހަރަކު ވެސް ދައުރު ފުރިހަމަ ކުރައްވާފައެއް ނުވެ އެވެ.\nއުމުރުން 73 އަހަރުގެ ލީޑަރުގެ ސިޔާސީ ކެރިއަރު ނިމެން ގާތްވެފައިވާ ކަމަށް ކުރިން ބެލެވުނު ނަމަވެސް، އިގްތިސާދީ، އިޖުތިމާއީ އަދި ސިޔާސީ ކާރިސާއެއްގައި އޮތް ސްރީލަންކާގައި އެއްބައިވަންތަ ކަމުގެ ސަރުކާރެއް އިސްކޮށް ހިންގަވަން ރަނިލް ވަނީ އެއްބަސްވެވަޑައިގެންފަ އެވެ.\nރަނިލްއަކީ ޔުނައިޓެޑް ނޭޝަނަލް ޕާޓީ (ޔޫއެންޕީ) ގެ ފަރާތުން ޕާލިމެންޓުގައި އިންނަވާ ހަމައެކަނި މެމްބަރެވެ. ކުރިން ލަންކާގައި ނުފޫޒާއި ބާރު އޮތް އެ ޕާޓީއަށް، އެންމެ ފަހުން ނެގި ވޯޓުގައި ލިބުނީ ބޮޑު ނާކާމިޔާބެކެވެ. އެ ނާކާމިޔާބާ އެކު ޕާލިމެންޓުން ޔޫއެންޕީ ދޮވެވިގެން ދިޔަ ކަހަލަ އެވެ.\nކުރިން ގާނޫނީ ވަކީލުކަން ކުރެއްވި ރަނިލް ނިސްބަތްވެވަޑައިގަންނަވަނީ ސިޔާސީ އާއިލާ އަކަށެވެ. އެމަނިކުފާނުގެ ބޮޑުބޭބެ، ޖޫނިއަން ޖަޔެވަރްދެނެ ވަނީ 10 އަހަރަށް ވުރެ ދިގު މުއްދަތަކަށް ލަންލާގެ ރައީސްކަން ކުރައްވާފަ އެވެ.\nރަނިލް ޒުވާން ދުވަސްވަރު ނަގާފައިވާ ފޮޓޯއެއް:\nމީގެ ކުރިން ރަނިލް ވިދާޅުވެފައި ވަނީ އާއިލީ ނޫހުގެ ވިޔަފާރި 1973 ވަނަ އަހަރު ސަރުކާރުގެ ދަށަށް ނުގެންދިޔަ ނަމަ، އެމަނިކުފާނު މިއަދު ފެންނާނީ ނޫސްވެރިއެއްގެ ގޮތުގައި ކަމަށެވެ.\nފުރަތަމަ ފަހަރަށް ރަނިލް ބޮޑު ވަޒީރު ކަމަށް ވަޑައިގެންނެވީ 1993 ވަނަ އަހަރު، އޭރުގެ ރައީސް ރަނާސިންގެ ޕްރޭމަދާސަ، ތަމަޅަ ޓައިގަރުންގެ ބޮމުގެ ހަމަލާއެއްގައި އަވަހާރަކޮށްލުމާ ގުޅިގެންނެވެ.\nމިހާރު ލަންކާގެ އިދިކޮޅު ލީޑަރު ސަޖިތު ޕްރޭމަދާސައަކީ އޭރުގެ ރައީސްގެ ދަރިކަލުންނެވެ. ކުރިން ބެލެވިފައި އޮތީ އާ ބޮޑު ވަޒީރުގެ މަގާމަށް ސަތިޖު ވަޑައިގެންނެވުން އެކަށީގެންވާ ކަމަށެވެ.\nރަނިލްގެ ބޮޑު ވަޒީރު ކަމުގެ ފުރަތަމަ ދައުރުގައި، މަގާމުގައި ހުންނެވުނީ އަހަރެއްހާ ދުވަހަށެވެ. އޭގެ ފަހުން ދެ ވަނަ ފަހަރަށް ބޮޑު ވަޒީރު ކަމަށް ވަޑައިގެންނެވީ 2001 ވަނަ އަހަރު އެވެ. އެ ހިސާބަށް ދިޔައިރު، ރަނިލް މަގްބޫލްވެފައި ވަނީ އިގްތިސާދީ އަނދަވަޅުން ގައުމުން ނެރުމުގައި، ލީޑަރެއްގެ ގޮތުގަ އެވެ.\nއެ ފަހަރު ރައީސްއާ މެދު އުފެދުނު ދެބަސްވުމެއްގައި ސަބަބުން، ދައުރުގެ މުއްދަތު ހަމަވުމުގެ ކުރިން މަގާމުން ވަކިކުރެއްވި އެވެ.\nރަނިލް ވަނީ ދެ ފަހަރެއްގެ މަތިން ރިޔާސީ އިންތިހާބުން ނާކާމިޔާބުވެވަޑައިގެންފަ އެވެ. އެމަނިކުފާނުގެ ޔޫއެންޕީއަށް ވެސް ތަކުރާރުކޮށް އިންތިހާބުތަކުން ލިބުނީ ނާކާމިޔާބެވެ.\nއެހެން ނަމަވެސް، 2015 ވަނަ އަހަރު ރައީސް މަހިންދަ ރާޖަޕަކްސައަށް އިންތިހާބުން ކުރި ނުލިބުމުން، އަލުން ބޮޑު ވަޒީރު ކަމަށް ރަނިލް އައްޔަނު ކުރެއްވި އެވެ. އެ ފަހަރު އިދިކޮޅު ޕާޓީތަކުން ރަނިލްއަށް ތާއީދު ކުރީ އެއްބައިވަންތަ ކެންޑިޑޭޓެއްގެ ގޮތުގައި ރާޖަޕަކްސަގެ ހުދުމުހާތު ވެރިކަމާ ދެކޮޅަށެވެ.\nއެ އަހަރުގެ ފަހުކޮޅު، މަރުކަޒީ ބޭންކުތަކުގެ ބޮންޑުތަކާ ގުޅޭ ކޮރަޕްޝަން ފެންމަތިވެ، ރަނިލްގެ މޫނުމަތި ކިލަނބުި އެވެ. އެކަމުގައި އެންމެ ބޮޑަށް ތުހުމަތު ކުރެވުނު އެކަކީ މަރުކަޒީ ބޭންކުގެ ގަވަރުނަރު އަރްޖުނާ މެހެންދްރަން އެވެ. އޭނާ އަކީ ރަނިލް އައްޔަނު ކުރެއްވި، ގާތް ބޭފުޅެކެވެ.\nގިނަ ބަޔަކު ރަނިލްއަށް ތުހުމަތު ކުރީ ގާތް މީހުންނަށް މަގާމުތައް ދޭ ކަމަށާއި، ކުރިން އޮތް ރާޖަޕަކްސަ ސަރުކާރު ޖަވާބުދާރީ ނުކުރާ ކަމަށެވެ. ރާޖަޕަކްސަ އާއިލާއާ އެކު އުފެދުނު ސިޔާސީ ކޯޅުމަކުން، 2018 ގައި ސިޔާސީ ކާރިސާއެއް އުފެދި، މަހިންދަ ރާޖަޕަކްސަ ހަ ހަފްތާއަށް ބޮޑު ވަޒީރުކަމަށް ވަޑައިގެންނެވި އެވެ. ނަމަވެސް ސުޕްރީމް ކޯޓުން އެއީ ގާނޫނު އަސާސީއާ ހިލާފު ކަމަށް ކަނޑައެޅި އެވެ. އެއާއެކު، އަނެއްކާވެސް މަހިންދަގެ ބަދަލުގައި ރަނިލް މަގާމަށް ވަޑައިގެންނެވި އެވެ.\nކުރިން ބޮޑު ވަޒީރުކަން ކުރެއްވި އިރު ރަނިލް ރާއްޖެ ވަޑައިގެން ރައްޔިތުންގެ މަޖިލީހުގައި ތަގުރީރު ކުރައްވަނީ.\nއެންމެ ފަހުން ބޭއްވި އިންތިހާބުގައި ރައީސް ގޮތަބަޔާ ރާޖަޕަކްސަ ކާމިޔާބު ހޯއްދަވައި، ބޭބޭފުޅު މަހިންދަ ބޮޑު ވަޒީރު ކަމަށް އައްޔަނު ކުރެއްވި އެވެ. ހަމަނުޖެހުން އުފެދި ޕްރެޝަރު ބޮޑުވުމުން، މަހިންދަ ރާޖަޕަކްސަ އިސްތިއުފާ ދެއްވީ މިދިޔަ ހޯމަ ދުވަހު އެވެ.\nއާ ބޮޑު ވަޒީރު ކަމަށް ރަނިލް ވަޑައިގެންނެވުމާ އެކު، ހިދުމަތް ކުރަން ޖެހޭނީ ރައީސް ގޮތަބަޔާގެ ދަށުންނެވެ.\nލަންކާގެ 51 ބިލިއަން ޑޮލަރުގެ ބޭރު ދަރަނި ޑީފޯލްޓްވެފައިވާ އިރު، އިންޓަނޭޝަބަލް މަނިޓަރީ ފަންޑް (ޢައިއެމްއެފް) އާ އެކު ވަނީ އެހީ ހޯދަން މަޝްވަރާ ފަށާފަ އެވެ.\nހުޅަނގަށް ތާއީދު ކުރާ، ހުޅުވާލެވިފައިވާ ކާމެޓު ސިޔާސަތަށް ތާއީދު ކުރާ ރިފޯމިސްޓެއްގެ ގޮތުގައި ރަނިލް މަގްބޫލުވެފައި ވާތީ އައިއެމްއެފް މަޝްވަރާ ފަސޭހަވާނެ ކަމަށް ބެލެވެ އެވެ. އަދި ބޭރު ކްރެޑިޓަރުންގެ އިތުބާރު ބޮޑު ވާނެ އެވެ.\nނަމަވެސް ރަނިލް ވިދާޅުވެފައި ވަނީ އިގްތިސާދީ ކާރިސާއަށް އަވަސް ހައްލެއް ނުލިބޭނެ ކަމަށެވެ.\n"އެންމެ ގޯސް ހާލަތު އަދި އޮތީ. މިހާރު އިންފްލޭޝަން ހުރީ ވަރަށް މަތީގައި، ހައިޕާއިންފްލޭޝަނާ ވަރަށް އަވަހަށް ކުރިމަތިވާނެ،" މިދިޔަ ހަފްތާގައި ޕާލިމެންޓުގައި ރަނިލް ވިދާޅުވި އެވެ.\n"މައްސަލަތައް ހައްލު ކުރަން ހަމަ މި ވަގުތު ފިޔަވަޅު އަޅަން ޖެހޭ. އެއްވެސް ކަމެއް ފަސް ކުރާކަށް ދެން ވަގުތެއް ނެތް."


ހުޅުމާލޭ ޑިޓެންޝަން ސެންޓަރުގެ3ވަނަ އަހަރީ ދުވަހުގެ ދިދަ ނެގުމުގެ ރަސްމިއްޔާތު ބާއްވައިފި\nހުޅުމާލޭ ޑިޓެންޝަން ސެންޓަރުގެ3ވަނަ އަހަރީ ދުވަހުގެ ދިދަ ނެގުމުގެ ރަސްމިއްޔާތު މިއަދު ހުޅުމާލޭ ޑިޓެންޝަން ސެންޓަރުގައި ބާއްވައިފިއެވެ.\nމިއަދު ހެނދުނު 06:00 ގައި ހުޅުމާލޭ ޑިޓެންޝަން ސެންޓަރުގައި ބޭއްވި ދިދަ ނެގުމުގެ ރަސްމިއްޔާތު ޝަރަފުވެރިކޮށްދެއްވީ މޯލްޑިވްސް ކަރެކްޝަނަލް ސަރވިސް ގެ ޑެޕިއުޓީ ކޮމިޝަނަރ އޮފް ޕްރިޒަންސް ޙަސަން ޒިލާލް އެވެ.\nމިރަސްމިއްޔާތުގައި ޑެޕިއުޓީ ކޮމިޝަނަރ އޮފް ޕްރިޒަންސް ޙަސަން ޒިލާލް ވަނީ، މި ސެންޓަރު އުފެދިގެން އައިގޮތަށާއި ކުރިއަށް އޮތްތާންގައި މި ސެންޓަރު އިތުރަށް ތަރައްޤީ ކުރުމަށް ކުރެވެމުންދާ ގޮތުގެމައްޗަށް ވަރަށް ތަފްސީލްކޮށް ވާހަކަފުޅު ދައްކަވާފައެވެ. އަދި މި ސެންޓަރުގެ ޑައިރެކްޓަރ އާއި އޮފިސަރުން ކުރައްވަމުން ގެންދަވާ ބުރަ މަސައްކަތް ފާހަގަ ކުރައްވައި ޑީ.ސީ.ޕީ ވަނީ އެބޭފުޅުންނަށް ޝުކުރު އަދާކުރައްވާފައެވެ.\nމި ރަސްމިއްޔާތުގައި ހުޅުމާލޭ ޑިޓެންޝަން ސެންޓަރުގެ ޑައިރެކްޓަރ ޗީފް ޕްރިޒަންސް އޮފިސަރ އިސްމާލް ނަސީރު އާއި އިމަޖެންސީ ސަޕޯރޓް ގްރޫޕް ގެ ކޮމާންޑިންގް އޮފިސަރ، ޗީފް ޕްރިޒަންސް އޮފިސަރ އަބްދުލް ޣަނީ އާއި އައިކޯސްޓްގެ އެގްޒެކެޓިވް ޑައިރެކްޓަރ، ޗީފް ޕްރިޒަންސް އޮފިސަރ އަޙްމަދު ރިޒާ އާއި އައްސޭރި ޖަލުގެ ޑައިރެކްޓަރ، އެސިސްޓެންޓް ސްޕްރިންޓެންޑެންޓް އޮފް ޕްރިޒަންސް މުޙައްމަދު ޙުސައިން ގެ އިތުރުން ހެޑް އޮފީހާއި ޖަލުތަކުގެ އިސްވެރިންނާއި އީ.އެސް.ޖީ ގެ އޮފިސަރުންނާއި ހުޅުމާލޭ ޑިޓެންޝަން ސެންޓަރުގެ ގިނަ އަދަދެއްގެ އޮފިސަރުން ބައިވެރިވިއެވެ.\nމި ރަސްމިއްޔާތުގައި ޕްރިޒަންސް އޮފިސަރުންގެ އަޒުމް ކިޔުން އޮތެވެ. އިސްވެ އަޒުމް ކިޔުއްވީ ފަސްޓް ކްލާސް ޕްރިޒަންސް އޮފިސަރ އަޙްމަދު ޝަރީފް އެވެ.\nމިއަދުގެ ރަސްމިއްޔާތު ނިމިގެން ދިޔައީ އަހަރީ ދުވަހުގެ ކޭކު ފެޅުމުންނެވެ.


އާރޓިކަލް | Bithufangi - Part 3\n2003 ވަނަ އަހަރުގެ ސެޕްޓެމްބަރު 20 ގެ ހާދިސާގެކުރިންވެސް މައުމޫނުގެ ސަރުކާރުން ހުރަގޭގައި މީހުން މަރާ ވާހަކައާއި އަނިޔާ ކުރާ ވާހަކައަކީވެސް ރައްޔިތުން ދައްކަމުން އައި ވާހަކަތަކެވެ. ނަމަވެސް މިކަމުގެ ހަޤީޤަތް އޮތީ ފޮރުވާފައެވެ. މައުމޫނުގެ ސަރުކާރަށް ފާޑުކިޔާ ފަރާތްތަކަށް އޮތް ޝަޒާއަކީ ޖަލުތަކުގެ ތޭރިތަކުތެރޭ މައުމޫނުގެ އަނިޔާވެރިކަމާ ކުރިމަތިލުން ކަމަށްވާތީ މިވާހަކަތަށް ދެއްކުމަކީ ރައްޔަތުން ބިރުގަންނަ ކަމެކެވެ. އޭރު މިވާހަކަތައް ދައްކަމުންއައީ ސިއްރިއްޔާތުގައެވެ. އެއީ ދިވެހި ރާއްޖޭގެ ތާރީހުގައި ކަޅު ދުވަހެކެވެ. މައުމޫނުގެ އަނިޔާވެރިކަމުގައި ދިވެހި ޖަލުތަކުގައި ވޭނީ އާހުގެ ކެކުޅުންތަށް ކެކުޅަމުން ދިޔަ ދުވަހެވެ. މައުމޫނު އަޑީގައި ހުރެ އޭނާގެ ސަރުކާރުން ރަހުމެއްނެތި 2003 ސެޕްޓެމްބަރ 19 ވަނަ ދުވަހު މައުމޫނުގެ ސަރުކާރު ހުރަގޭ ބަނޑޭރީން އިވާން ނަސީމް ރަހުމެއްނެތި މަރާލާ އެހާދިސާ ސިއްރުކުރަން އުޅުމުން ޖަލުގައި ހިނގާދިޔަ ހާދިސާ ތަކުގައި އޭރުގެ ސަރުކާރުން ޖައްވަށް ފަޒާޔަށް ވައިގެ ތެރެއަށް ބަޑިޖަހާ އެތަށް ގައިދީނެއް މަރާލި ދުވަހެވެ. ސެޕްޓެމްބަރު 19 ވަނަ ދުވަހުގެ ރޭ އިވާން ނަސީމް ޖަލުގެ ގޮޅީގައި ހުއްޓާ ބަނޑޭރީންގެ އެތައް ބައަކު ގޮޅިއަށް ވަދެ ގަދަކަމުން ގޮޅިން ނެރެގެން ގެންދިއައީ ޢާންމުކޮށް މީހުންނަށް ބޮޑެތި އަނިޔާތައްކުރާ ސަރަހައްދަށެވެ. އެ ސަރަހަށްދަށް އޭނާ ގެންދިއުމަށްފަހު އޭނާއަށް އަނިޔާކުރަނީ ކޮންބައެއްކަން ނޭނގޭނެގޮތަށް ސަތަރިގަނޑެއްގައި އޮޅާލުމަށްފަހު މައުމޫނުގެ އެންގެވުމުގެމަތިން ވަކިގޮތެއް ނުބަލައި ތަޅާ އަނިޔާކުރީއެވެ. އެއަނިޔާތަކުގައި އޭނާ މަރުވެދިއައިރުވެސް މަރުވިކަންވެސް އަނިޔާކުރި ބަނޑޭރީންނަކަށް ނޭނގެއެވެ. މަރުވުމުންވެސް އަނިޔާކޮށް ގައިގެ އެކިތަންތާގައި އަލިފާން ޖައްސާ ހެދިއެވެ. މައުމޫނުގެ ސަރުކާރަކީ މިފަދަ ރަހުމެއްނެތް އަނިޔާތަކުގެ ސަބަބުން އޮހޮރުނު ލެއިން ފޯވެފައިވާ ސަރުކާރެކެވެ. އީވާން ނަސީމް މަރާލި ޚަބަރު ޖަލުގެ ގައިދީންނަށް ލިބުމާ ގުޅިގެން ޖަލުތަކުގެ ގޮޅިތަށް ފަޅާލާ ނިކުމެ މައުމޫނުގެ އަނިޔާވެރި ބަނޑޭރީންނާއި ހިންގި ހަމަނުޖެހުންތަކުގައި ބަނޑޭރީން ބަޑިޖަހާ އެތަށް ގައިދީންނެއް މަރާލާ އެތަށް ބަޔަކު ޒަހަމް ކޮއްލިއެވެ. މި ޒަހަމްތަކާއެކު ބައެއްމީހުން ނުކުޅަދޭ މީހުންނަށް ވިއެވެ. އީވާން ނަސީމްގެ މަރުގެ ޚަބަރާއެކު ވެރިރަށް […]\n"ޅައިރުންސެރެ މިއީ އަހަރެން އިންތިޒާރުކުރި ވަގުތެވެ. އަހަރެންގެ ބައްޕަޔާއި ބޮޑުބޭބެއަށް މައުމޫނު ޖެއްސި ހާލު އަދިވެސް ހަނދާން އެބަހުއްޓެވެ. ބައްޕަޔާއި ބޮޑުބޭބެ ޖަލުގައި އޮތްހެން މައުމޫނުވެސް ޖަލުގައި އޮންނަތަން ދެކެން އަހަރެން ބޭނުމެވެ. " މިއީ ޒުވާނެއްގެ ޝުއޫރުވެ. މިއަދު ފޭސްބުކް ވޯލް ފުރިފައިއޮތީ މިފަދަ ޝުއޫރުތަކުންނެވެ. މައުމޫނުގެ ވެރިކަމުގެ 30 އަހަރަކީ އެތަކެއް ނިކަމެތި ރައްޔިތުންނަކަށް ނުހައްގުން އަނިޔާލިބުނު 30 އަހަރެކެވެ. ޅަދަރިނާއި އަބިން ރޮއެރޮއެ ތިއްބާ އެބައިމީހުންގެ ފިރިން ޖަހާގަނެގެން ޖަލަށްލައި އަނިޔާކުރިއެވެ. ކިރިޔާވެސް ތައުލީމީ މީހެއްވިއްޔާ މައުމޫނުގެ ޕަޕެޓަކަށް ހަދައެވެ. ބުނާގޮތެއް ނަހަދައިފިނަމަ ޝިކާރަކޮއް ލަނީ ޖަލަށެވެ. އެމީހުންނަށްވެސް ލިބެނީ މައުމޫނުގެ " އޯގާތެރި "ފިރުމުންތަކެވެ. ވެރިކަމުގެ ހިނގުމުގެ ނިޒާމަށް ކިރިޔާވެސް "އުއްފު" ބުނެފި ނަމަ ލިބިގެންދަނީ ކުޑަ ގޮޅީގެ ހިދުމަތެވެ. ފަޑިޔާރުގެ އާއި ހުރަގެއަކީ ރަން 30 އަހަރުގައި މައުމޫނުގެ ތަރިކަ މުދަލެވެ. ހިތު ހުރިގޮތަކަށް ހުކުމްތަށް ފަޑިޔާރުންނަށް މަޖުބޫރުކޮއްގެން ނެރެމުން ދިޔައީ ބާރުހުރީތީއެވެ. ކިރިޔާވެސް ނު ގޮތެއް ހަދާލާފި މީހަކަށް ތަހައްމަލު ކުރަންޖެހެނީ ހުރަގޭ ބަނޑޭރީންގެ ހިދުމަތެކެވެ. އަނިޔާއެވެ. ލާ އިންސާނިޔަތުކަމެވެ. ދުނިޔެ ހިނގާނީ ތޮށަލި ދުޅައަށޭ ބުނެއެވެ. އާރާ ބާރަކީ އަބަދު ދެމިހުންނާނޭ އެއްޗެއް ނޫނެވެ. ކޮންމެވެސް ދުވަހަކުން ބާރުތަށް ފިލައިގޮސް ނިކަމެތިވާނޭ ދުވަހެއް އަންނާނެއެވެ. އަޑިގަނޑަކަށްފަހު އުސްގަނޑެއް އަންނަ އުސޫލުންނެވެ. ޤާނޫނުގެ ބާރު މުށު ތެރޭގައި ގެންގުޅުނުދުވަސް ފަސްދީފިއެވެ. ޤާނޫނު އޭގެ ހަމަ އިސްކޮޅަށް ދެމިލައިފިއެވެ. ތަދުބީރު ކުރިނަމަވެސް ތަޤުދީރެއް ބަދަލެއް ނުކުރެވޭނެއެވެ. ދިވެހިނަށް އަޑިގަނޑަށްފަހު އުސްގަނޑު މިއޮތީއައިސްފައެވެ. ޤާނޫނުގެ ދިގުއަތް ކޮންމެ މުޖުރިމެއްގެ މައްޗަށް މިވަނީ ދަމާލެވިފައެވެ. ކަރެއް ކަނދުރާއެއް ސީދީއެއް ދީދީ އެއްގެ ދަރިއެއް ބެލުމެއްނެތެވެ. މިއަދަކީ ދިވެހި އެތަކެއް ޒުވާނުން ދެކެމުންއައި ހުވަފެނެއް ހަޤީގަތަކަށް ވީދުވަހެވެ. އެކުދިންގެ މައިންބަފައިންނާއި އާއިލާއަށް 30 އަހަރުގެ ހުދުމުހުތާރު ވެރިކަމެއްކުރި މައުމޫނުގެ ވެރިކަމުގައި ނުހައްގުން ދިން އަނިޔާގެ ބަދަލު ލިބިގެންދިޔައީއެވެ. ހަށިފުރާ ނޭވާއެއް އެފަދަ ކޮންމެ ޒުވާނަކު ލާނޭކަން ކަށަވަރެވެ. " މިތުރުންގެ ހިތަށް […]\nއަޅުގަނޑަކީވެސް ތަނެއް އޮތީޔާއި ބޯކޮއްފާލާ މީހެކެވެ. ދަތުރުފަތުރުކޮއް ތަފާތު ތަޖުރިބާތަށް ކުރުމަށް ޝައުގުވެރިވާ ޒުވާނަކީމެވެ. މިގޮތުން މާފުއްޓަށް ކުރެވުނު ދަތުރެކެވެ. ހެނދުނު ސަޔައްފަހު ނިކުމެ ރަށުތެރެ ބަލައިލަން ހިނގައިގަތީ ރަށުތެރޭގެ ކަންކަން ހުރިނެތްގޮތް ހޯދައިލާ އަތޮޅުތެރޭގެ ރަށަކުން ލިބެދޭ ހިތްގައިމުކަން ހޯދައިލުމުގެ ނިޔަތުގައެވެ. މަޑު ހިނގުމެއްގައި އަތިރިމަށްޗަށް މިސްރާބު ހިފާލިތަނުން ދިމާވީ މާފުށީ ޖަލުގެ އޮފިސަރަކާއެވެ. ޒަމާންވީ ނަމަވެސް ގެއްލިފައިހުރި ރައްޓެއްސަކާއިއެވެ. އޮލަ ވާހަކައަކަށްފަހު ޖަލުތެރެ ބަލައިލުމަށް އަހަރެން އޮފިސަރު ކައިރިން އެދުނީމެވެ. ވަރަށް ފަސޭހައިން އޮފިސަރު މިކަން ހަމަޖައްސައިދީފިއެވެ. އަދި މެންދުރުގެ ކެއުމަށްވެސް ޖަލު އޮފިސަރުންނާއިއެކު ޖަލަށް ދައުވަތު އެރުވިއެވެ. ބުނި ގަޑިޔަށް އަހަރެން މާފުށީ ޖަލަށް ޒިޔާރާތް ކޮށްފީމެވެ. އޭރު އަހަރެންގެ އިސްތިގުބާލުގައި އޮފިސަރަކު މަޑުކޮށްލައިގެން ހުއްޓެވެ. އެކުވެރިގާތް މީހަކަށް ދުލެއް ނުކުރެއެވެ. ރީތިކޮން ބުނާނަމަ އަނގަ ހުއްޓައި ނުލައެވެ. ޖަލުގެ އެކަމެއް ޖަލުގެ މިކަމެއް ކިޔާދެމުން ދިޔައީ އަހަރެންގެ ބޮލަށް އުނދަގޫވާހާ ވަރަށެވެ. ފުރަތަމަ އަހަރެމެންގެ ބައްދަލުވުން އޮތީ ޖަލުގެ އިސްވެރިން ތަކަކާއިއެކު މާފުށީ ޖަލުގެ ކަމޭޒު ދޮށުގައިއެވެ. މިއީ އަހަރެންގެ އަމަޔަށް ބުނާ ކުޑާމިސް ބަހެއް ނޫނެވެ. އެކަމަކު ޖަލުން ކޭހާ މީރު ދިވެހި ރަހަތަކެއް އަހަރެންގެ ހަޔާތުގައި އަދި ނުކަމެވެ. އެހާމެ ފުރިހަމައެވެ. ކެއުމަށްފަހު ރަހުމަތްތެރިޔާ އާއިއެކު ޖަލުގެ ތަންތަން ބަލާލުމަށް އަހަރެން ހިނގައިގެންފީމެވެ. ފުރަތަމަވެސް ލޮލުގައި އަޅައިގަތީ ރާނަންތިބި ބައެކެވެ. މި ބަންގާޅިންގެ ކަންތަށްވެސް ބޮޑޭ ބުނެލީ ހަގީގަތުގައިވެސް ކަންބޮޑުވާތީއެވެ. ނަމަވެސް އަހަރެންނަސް ރަހުމަތްތެރިޔާގެ ކިބައިން ލިބުނީ ހީކުރި ޖަވާބެއް ނޫނެވެ. އެއީ ދިވެހިންނެވެ. އެކި ކުށްތަކުގައި ޖަލަށް ލާފައިތިބި ކުއްވެރިންގެ ތެރެއިން އަހުލާގު ރަނގަޅު މީހުންނަށް އާދައިގެ ދިރުއުޅުމެއް އިހްސާސްކޮއްދިނުމަށް މޯލްޑިސް ކަރެކްޝަނަލް ސާރވީސް އިންދޭ ފަސޭހައެކެވެ. އުފާވެރިކަމެއް އިހްސާސް ކުރުވީ ދެންތާއެވެ. ވަކިހިސާބަކުން އަނެއްކަވެސް ދިމާވީ މިރުސް ގަސްތަކަކަށް ފެންދޭން ތިބި ދެމީހަކާއިއެވެ. އެކުވެރިޔާގެ ފަރާތުން މައުލޫންމާތު ލިބުނުގޮތުގައި ޖަލުގައި ގައިދީން މިރުހާއި ކިއުކަންބާގެ އިތުރުން ކޮޕީފަތް ފަދަ ފަސޭހައިން ހެއްދޭ ތަރުކާރީގެ […]\nރައީސް ޔާމީންގެ ސިޔާސަތުތަކުގެ ތެރެއިން އުފާވެރި ދިރިއުޅުމެއް ރަށްޔިތުންނަށް ހޯއްދަވައިދެއްވުމަކީ އެމަނިކުފާނު ނުހަނު އިސްކަމެއް ދެއްވާ ކަމެކެވެ. މިކަން އެންމެ ރަނގަޅަށް ހާމަވެގެންދަނީ މާލެއާއި އަތޮޅުތެރޭގައި ހިތްފަސޭހަ ކޮއްލުމަށް ގާއިމްކޮއްދެއްވަމުން ގެންދަވާ ޕާކްތަކާ ފަންނު ތަކުންނެވެ. ރަސްރަނި ބަގީޗާ އަކީ ރައީސް ޔާމީންގެ ވެރިކަމުގައި މާލޭގައި ދިރިއުޅޭ އަދި މާލެ ޒިޔާރަތްކުރާ ކުދި ބޮޑު ލޮލުގައި އެންމެ ފަސޭހައިން އަޅާގަންނާނޭ އެއްތަނެވެ. ޖައްގައްޔެއްހެން އޮތް ރަސްރަނި ބަގީޗާ މިސަރުކާރުގައި ޒަމާނީ ފެންވަރަށް ތަރަށްޤީ ކޮއްދެއްވާފައި ވަނީ ކުޅިވަރާ މަޖަލުގެ ތެރެއިން އުގެނުމުގެ ފުރުސަތު ލިބޭނެހެނެވެ. ދިވެހިންނަށް އައު އެތަށް ކަމަކާއި އެކުއެވެ. ދިވެހިން އާސޯހުކޮއްލާފަދަ ރީތި ތަނެއްގެ ގޮތުގައެވެ. ފިޔަވަހިތަކަކަށް ބަހާލާގެން ކުރިޔަށް ގެންދާ މި ޕްރޮޖެކްޓްގެ މަސައްކަތް އަދި އެއްކޮން ނިމުނީކީ ނޫނެވެ. ފުރަތަމަ ފިޔަވަހީގައި ނިންމާ ރައްޔިތުންނަށް ހުޅުވާލީ ބަގީޗާ އައީ ކުޅިވަރާ އުނގެނުމަށް ހާއްސަ ކުރެވިފައިވާ ތަންތަނެވެ. ފެން އަރުވާ ވަޑާމާ، މަސް ފެންގަޑުގެ އިތުރުން ހަނދުފަޅި އުދޯލިތަކަކީ މިހާރުގެ ޒުވާނުންގެ "ސެލްފީ"ތަކުގެ ބެކްރައުންޑަށް މިވަނީ ވެފައެވެ. ބަލާލަން ހިތް ގައިމެވެ. ސަޅިއެވެ. ރަސްރަނި ބަގީޗާ ހުޅުވިގެން ދިއުމާއިއެކު އިދިކޮޅު ފަރާތްތަކުގެ އެންމެ ބޮޑު ފާޑުކިޔުމެއް އަމާޒުވެގެން ދިޔައީ ވިންޓަރ ޕާކު ނުހުޅުވުމުންއެވެ. އެފަދަ ފަތާރްތަކުންދިޔައީ ދިވެހިންގެ ހިތްތަށް މަރާލައި ސަރުކާރުން ރައްޔިތުންނަށް ދައްކަނީ ދަޅަކަމުގައި ބުނަމުނެވެ. ރަނގަޅު ވާހަކައެކެވެ. ފުރަތަމަ ހުޅުވަން ކަނޑައެޅި ތާރީހަށް ވިންޓަރ ޕާކް ހުޅުވޭގޮތެއް ނުވިއެވެ. ސަބަބު ތަކެއްވެސް ހުރުމާއިއެކުގައެވެ. ސަކް ސަމިޓަށް3ދުވަހުން ކޮންވެންޝަން ސެންޓަރާ ފުވައްމުލަކު އެއާރ ޕޯޓުހެން އެއްޗަކަށް އެއްޗެއް ހަދާލައި ހުޅުވާލަން މިސަރުކާރުން ބޭނުން ނުވާތީއެވެ. ދިވެހިނަކީ އަބަދުވެސް ފިނި ތަންތަނަށް ދަތުރުކުރާހިތްވާ ބައެކެވެ. ސްނޯމަތީ މަޖާކޮއްލާ އައިސް ސްކޭޓް ކޮއްލާހިތްވާ ބައެކެވެ. ނަމަވެސް ގުދުރަތީގޮތުން ރާއްޖެ އޮންނަ ސަރަހައްދަކީ ފިނި މޫސޫން އަންނަ ސަރަހައްދެއް ނޫނެވެ. އެންމެ ކައިރިންވެސް މިފަދަ ތާކަށް ދާންބޭނުންވެއްޖެނަމަ ދާންޖެހެނީ އަވައްޓެރި އިންޑިއާގެ ޝިމްލާ އަށެވެ. އެފަދަ ތަނަކަށްގޮސް ސްކޭޓް ކޮއްލަން […]\nހިނގަމުން މިދަނީ ބަރަކާތްތެރި ރަމަޞޯން މަހެވެ. މަސްތަކުގެ ތެރެއިން އެންމެ މަތިވެރި މާތް މައްސަރެވެ. އެއްބަޔަކު އަޅުކަމައިގެން އުޅެނީ އަވަދިނެތިއެވެ. ޒައްރެއްގެ މިންވަރުވެސް ހެޔޮކަމެއް ކޮއްލުމަށް ތިބީ ފެންބޮވައިގަނެފައެވެ. ކެރި ކުޅަދާނަ ކަން ލިބިގެންވާ މީސްތަކުން މިދުނިޔެ މަތީގައި އެންމެ މާތްކުރެވިފައިވާ ކައުބަތުލްﷲ ގެފުޅުގެ ކައިރީގައި ސަޖިދައެއް ޖަހާލުމަށް ވަނީ ކެތްމަދުވެފައެވެ. ނަމަވެސް ހިތާމައަކީ މުއްސަނދިންގެ ފައިސާގައި "ބުދު ކޮއްކޮ" ހެދިގެން އުޅޭ މީހުންނަށް ޖަޒުބާތުގައި ޖެހި ކުރެވޭ ނުކުރެވޭއެއް މި ބަރަކާތްތެރި މައްސަރުގައިވެސް ނޭނގޭ ކަމެވެ. މައްކާގެ ހުރުމަތްތެރި ވެގެންވާ ބިމާއި ކައުބަތުލްﷲ ގެފުޅުގެ މާތްކަން ދެނެ ނުގަނެވޭތީއެވެ. މާތް ﷲ ކީރިތި ޤުރުއާނުގައި ވަޙީކުރައްވާފައިވާ ބަސްފުޅެއްގެ މާނާގައި ވެއެވެ. "ހަމަކަށަވަރުން، މީސްތަކުންނަށްޓަކައި ފުރަތަމަ ލެއްވި ގެޔަކީ، މައްކާގައިވާ ގެފުޅުކަން ކަށަވަރެވެ. ބަރަކާތް ލައްވާފައިވާ ތަނެއްގެ ގޮތުގަ އެވެ. އަދި، ޢާލަމްތަކަށް ތެދުމަގެއް ކަމުގަ އެވެ." ޒަމާނުންސުރެ މި ދިވެހިރާއްޖޭގެ ވެރިކަމަށް ފެންބޮވައިގެންފައިވާ ޖުމްހޫރީ ޕާޓީގެ ލީޑަރަކީ ދެއްކުންތެރި ބޭފުޅެކެވެ. "ދީލަތިކަމުގެ" ފަރުދާގައި ދިވެހިންގެ ހިތްތަށް އަތުލަމުން އަންނަ ބޭފުޅެކެވެ. ކޮންމެ އަހަރަކުވެސް އެބޭފުޅާގެ ހަރަދުގައި ކެރިފޯރުންތެރިކަން ނެތް ފަރާތްތަކުން ހައްޖާއި އުމްރާއަށް ފޮނުވައެވެ. އެގޮތުން މިއަހަރުވެސް ވީޓީވީގެ މުވައްޒަފުންތަކެއް މިވަނީ އުމްރާގެ މަތިވެރި އަޅުކަން އަދާކުރުމަށް ފޮނުވާފައެވެ. ނަމަވެސް ހިތާމައަކީ މި ޖުމްހޫރޫ ޕާޓީގެ "ބުދު ކޮއްކޮ"މެނަށް މި ތިބެވުނީ ކޮންފަދަ މާތް ބިމެއްގައި ކޮންފަދަ މާތް ތަނެއްގައިކަންވެސް ދެނެގައްނަން ނޭގުމެވެ. މަތީގައިވާ ދެ ތަސްވީރަށް ވިސްނާލަ ބައްލަވާށެވެ. ކާޑު ބޯޑުގައި މާކަރަކުން " ޔާ ﷲ ! ޔާމީން ފިރުއައުނުގެ ވެރިކަން ހަލާކުކޮއްދެއްވާންދޭވެ " ލިޔެ ކައުބަތުއްﷲ ގެފުޅަށް ފުރަގަސްދީގެން ޖުމްހޫރީ ޕާޓީގެ " އެކްޓިވިސްޓުން ނަގާފައިވާ ތަސްވީރެކެވެ. އެންމެ މާތް ބިމުގައި އަމިއްލަ އަނބިދަރިންނާ މައިންބަފައިންނަށް ހެޔޮ ދުއާކޮއް ފާފަ ފުއްސެވުމަށް އެދި ދެންނެވުމުގެ ބަދަލުގައި ކުރަން އެނގުނީ ބަދުދުއާ ހެއްޔެވެ؟ މުސްކުޅިވެ ގައިބާރުދެރަވެ "އަދުތޯ މާދަންތޯ" ވި ދުވަހު އުމްރާއެއްގެ މަތިވެރި އަލުކަމަށް ދެވުމުން ފާފަފުއްސަވާ ދަރިންނަށް […]\nމިއީވެސް ދިވެހި މަތިފުށަކުން އައިސްތިބި ދިވެހިންތަކެކެވެ. ބަލާލަން ހަމަ "ދިވެހިން" ފަދަ ބަޔެކެވެ. ދިވެހި ލޭހިނގާ ގަރުދިޔައާއި ބަތް ކައިގެން އުޅުނު ދިވެހިން ތަކެކެވެ. ނަމަވެސް ތަފާތަކީ އެއީ ކެރަފާ އާއިލާއަށް ވީތީއެވެ. ދިވެހި ފަސްގަނޑުގައި ބޮޑުވި ދިވެހިންތަކެއް ނަމަވެސް ޒަމާނުންސުރެ ކެރަފާ އާއިލާ އަކީ ޣައްދާރުން އުފަންވަމުން އައި އާއިލާޔަކަށް ވާތީއެވެ. ހިތުގައި ހުއްބުލް ވަތަނުގެ ލޯބި ނެތް ބަޔަކަށް ވީތީއެވެ. ޒަމާނުންސުރެ ކެރަފާ އާއިލާއަކީ ވެރިކަމަށް ފެންބޮވައިގެންފައި ތިބި ބައެކެވެ. ގައުމާ، ދީނިއްޔަތާއި މިނިވަންކަމާ ޖަހައިގެން ވެރިކަން ކާން ބޭނުންވާ ބައެކެވެ. ކެރަފާ ދޮންމަނިކާއި ހިސާބުން ފަށަމާއި އަންނާށެވެ. ޑިމޮކުރަސީގެ ބަފައޭ ތިޔަ ވިދާޅުވާ އަންނިގެ ކާފައެވެ. 1952 އަހަރު ވެރިކަމުގައި ހުންނެވި މުހައްމަދު އަމީން އަށް ވަޅިން ހަމަލާދީ ގަތުލިކޮއްލަން މަސައްކަތް ކުރިއެވެ. ކޮން މަޤުސަދެއްގައި ތޯއެވެ؟ އެއަށްފަހު 1976 ވަނަ އަހަރު އިބްރާހިމް ނާސިރުގެ ވެރިކަމުގައި އަންނިގެ ބައްޕަ ކެރަފާ އަބްދުއްސައްތާރު ފިސްތޯލައެއް ބޭނުންކޮއްގެން އިބްރާހިމް ނާސިރު އަވަހާރަ ކޮއްލަން މަސައްކަތް ވަނީ ކޮއްފައެވެ. ކޮން މަޤުސަދެއްގައި ތޯއެވެ؟ އޭގެފަހުން އަންނިގެ ބޮޑުބޭބެ ކެރަފާ ނަސީމް 1980 ވަނައަހަރު އަދި 1988 ވަނަ އަހަރު އަންނިގެ ތުއްތު ދޮންބެ ބޮޑު ސިއްކަ ވަނީ އޭރުގެ ރައީސް މިހާރުގެ އަންނިގެ އެކުވެރިޔާ މައުމޫނު މަރާލަން މަސައްކަތްކޮއް ބޭރުގެ ބަޔަކާއިގުޅިގެން ކުށެއްނެތް އެތަކެއް ދިވެހިންނެއް ޝަހީދުކޮއްލާފައެވެ. ކޮން މަޤުސަދެއް ހާސިލް ކުރުމަށްތޯއެވެ؟ ވެރިކަމުގެ ދަހިވެތިކަމުގައިކަން މިއީ ދިވެހިން ޝައްކުކުރާ ކަމެއް ނޫނެވެ. އޭގެ ފަހުން 2008 ވަނަ އަހަރު ކެނެރީގޭ ނަޝީދެވެ. މިފަހުން ދިވެހި ގައުމަށް ފާވި " ބޮޑު ބާޣީ" އެވެ. މިއީ ޓެކްނޮލަޖީގެ ޒަމާންކަމުން ބާޣީ ނަޝީދު ގަސްތުކުރީ ކަނޑި ބަޑިން ހަނގުރާމަ ކުރާކުރުމުގެ ބަދަލުގައި ޒަމާނުގެ ޓެކްނޮލަޖީގެ އެއީގައި ދިވެހި ގައުމަށް ގެއްލުންދީ އިހާނެތިކުރުމަށެވެ. ދިވެހިންގެ ސިކުނޑިތަކަށް ވިހަލާ މަރާލުމަށެވެ. ރާއްޖެއަކީ މީސްކޮޅު މަދު ކުޑަ ގައުމަކަށް ވުމުން އިރު ހުޅަގު އުތުރު ދެކުނުން ދުނިޔޭގެ ބޮޑެތި […]\nމިއީ އުފާވެރި ހަބަރެކެވެ. އިސްލާމްދީނަށް ލިބިގެންދިޔަ ވަރުގަދަ ނަސްރެކެވެ. އެތަކެއް ބައެއްގެ ދުވަސްވީ ޖިހާދެކެވެ. އެ ވަބާއަކުން ދިވެހިން މިންޖު ނުވެވިގެން އުޅުނު ރީނދޫ ފިކުރުން މިގައުމު އަދު ސަލާމަތްވެއްޖެއެވެ. ރާއްޖޭގައި އަސުރުމަލުގެ ރީތި ފިޔާތޮށިކުލައިގެ ސާލެއް ފަތުރާލާފިއެވެ. ތަރައްޤީގެ އައު ބާބެއް ދިވެހިން ލިޔަންފަށައިފިއެވެ. އެމްޑީޕީއާއި ދިވެހިން ދެކޮޅުވީ ކީއްވެ ؟ ރީނދޫ ފިކުރަކީ ލާދީނީ ފިކުރެއް ކަމަށް ދިވެހިން މިއަދު ކަނޑައަޅާފިއެވެ. ރަނގަޅެވެ. ދިވެހި ބަހުގައި "ލާދީނީ" މިއީ އޮތް ބަހެއް ނޫން ނަމަވެސް "ލާދީނީ" އޭ ބުނުމުން ކޯންޗެއްކަން ދިވެހިންނަކަށް އޮޅުވައެއް ނުލެވޭނެއެވެ. އެއީ "އެމް ޑީ ޕީ" އެވެ. އެމްޑީޕީ އަކީ މާތްވެގެންވާ އިސްލާމްދީނާއި ފާޅުގައި ގޮންޖަހާ އެތަކެއް ވާހަކަތަކެއް ދެއްކި ރީނދޫ ފިކުރެވެ. އެއީ ބަނގުރަލާ މަސްތުވާ ތަކެތީގެ ވަބައިގައި ދިވެހިން ޖެއްސުމަށް މަސައްކަތް ކުރި ލާދީނީ އެމްޑީޕީއެވެ. އެއްޖިންސުން ގުޅުން ހިންގުމަށް ހިއްވަރުދިން އެމްޑީޕީއެވެ. އަރަބި އިސްލާމީ ތައުލީމު މި ފަސްގަނޑުން ފޮހެލަން މަސައްކަތް ކުރި އެމްޑީޕީ އެވެ. މިސްކިތްތަކާއި އިމާމުންގެ ބޭނުން ކަނޑުވާލައި ރާއްޖޭގައި ފައްޅި އެޅުމަށް ފޫގަޅާލި އެމްޑީޕީ އެވެ. ދީނީ މިނިވަންކަމަށް ގޮވާ ރާއްޖޭގައި ބުދު ބަހައްޓާ ރަސޫލާއަށް ފުރައްސާރަކުރި އެމްޑީޕީއެވެ. މި ކަންކަމާއި ހުރެ ދިވެހިންގެ ހިތްތަކުން ރީނދޫ ފިކުރު ފޮހެވިއްޖެއެވެ. ދިވެހިން ބަނޑަށް ޖައްސާލުން ދިވެހިންނަކީ ޒަމާނުންސުރެ ސާދާ ދިރިއުޅުމެއް އުޅެމުން އަންނަ ބައެކެވެ. ދިވެހިންގެ ސާދާ ދިރިއުޅުން އެފުއް މިފުށައް ޖަހައިލީ ރީނދޫ ފިކުރެވެ. ވެރިކަމަށް ފާވުމަށްފަހު ފުރަތަމަވެސް ޑޮލަރުގެ އަގު ކޮއްލީ ބޮޑެވެ. އެއާއިއެކު ރާއްޖޭގެ އިންފްލޭޝަން އަރައިގެން ދިޔައީ ފަތު އަޑު ކިޔާފައެވެ. ދިވެހިން އުޅެން ޖެހުނީ އަނގަޔާއި އަތާ ދިމާ ނުވެގެނެވެ. ދެން ފެނިގެން ދިޔައީ ސިވިލް ސާރވިސް މުވައްޒަފުންގެ މުސާރަ ކުޑަކޮއްލިތަނެވެ. ރީތިކޮން ބުނާނަމަ ދިވެހިން ބަނޑަށް ޖައްސާލިތަނެވެ. އެވަރުން ފުއްދާލީ އެއް ނޫނެވެ. ގައުމު ދަރުވާލާ ދިވެހިންގެ ލޭ " ޓެކްސް " ގެ ނަމުގައި ބޯންފެށީއެވެ. މިއާއިއެކު ދިވެހިންގެ […]\nއަހަރެންގެ ބައްޕައަކީ މުސްކުޅިވުމުގެ ސަބަބުން ވަރަށް ބަލި މީހެކެވެ. އުތުރުގެ ރަށަކަށް ނިސްބަތްވާ އަހަރެމެންގެ އާއިލާއާކީ ވަރަށް ފަގީރު އާއިލާއެކެވެ. ބައްޕަގެ ބަލި ބޮޑުވެ އިތުރު ފަރުވާޔަށް ހދ. ކުޅުދުއްފުއްޓަށް ގެންދަން ޖެހުނީ ކުއްލިޔަކަށެވެ. އާއިލާގެ ފެންވަރުން މިފަދަ ކޮންމެ ހާލަތެއްގައި ބޮޑެތި ހަރަދުތަކެއް ކުރަންޖެހެއެވެ. މާޔޫސް ކަމާއިއެކު ރަށު ހަސްފަތާލުން ނުކުމެ އާއިލާގެ ފޯރުންތެރި މީހުން ކައިރިޔަށް "ސަލާން ޖަހަން" ނުކުތީ ކަރު އެލުވާލައިގެންނެވެ. ބައްޕަކައިރީ އަންހެނުންނާއި ކުޑަ ދަރިފުޅު ބައިންދާފައެވެ. ވަކި ހިސާބަކުން ކުއްލިޔަކަށް އަހަރެންގެ "އައިފޯން" ރިންގުވާން ފެށުމާއިއެކު ނަގާ ބަލާލީމެވެ. ގުޅަނީ ހޮސްޕިޓަލުންއެވެ. ސީ އެންބިއުލާސް ހަމަޖެހުން ހާސްވެ ކަންބޮޑުވުމާއިއެކު އަހަރެން ކޯލް އަށް ޖަވާބު ދިނީމެވެ. ދަތުރަށް ފުރަން ލޯންޗް އޮތީ ރެޑީގައި. ފުރަންދާން ތައްޔާރުވެގެން ހޮސްޕިޓަލަށް އައުމަށް އެދުނެވެ. ޖަވާބުގައި އަހަރެން ލޯންޗަށާއި ޓިކެޓަށް ދައްކަންޖެހޭ ފައިސާ އަދި ހަމަ ނުޖެހޭ ކަމަށް ބުނީމެވެ. ހޮސްޕިޓަލުން ވާހަކަ ދެއްކި ކުއްޖާ ވަރަށް އޯގާތެރިކަމާއިއެކު އެކަންތައްތައް ވަނީ ހަމަޖެހިފައިކަމަށް ބުންޏެވެ. ކޮންމެސް "އާސަންދަ" ކިޔާ މީހެއްގެ ވާހަކަވެސް ބުންޏެވެ. ގައިމުވެސް ރަށު މީހެއް ނޫންކަން ކަށަވަރެވެ. މަދަދުވެރިއެއްގެ ދީލަތި އެހިއެއް ހަމަޖެހުނީކަމަށް ޝުކުރުކުރާ ހާލު ދަބަސްގަނޑަށް ދެ މުންޑާއި ގަމީހެއްލައިގެން ކުޑަސޮރު ހިތާނަކުރަން ވާއިރަށް އެއްކުރި ލާރިކޮޅު މުންޑަށް ޖަހާގެން އަޅާ "އިތިކޮށް" ހޮސްޕިޓަލަށް ދިޔައީމެވެ. އެއާއިއެކު ހަސްފަތާލުގެ އެމްބިއުލާންސްގައި އަހަރެމެން ބަނދަރުގައި އޮތް ލޯންޗަށް ގެންގޮސްފިއެވެ. އަހަރެން އަކީ މާމޮޅަކަށް ކިޔަވާގެން ހުރި މީހެއް ނޫންކަމުން ލޯންޗުގައި ހަނިމާދޫއަށް ދާންވާއިރު ބައްޕަޔަށް ކަމެއް ވެދާނެތީ ހުރީ ވަރަށް ދެރަވެ ކަންބޮޑުވެފައެވެ. ނަމަވެސް އަހަރެންގެ މާޔޫސްކަމަށް ލުޔެއް ލިބިދިނީ ހޮސްޕިޓަލުން "ސޮރެއް" އަހަރެމެންނާއިއެކު ދާކަން އެނގުމުން އެވެ. ވަދާއުގެ ސަލާމަށްފަހު އަހަރެމެންގެ ދަތުރު ހަނިމާދޫއަށް ފަށައިފިއެވެ. މޯލްޑިވިއަންގެ އިޖްތިމާއީ ހިދުމަތް ބާރުދުވެލީގައި އަހަރެމެން ގޮސް ހަނިމާދޫއަށް ބަނދަރު ކުރުމާއިއެކު އެންބިއުލާންސްގައި އެއާރޕޯޓަށް ގެންދިޔައެވެ. އޭރު މަތިންދާބޯޓު އޮތީ ރެޑީގައެވެ. މިއީ އަހަރެން ވައިގެމަގުން ކުރާ ފުރަތަމަ ދަތުރަށް […]\nޒަމާނުންސުރެ އެއީ ފެންމީރު ރީތި ރަށެކެވެ. ރީތި ގޮނޑުގޮށަކާއި ފުން ރީތި ވިލެއް އޮތް ރަށެކެވެ. ރައްޔިތުން އެކަކު އަނެކަކަށް ކުރާ އިހްތިރާމަކާ އޮންނަ އެކުވެރިކަމެއްގެ ބޮޑުކަމުން އެއީ އެއްބައިވަންތަ ބަޔަކު ދިރިއުޅޭ ރަށެކެވެ. ތަރައްޤީގެ ރޮނގުގައި އެއީ ކުރީސަފުގައި ފައިތިލަ ސާބިތުކުރާ ހަވަރުބޭކުލުން އުޅުއްވި ތިނަދޫއެވެ. މިއީ ތިނަދޫގެ ދުލުން ތިނަދޫ ސިފަކުރާ ގޮތެވެ. ނަމަވެސް ޒަމާނުންސުރެ އެރަށަކަށް ހާއްސަ ގަދަރެއް ރައީސް އަބްދުލްﷲ ޔާމީން އަބްދުލް ޤައްޔޫމު ދެއްވާ ތިނަދޫ އެމަނިކުފާނު ސިފަކުރަން ބޭނުންފުޅުވަނީ މިއާއި ހިލާފަށެވެ. އޭރުވެސް މިހާރުވެސް އެމަނިކުފާނު ތިނަދޫއަށް ކުރާ ތަސައްވަރު އެޔަށްވުރެ އުހެވެ. މިކަން ރަނގަޅަށްވެސް އޮތީ ހާމަޔަށް ފެންނާށެވެ. އެމަނިކުފާނުގެ ވެރިކަމުގައި ރަށަކަށް އެންމެ ބޮޑެތި މަސައްކަތްތަކެއް ކޮއްދެއްވި ތަނަކީ ތިނަދޫ ކަމަށް ވާތީއެވެ. އާބާދީގައި 12000 މީހުން ދިރިއުޅޭ ތިނަދޫއަށް ދިމާވެފައިވާ އެންމެ ބޮޑު މައްސަލައަކީ ތިނަދޫ ބިމުގެ ޖާގައިގެ ދަތިކަމެވެ. ތިނަދޫގެ ހާލުގެދުލުން މިކަމަށް އެދި ކުރީގެ ހަތަރުވެރިންގެ ފައިބުޑަށް ވެއްޓި އާދޭސް ދެއްނެވެމުންވެސް ކަހާތަން ހިރުވާނުލިތާ އިސްއުފުލާ އެއިން ވެރިޔަކު ތިނަދޫއަށް ބަލާވެސް ނުލިއެވެ. ނަމަވެސް ރައީސް ޔާމީން އެންމެ އިސްކަމެއް ދެއްވީ ތިނަދޫގެ ބިންހިއްކުމުގެ މަސްރޫއަށެވެ. އެގޮތުން ތިނަދޫ ދެކުނު ފަރާތުން4ހެކްޓަރު އަދި އުތުރު ފަރާތުން 51 ހެކްޓަރުގެ ބިމާއި އެކު މުޅި އެކު 55 ހެކްޓަރުގެ ބިންވަނީ ހިއްކާ ނިންމާފައެވެ. ބިންހިއްކުމުން އަދި ތިނަދޫފަދަ އާބާދީ ބޮޑު އަދި ކުރިއަރަމުން އަންނަ ރަށަކަށް ނުފުދެއެވެ. ގެދޮރުނެތް އެތަކެއް އާއިލާތަކަކަށް ފަސޭހައިން ބޯހިޔާވަހިކަން ހޯއްދަވައިދެއްވުމަށް ރައީސް ހަނދުމަފުޅު ނައްތަވައެއް ނުލައްވައެވެ. އެގޮތުން ތިނަދޫގައި ވަނީ އެންމެ ޒަމާނީ ފެންވަރަށް 120 ފްލެޓް އިމާރާތް ކޮއްދެއްވާފައެވެ. މީގެ އިތުރުން މި 120 ފްލެޓާއި މުޅި ރަށުގެ ނަރުދަމާއާއި ފެނުގެ ނިޒާމް އެންމެ ޒަމާނީފެންވަރަށް ވަނީ ތަރައްޤީކޮއްދެއްވާފައެވެ. ތިނަދޫ އަކީ ޒަމާނުންސުރެ ފަރިވެލާގެން ފިނިބުރުޖަހަން ދިއުމުގެ ސަޤާފަތެއް އޮންނަ ރަށެކެވެ. ރައީސް ޔާމީންއަށް މިއީ ވަންހަނާވެފައި އޮތްކަމެއް ނޫންކަމުން […]\nމިއީ ވަރަށް ގިނަފަހަރަށް ހިތަށްއަރާނޭ ސުވާލެކެވެ. މަށާ މަގޭ ރަށައް މިހާރު ވެރިކަމުގައި ހުރި ކާމިނީގޭ ޔާމީން އަބްދުލްﷲ ޔާމީން އަބްދުލް ޤައްޔޫމް ކޮއްދިނީ ކޮންކަމެއްތޯއެވެ؟ ޝައުޤުވެރި ސުވާލެކެވެ. އެހެންކަމުން ޝައުޤުވެރި މި ޖަވާބުވެސް އަހާލާށެވެ. ތިޔަ ދުއްވާލާ ހިތްގައިމު މަގު ތަކުގެ މަތިން ފުރަތަމަ ހިޔާލުކޮއްލައްވާށެވެ. އަތޮޅުތެރޭގެ9ރަށެއްގެ މަގުތައް ޒަމާނީ ފެންވަރަށް ވަނީ ހަދައި ނިންމައިފައެވެ. ހިތްގައިމު ތޯއެވެ؟ 13 ރަށެއްގެ މަގުތައް ޒަމާނީ ފެންވަރަށް ހެދުމުގެ މަސައްކަތް ރައީސް ޔާމީންގެ ވެރިކަމުގައި އެގެންދަވަނީ ކުރަށްވަމުންއެވެ. މިކަމަށް އެކަނިވެސް ސަރުކާރުން 760 މިލިޔަން ރުފިޔާ ޚަރަދުކުރައްވަމުން ގެންދަވާއިރު، މިއަހަރު އެކަނިވެސް 13 ރަށެއްގެ މަގުހެދުމުގެ މަސައްކަތް ނިންމާލެވޭނެއެވެ. މިއީ މޫސުން ގޯސްދުވަސްވަރެކެވެ. އެހެނަސް އޮޑިދީނިފަހަރު " ވާ " ކަނޑާގެން ގޮސްދާނެތީ ހާސްވާކަށް ނުޖެހެއެވެ. 2017 ވަނަ އަހަރު އެކަނިވެސް 50 ރަށެއްގެ ބަނދަރު ހަދައި ދެއްވާފައިވާއިރު، މިހިނގާ 2018 ވަނަ އަހަރު އެކަނިވެސް އިތުރު 30 ބަނދަރެއް ނިމިގެން ދާނެއެވެ. މީގެ އިތުރުން 88 ރަށެއްގެ ލަފާފުރުމުގެ ދަތިކަން ހައްލުކޮށްދެވާފައި ވާއިރު މިއަހަރު 118 ރަށެއްގެ ލަފާފުރުމުގެ ދަތިކަން ހައްލުކޮށްދެވިގެން ދާނެއެވެ. އަދި 8 ރަށެއްގެ ޖެޓީގެ މަސައްކަތް ކުރެވެމުން ދާއިރު 1 ރަށުގެ މަސައްކަތް ވަނީ ނިންމާލާފައެވެ. މިކަމައް އެކަނިވެސް 64 މިލިޔަން ރުފިޔާ ހަރަދުވެގެން ދާނެއެވެ. ރަށުގައި ބިންނެތިގެން ގެވަޅު ނުލިބިފައިތިބި މީހުން އަވަހަށް އިންނަން ފޯމުލާށެވެ. މިހާރު މީހުންނާ ނީދެވެގެން މަޑުކުރަން އެއްވެސް އުޒުރެއް ނެތެވެ. ސަރުކާރުން މިވަނީ 14 ރަށެއްގެ ބިންހިއްކުމަށް 103 ބިލިޔަން ރުފިޔާ ހަރަދުކުރަށްވާފައެވެ. އަދި 11 ރަށެއްގެ ހިއްކި ސަރަހައްދުގައި ބޮޑުހިލަ ޖެހުމަށް 422 މިލިޔަން ރުފިޔާ ވަނީ ޚަރަދުކުރަށްވާފައެވެ. އެހެންވީއިރު ކަންބޮޑުވާނެ ކަމެއް ނެތްތާއެވެ. ނަރުދަމާ އަކީ ޒަމާނުންސުރެ އެކަމުގެ ޝަކުވާ ބޮޑު އެއް މައްސަލައެވެ. ރައީސް ޔާމީންގެ ސަރުކާރުން މިކަމަށްވެސް ގެންދަވަނީ ފުރިހަމަ ހައްލެއް ހޯއްދަވާ ދެއްވަމުން އެވެ. އެގޮތުން 21 ރަށެއްގައި ނަރުދަމާ ޤާއިމުކޮއްދިނުމުގެ […]


Mee rathaa hudhah moyavefaivaa aailaa eh, huriha ehchehedhe kulaiga!\nމި ގޭ އެންމެން ލަނީ ހުސް ރަތާއި ހުދު، ހުރިހާ ސާމާނެއް ވެސް އެކުލައިގަ!\n06 މާރޗް 2021 - 10:26:08\nއިންޑިއާގެ ބެންގަލޫރަށް ނިސްބަތްވާ، ސެވަންރާޖަކީ ރަތާއި ހުދަށް މޮޔަވެފައިވާ މީހެކެވެ. އޭނާގެ "ފޭވަރިޓް" އަކީ އެއީ އެވެ. އެކަމަކު ކުލައެއް، ރީތިވިޔަސް، އުމުރު ދުވަހު، އެ ކުލައިން ހެދުންލާއި، މުޅި ގޭގައި އެ ކުލައިގެ ސާމާނު ބޭނުންކުރާނީ މަދު ބައެކެވެ. އެ މަދު މީހުންގެ ތެރެއިން އެކަކީ މިއީ އެވެ.\nގޭގެ ސިޓިން ރޫމާއި ބަދިގޭގެ އިތުރުން ފާހާނާއަކީ ވެސް ހަމަ މި ބުނާ ރަތާއި ހުދު ކުލައިގެ ސާމާނު ބޭނުންކޮށްގެން ހަދާފައިވާ ތަންތަނެވެ. ގެންގުޅޭ ކާރާއި ސައިކަލާއި އަތުގައި އަޅާ ގަޑިއާއި ދެންވެސް ހުރިހާ ސާމާނަކީ ހަމަ މި ދެ ކުލައިގެ ސާމާނެވެ.\nވިޔަފާރިވެރިޔާ ސެވަންރާޖް، އޭނާގެ ކެރިއަރު ފެށި ދުވަސް އަބަދުވެސް ލާއުޅުނީ ހުދު ކުލައިގެ ގަމީހަކާއި ރަތް ޓައި އެކެވެ. މިހެންކަމުން، މި ދެ ކުލައަށް އޭނާ ހިތްޖެހިފައިވާކަން އެނގެ އެވެ.\nއޭނާގެ އަންހެނުން ޕުޝްޕާ ބުނާ ގޮތުގައި މީގެ އަށާރަ އަހަރުކުރިން، އެމީހުން ކައިވެނިކުރިއިރު އަބަދު އެ ދެ ކުލައިގެ ހެދުން ލާ މަންޒަރު ބަލަންވީ އާކަމަކަށެވެ. އަދި ފަހުން އޭނާއަކީ އެކަމަށް މޮޔަވެފައި ހުރި މީހެއްކަމުން، ފިރިމީހާގެ ނިންމުމާއި އެއްގޮތަށް ކުރިއަށްދާން ނިންމީ އެވެ. އަދި އެމީހުން އަންހެން ދަރިފުޅާއި ފިރިހެން ދަރިފުޅު ވެސް ލާ އުޅެނީ ހަމަ ހުދާއި ރަތެވެ.\nރަތާއި ހުދުގެ އިތުރުން އޭނާއަށް އެންމެ ކަމުދާ ނަމްބަރަކީ ހަތެކެވެ. މިހެންކަމުން، އޭނާ، ލާ ގަމީސް ނުވަތަ ކޯޓުގައި އަބަދުވެސް ކްރޯންއަކާއެކު ހަތެއް ޖަހާފައިވާނެ އެވެ. އަދި ކްރޯންގައި ވެސް ހަތް ތަރި ހިމެނެ އެވެ. އަދި އޭނާގެ ފޯނު ނަމްބަރު ވެސް 7777 އަކުން ނިމޭއިރު އޭނާގެ ކޯޓުގެ އަތުގައި ވެސް ހަތް ގޮތް ހަރުކޮށްފައިވެ އެެވ.\nއޭގެ އިތުރުން، ހަތަކަށް ޖެހިފައިވާ ލޯބީގެ ބޮޑުކަމުން، ހަތް ބަހުން ވާހަކަ ދައްކަން ވެސް ދަސްކުރި އެވެ. އެއީ ކަންނަޑާ އާއި އިނގިރޭސި، ހިންދީ، ތެލޫގޫ އަދި ތަމިލް އާއި މަރާޓީގެ އިތުރުން މަލަޔާލަމް އެވެ.\nއަދި އޭނާއަށް ސެވަންރާޖު ކިޔާއިރު އެ ނަމަކީ ވެސް އޭނާއަކީ އާއިލާގެ ހަތް ވަނަ މެމްބަރުކަމުންދީފައިވާ ނަމެއް ކަމަށް ބުނެ އެވެ. ފުޅާ ދާއިރާއެއްގައި ވިޔަފާރިކުރަމުން އަންނަ ސެވަންރާޖު ބުނާ ގޮތުން، މީހުންގެ މެދުގައި އޭނާ އެނގެން ބޭނުންވަނީ ރަތާއި ހުދު ކުލައިގެން ހެދުންލާ މީހެއްގެ ގޮތުގަ އެވެ.


Vazeefa Adhaa Nukuraa A'bin Adhaakuraa3Vazeefa ވަޒީފާ އަދާނުކުރާ އަނބިން އަދާކުރާ3ވަޒީފާ – Huvadhoo News Vazeefa Adhaa Nukuraa A'bin Adhaakuraa3Vazeefa Huvadhoo News\nވަޒީފާ އަދާނުކުރާ އަނބިން އަދާކުރާ3ވަޒީފާ\nބައެއް ފިރިންނަކީ، ރަށުން ބޭރުގައި ވަޒީފާ އަދާކުރަންޖެހުމުގެ ސަބަބުން އަނބިން ކައިރީ ދިރިއުޅުމުގެ ފުރުޞަތު ލިބިފައި ނުވާ ފަރާތްތަކެވެ. ޚާއްސަކޮށް ރިސޯޓް ދާއިރާގެ ވަޒީފާތަކުގައި އުޅޭ ފަރާތްތަށް ފާހަގަކޮށްލެވެއެވެ. މިފަދަ ބައެއް ފަރާތްތަކުގެ އަނބިންނަކީ ގިނަފަހަރަށް “ހައުސް ވައިފުން” ނުވަތަ އެއްވެސް ވަޒީފާއެއް އަދާ ނުކޮށް ގޭގައި ތިބޭ އަންހެން ބޭފުޅުންގެ ގޮތުގައި ފާހަގަކުރެވެއެވެ. ނަމަވެސް ހައުސް ވައިފުންގެ ގޮތުގައި ތިބޭ، އެއްވެސް ވަޒީފާއެއް އަދާނުކުރާ އަންހެން ކަނަބލުން، ވަރަށް މުހިންމު3ވަޒީފާއެއް އަދާކުރެއެވެ.\nދިރިއުޅުމުގެ ތަފާތު ބޭނުންތަކާއި، ޚަރަދުތައް ހަމަޖެއްސުމަށް އާމްދަނީ ލިބޭ ކޮންމެވެސް މަސައްކަތެއް ނުވަތަ ވަޒީފާއަކަށް ބަރޯސާވާން މަޖުބޫރުވެއެވެ. އާމްދަނީ ލިބޭނެ މަސައްކަތެއް ނުވަތަ ވަޒީފާއެއް އަދާކުރުމަކީ އާއިލާގެ އެންމެ އިސްފަރާތުގެ ހައިސިއްޔަތުން ފިރިމީހާގެ ޒިންމާއެކެވެ. ނަމަވެސް މިޒަމާނުގެ ހާލަތަށް ބަލާއިރު، ދެމަފިރިންގެ ތެރެއިން ހަމައެކަކު ވަޒީފާ އަދާކޮށްގެން ލިބޭ އާމްދަނީއަކުން ދެކޮޅު ނުޖެހެއެވެ. ދެމަފިރިން ވަޒީފާއަށް ގޮސްގެން އާމްދަނީ ހޯދާފަރާތްތަށްވެސް މިމުޖުތަމަޢުގައި މަދެއް ނޫނެވެ.\nރާއްޖޭގެ ވަޒީފާގެ ބާޒާރުގައި މުހިންމު އެއް ދާއިރާ ކަމުގައިވާ ފަތުރުވެރިކަމުގެ ދާއިރާގައި ވަޒީފާ އަދާކުރާ ގިނަ ފަރާތްތަށް ވަޒީފާއަދާކުރަން ޖެހިފައިވަނީ އާއިލާތަކާއި ދުރުގައިކަން ފާހަގަކޮށްލެވެއެވެ. ފިރިމީހާ ރަށުން ބޭރުގައި ވަޒީފާ އަދާކުރާ ގިނަ ފަރާތްތަކުގެ އަނބިންނަކީ، ހައުސް ވައިފުންގެ ގޮތުގައި ދިރިއުޅެމުން އަންނަ ފަރާތްތަކެވެ. ވަޒީފާގެ ސަބަބުން ފިރިން ރަށުގައި ނެތްނަމަވެސް، އަދި އަމިއްލަޔަށް ވަޒީފާ އަދާ ނުކުރާ އަންހެން ބޭކަނބަލުން ވަރަށް މުހިންމު3ވަޒީފާއެއް އަދާކުރެއެވެ. މި މުހިންމު3ވަޒީފާއަށް މިލިޔުމުގައި ބަލާލެވިފައި ވާނެއެވެ.\nދަރިން ތަރުބިއްޔަތު ކުރުމަކީ ދީނީގޮތުންވެސް ދެމަފިރިންގެ ކޮނޑުގައި އެޅިފައިވާ މަސްއޫލިއްޔަތެކެވެ. ކާވެންޏަށް ލިބޭ ދަރިން ރަނގަޅު ގޮތުގައި ތަރުބިއްޔަތެއްދީ ރަނގަޅު ދަރިފަސްކޮޅެއް ބިނާކުރުމަކީ، ކައިވެނީގެ މަޤްޞަދުގެ ތެރޭގައި ހިމެނޭކަމެއްވެސް މެއެވެ. ދަރިން ތަރުބިއްޔަތު ކުރުމުގެ ޒިންމާއަކީ ދުނިތޭގައިވާ ހުރިހާ މައިން އަދާކުރަން ޖެހިފައިވާ އަނގު ނުކުރެވޭ ވަޒީފާއެކެވެ. ޚާއްސަކޮށް ފިރިމީހާ ރަށުން ބޭރުގައި ވަޒީފާ އަދާކުރާނަމަ، އަނބިންގެ މިޒިންމާ ބޮޑުތަނުން އިތުރުވެގެން ދެއެވެ.\nފިރިމީހާގެ ގެދޮރު ރައްކާތެރިކުރުން\nދިވެހި މިސާލު ބަސްތަކުގައި، ގޭގެ މައިއޮޅީގެ ގޮތުގައި އަނބިން ސިފަކުރާއިރު، ދިރިއުޅުމުގައި ގެއެއް ގެއަކަށް ހަދަނީ އަނބިމީހާއެވެ. ފިރީމީހާގެ ގެދޮރު ނުވަތަ ދިރިއުޅޭތަނަކާއި، ހޯދާ މުދާ ބެލެހެއްޓުމުގެ ޒިންމާވެސް އުފުލަންޖެހޭ ފަރާތަކީ އަނބިމީހާއެވެ. ދިރިއުޅޭތަން ސާފުތާހިރުކޮށް، އެއީ ދިރިއުޅެން އާއިލާއަށް ރައްކާތެރި ތަނަކަށް ހެދުމަކީ، ވަޒީފާއެއް އަދާ ނުކުރިކަމުގައި ވިޔަސް، އަނބިން އަދާކުރަންޖެހޭ ބުރަ ވަޒީފާއެކެވެ.\nފިރިމީހާއަށްޓަކައި ވަފާތެރިކަމާއެކު އިންތިޒާރުކުރުން\nދެމަފިރިން އެކަކު އަނެކަކަށް ވަފާތެރިވުމަކީ، އަނބިފިރިކަމުގެ ގުޅުން ހަރުދަނާވެގެން، އެ ގުޅުމެއް ބަދަހިވެގެންދާ އެއް ސަބަބުވެސް މެއެވެ. ވަޒީފާގެ ގޮތުން ދެމަފިރިން ދުރުގައި އުޅުމަކީ ބައެއްފަރާތްތަކަށް ކުރިމަތިލާންޖެހިފައިވާ އިމްތިހާނެކެވެ. ފިރިމީހާ އަނބުރާ ކައިރިޔަށް އަންނަން ދެން ވަފާތެރިކަމާއެކު އިންތިޒާރު ކުރުމަކީވެސް އަނބިންނަށް އަދާކުރަންޖެހިފައިވާ ބުރަ ވަޒީފާއެކެވެ. ފިރިމީހާ ބޭރުން ގެއަށް އަނބުރާ އަންނަ އިރަކަށް ޒީނަތްތެރިވެ، އިންތިޒާރުކޮށް، އުފާވެރިކަމާއި، ހިނިތުންވުމާއެކު މަރުހަބާ ކިޔުމަކީ ދީނީގޮތުންވެސް އަނބިންނަށް ވާޖިބު ކަމެކެވެ.\nވަޒީފާ އަދާނުކުރާ ބައެއް އަންހެނުން، ބައެއް ފަރާތްތަކުން ދަށްކޮށް ވާހަކަ ދައްކާއިރު، އެފަރާތްތަށް އަދާކުރާ މިފަދަ މުހިންމު ވަޒީފާތަށް ގިނަބަޔަކަށް ނުފެނެއެވެ. ދަރިން ތަރުބިއްޔަތު ކުރުން، ފިރިމީހާގެ ގެއާއި ގެދޮރު ބެލެހެއްޓުން އަދި ފިރިމީހާއަށްޓަކައި ވަފާތެރިކަމާއެކު އިންތިޒާރުކުރުމަކީ ވަޒީފާ އަދާކުރިޔަސް ނުކުރިޔަސް އަނބިން އަދާކުރަންޖެހިފައިވާ ބުރަ ވަޒީފާއެކެވެ.\nއަންހެން ކަނބަލުން ޒީނަތްތެރިވެ، މޭކަޕްކޮށް، މީރުވަސްދުވާ ތަފާތު ބާވަތްތައް ބޭނުންކުރަންޖެހެނީ، ހިލޭ ފިރިހެނުން ކުރިމައްޗަށް ގެއިން ބޭރަށް ނުކުންނައިރު އެކަނި ނޫނެވެ. ނަމަވެސް މިއާ ޚިލާފަށް ކަނބަލުން ޒީނަތްތެރިވެ، އެ ކަނބަލުންގެ ހަޤީޤީ ރީތިސިފަ ދައްކައި އިންތިޒާރު ކުރަންވީ އެކަނަބަލުންގެ ފިރީންނަށެވެ.


Kiyavaigen thibi Zuvaanunnah Sarukaarun kuri bodu furahssaara! – adduLIVE\nކިޔަވައިގެން ތިބި ޒުވާނުންނަށް ސަރުކާރުން ކުރި ބޮޑު ފުރައްސާރަ!\n1 Sep 07, 2019, 10:34 މުހައްމަދު އައިމަން\nވަޒީރުންގެ މަޖިލީހުގެ ބައްދަލުވުމުގެ ތެރެއިން - ފޮޓޯ: ރައީސް އޮފީސް\nކުރީގެ ސަރުކާރުގެ ސިޔާސީ މަގާމުތަކަށް އޭރުގެ ސަރުކާރުން މީހުންތައް އައްޔަން ކުރުމުން އެދުވަހު އިދިކޮޅުގައި ތިއްބެވި ބޭފުޅުން ދެއްކެވީ ކޮން ވާހަކައެއްކަން ހަނދާން އައު ކޮށްލަމާ ހިނގާށެވެ. "އެއީ ދެން ސިޔާސީ މަގާމަކަށްވެސް ލާންވާނެ ވަރުގެ މީހެއްތަ؟" "މިކަހަލަ މީހުން ގްރޭޑު ހަތެއްގެ ފެންވަރުވެސް ނެތް މީހުން ސިޔާސީ މަގާމުތަކަށް ލައިގެން އުޅެނީ އެމީހުން ލައްވާ ކޮން މަސައްކަތެއް ކުރާނަމޭ ހިތާތަ؟" މިއީ އޭރު ސޯޝަލް މީޑިއާގައާ އެހެނިހެން ޕްލެޓްފޯމު ތަކުގައި މިއަދު ސަރުކާރުގައި ތިއްބެވި ބޭފުޅުންނާއި ސަރުކާރަށް ތާއީދު ކުރާ މީހުން ސޯޝަލް މީޑިއާގައި ދެއްކި ވާހަކައެވެ.\nސިޔާސީ މަގާމުތައް ދޭންވީއެވެ. އެއީ ސަރުކާރާއި ރައީސުލްޖުމްހޫރިއްޔާގެ އަމިއްލަ އިހުތިޔާރުގައި އޮންނަ ކަމެކެވެ. ގާތް ރަހުމަތްތެރިންނާއި ރަހުމަތްތެރިންގެ އާއިލީ ބޭފުޅުންނަވެސް ސިޔާސީ މަގާމުތައް ދޭންވީއެވެ. ނަމަވެސް އެކަމުގައި ކޮންމެވެސް އުސޫލެއް ނުވަތަ ޕްރޮފެޝަނަލް ސްޓޭންޑާޑެއް ވެސް ގެންގުޅެންވާނެއެވެ. ހަމަ ޖެހޭ މީހަކަށް ސިޔާސީ މަގާމު ދިނުމުން އެ ނިމުނީއެއް ނޫނެވެ.\nއިއްޔެ ހަޅޭއްލެވީ ކުރީގެ ރައީސް އަބްދުﷲ ޔާމީނުގެ މީހުން ސިޔާސީ މަގާމުތަކަށް އައްޔަން ކުރާ ވާހަކަ ދައްކައިގެންނެވެ. ޕެޕަރ ސްޕްރޭ ޖެހުނު މީހުންނާއި މަގުމަތީގައި "ރައީސް ނަޝީދު މިނިވަން ކުރޭ"، "ޔާމީނު އިސްތިއުފާ"އަށް ގޮވި މީހުންނަށް ވަޒީފާ ނުދީގެން ސަރުކާރަށް ތާއީދު ކުރާ މީހުންވެސް ކަންބޮޑުވުން ފާޅުކޮށް ސަރުކާރަށް ފާޑުކިޔެއެވެ. އަދި ވަކިން ހާއްސަކޮށް ޕެޕަރ ސްޕްރޭ ޖެހުނު އެންމެންނަށް ވަޒީފާއެއް ނުދެވޭނެ ކަމަށްބުނެ މަޖިލީހުގެ ރައީސް، ރައީސް މުހައްމަދު ނަޝީދު ދެއްކެވި ވާހަކަފުޅަށް އެތައް ބައެއް ނަފުރަތާއި ނުރުހުންވެސް އަމާޒުވެގެން ދިޔައެވެ.\nއިންސާފު ގާއިމް ކުރުންވެސް ނަމެއްގައި!\nމަޖިލީހުގެ މެންބަރުންވެސް މިއަދު ވިސްނަން ޖެހޭ އެއް ކަމަކީ ދައުލަތް ދަރަނިތަކުން ސަލާމަތްވެ ރިކަރަންޓު ހަރަދު ކުޑަވާނެ ގޮތަށް މާލިއްޔަތާއި ގުޅޭ ގާނޫނުތައް ހެދުމެވެ. މަގާމުތައް އައްޔަން ކުރާ މީހުންގެ ޝަރުތުތަކެއް ހުންނަން ވާނެއެވެ. އެންމެ ގިނައިން ސޯޝަލް މީޑިއާގައިވެސް ދައްކާ ވާހަކައަކީ މަޖިލިސް މެންބަރު ކަމަށް ކުރިމަތިލެވޭ ޝަރުތު ކިޔަވައިގެން ތަންދޮރު ދަންނަ މީހުންނަށް ބަދަލު ކުރުމެވެ. ނަމަވެސް އެއާ އެކު ސިޔާސީ މަގާމުތަކަށް މީހުން އައްޔަން ކުރުމުގެ ޝަރުތުގެ ވާހަކައެއް އެއްވެސް މީހަކަށް ނުދެއްކެއެވެ.\nސިވިލް ސަރވިސްގެ އެންމެ އާދައިގެ މަގާމަކަށްވެސް ކުރިމަތިލެވެނީ އަސާސީ ތައުލީމު ނުވަތަ ގްރޭޑު ހަތެއްގެ ފެންވަރު ހުރެގެންނެވެ. އެފަދަ މީހަކަށް ގެޔަށް ގެންދަން ލިބެނީ 5000 އެއްހާ ރުފިޔާއެވެ. ނަމަވެސް ގްރޭޑު ހަތެއްގެ ފެންވަރު ހުރި އެތައް ފަހަރަކު އެތައް ބޮޑެތި ކުށްތަކުގައި ޖަލުގެ ތޭރިތަކުގައި އޮތް މީހަކަށް 25،000 ރުފިޔާ ނުވަތަ އެއަށްވުރެ ގިނައިން ލިބިގެން ދިއުމަކީ އިންސާފު ގާއިމް ކުރުމަށް ވާނެތޯއެވެ. އިންސާފު ގާއިމް ކުރުމަކީ ކޯޓުތަކުން ހަމައެކަނި ކުރާ ހުކުމް ކަމަށް ރައީސުލްޖުމްހޫރިއްޔާއާ ސަރުކާރުގެ އިސްވެރިން ގަބޫލު ކުރާ ނަމަ އެބައެއްގެ ބުއްދި ސަލާމަތުން ހުރިތޯވެސް މިިއަދު ރައްޔިތުން ބަލާ ހިސާބަށް ގޮއްސިއެވެ.\nޓޫރިޒަމް މިނިސްޓްރީގެ އެގްޒެކެޓިވް ޑިރެކްޓަރުކަން ދީފައިވާ އަލީ ހާޝިމް (ސްމިތު) —\nމިއަދުގެ ސަރުކާރުން ސިޔާސީ މަގާމުގެ ޝަރުތު މިވަނީ އިއްޔެ ކަނޑައަޅާފައެވެ. އެއީ ގިނަ ގިނައިން ކުށްތަކުގައި ޖަލަށް ލުމާއި ތަފާތު އެކި ބޮޑެތި ތުހުމަތުތައް ކުރުމުގެ އިތުރުން މަގުމަތީގައި ހަޅޭއް ލެވުމާއި ފުލުހުންނަށް ފުރައްސާރަ ކުރަމާއި ޕެޕަރ ސްޕްރޭ ޖެހުމާއި ސޯޝަލް މީޑިއާގައި ސަރުކާރު ހިމާޔަތްކޮށް ވާހަކަ ދެއްކުމެވެ.\nސިމްވާ (ކ) އަދި ލޫކަސް (ވ) ރައީސް ސާލިހާއި ރައީސް ނަޝީދު އަރިހުގައި —\nސަރުކާރުން މިގޮތަށް ކަން ކުރާ ކަމަށްވާ ނަމަ ކިޔަވައިގެން ޑިގްރީ ނަގައިގެން އަންނަ ޒުވާނުންނަށް ވަޒީފާއެއް ލިބޭނީ ކިހިނެއް ހެއްޔެވެ. މއީ އިހަށް ދުވަހު އޮތް ސަރުކާރުގެ ިސިޔާސީ މަގާމުތަކުގައި ތިބި ފަރާތްތަކަށް މަލާމާތްކޮށް ހަޖޫޖެހި މީހުންގެ ހާލަތެވެ.\nސިޔާސީ މަގާމުތަކުގައި ވެސް ތިބި ކިޔަވައިގެން ތިބި މީހުންނަށްވެސް ލަދެއް!\n"އަހަރެންވެސް މިއީ މި ސަރުކާރުގެ ޑިރެކްޓަރެއް. ސިޔާސީ މަގާމެއް މިއީ. އެހާ ކިޔަވައިގެނެއް ނޫން އަހަރެންވެސް މިހުރީއެއް. އެކަމަކު އަހަރެން އަތުގައިވެސް ސެޓްފިކެޓެއް އެބައޮތް ދުނިޔެވެސް ގަބޫލު ކުރާ ވަރުގެ. އެކަމަކު މިއަދު ލަދު ގަނޭ މި މަގާމުގައި ހުންނަން. އެއީ ކިޔަވައިގެންވާ އެއްވެސް ފައިދާއެއް ނެތް. އަހަރެން ކޮންމެހެން އަހަރެންގެ ނަން އުނި ކޮށްފައެއް ނޫން މިދައްކަނީ. އެކަމަކު ސްމިތު މެން ދޯ އެފަދަ މަގާމުތަކަށް އައްޔަން ކުރީމަ އަހަރެންނަށްވެސް ލަދު. މުޅި ސަރުކާރަށްވެސް ލަދު،" ނަން ހާމަކުރަން ބޭނުން ނުވާ ސަރުކާރުގެ ސިޔާސީ މަގާމެއްގައި ހުރި މީހަކު "އައްޑޫލައިވް"އަށް ކިޔައި ދިނެވެ.\nމިއީ މޮޔައެއް އަތަށް ފުރޯއެއް ދިނުން ކަހަލަ ކަމެއް ނޫން ހެއްޔެވެ. ޓޫރިޒަމް މިނިސްޓްރީގެ ޑިރެކްޓަރަކަށް އަލީ ހާޝިމް (ސްމިތު) އައްޔަން ކޮށްގެން ބަޔަކު އުފާވިއަސް މިއަދު މިއީ ދައުލަތެއް ލަދު ގަންނަން ޖެހޭ ވަރުގެ ކަމެކެވެ. ރައީސް އިބްރާހީމް މުހައްމަދު ސާލިހު ރައްޔިތުން ގާތު ސްމިތު އެ މިނިސްޓްރީގައި ކުރާނެ ކަމެއް ވިދާޅެވެ ބައްލަވާށެވެ.\nރައްޔިތުން މި ސަރުކާރު ގެނައީ ކުރީ ސަރުކާރުން ކުރި އަދި ކޮށްފައިވާ ހަޑިތައް ފިލުވުމަށެވެ. އެކަމަށް އިތުރު މުޅިން އައު ބޮޅެއް އިތުރު ކުރާކަށް ނޫނެވެ. ނަމަވެސް މިއަދު ފެންނަމުން ދަނީ ސަރުކާރުގައި ތިބި ކިޔަވައިގެން ތިބި ފަރާތްތަކާއި މިއަދު ގައުމަށް ހިދުމަތް ކުރުމުގެ ނިޔަތުގައި ކިޔަވަމުން އަންނަ ޒުވާނުންނަށްވެސް މަލާމާތް ކުރާ ތަނެވެ.


REPORT: Dhivehinnah Haassa Resort "Aaaveee Nature's Paradise" - Vaguthu\nދިވެހިންނަށް ހާއްސަ ރިސޯޓް: އާވީ ނޭޗާސް ޕެރެޑައިސް\nރީތި ހިތްގައިމު އާވީ ނެޗާރސް ޕެރެޑައިސްގެ ރީތިކަން :- ވަގުތު އިމޭޖެސް:އަހްމަދް އަލީ\nމި ރިސޯޓުގައި ފައި ޖައްސާލުމާ އެކު، ފުރަތަމަ ވެސް ހިތަށް އައި ލަފްޒުތަކަކީ މިއީއެވެ؛\nރިސޯޓު "ހިތްގައިމު" ވެފައި ހާދަ "ހިތްފަސޭހަ"އެވެ. ފެހިކަން ގަދަ އެ ރިސޯޓަށް އަބަދުވެސް ސާފު ވައި ލިއްބައިދެއެވެ. ދިވެހި ވަންތަ ހުރިހާ ސިފަތަކެއް މި ރިސޯޓުން ފެނުނެވެ. ދިވެހިންގެ ހުނަރުވެރިކަން ފެންނަނީ އެންމެ ދިމާލަކުން ނޫނެވެ. ހުރިހާ ދިމާލަކުން ވެސް ދިވެހިންގެ ކުޅަދާނަކަން ފެނެއެވެ. ތިމާވެއްޓާ ރައްޓެހި ގޮތަކަށް ހެދި މި ރިސޯޓު ދިވެހިންނާ ނުލާހިކު ރަނގަޅަށް ގުޅެއެވެ. ސަބަބެއް ނެތިއެއް ވެސް ނޫނެވެ. މިއީ %100 ދިވެހިން ހިއްސާވާ ކުންފުންޏަކުން ހިންގާ ރިސޯޓެކެވެ.\nދ. އަތޮޅުގައި އޮންނަ ރިސޯޓުތަކުގެ ތެރެއިން ދިވެހިންގެ ރިސޯޓަކީ ވެސް މިއީއެވެ. ވެރިންނަށް ވެސް ތިބީ ދިވެހިންނެވެ. މި ރިސޯޓްގެ ތަންތަނަށް ކިޔަނީވެސް ދިވެހި ނަން ނަމެވެ. މި ނިމުނީ ނޫނެވެ. ރިސޯޓް ހެދުމަކުން މިރަށުން ދިވެހިވަންތަކަން ނެތިގެން ނުދެއެވެ. ރަށު ތެރޭގައި މަގު ދައްކާ ދިނުމަށް ދެފަރާތުގައި ޖަހާފައި ހުރީވެސް ރުށްތަކެވެ. ރަތާއި، ރީނދޫ ސައިމަލާއި އިތުރު އެހެނިހެން ގަސްތަކެވެ. ހިތަށް ހިތްހަމަޖެހުން ލިބެނީ ފެހިކަން ގަދަ ގަސްތަކުންނެވެ.\nއާވީގެ ޖެނެރަލް މެނޭޖާއެކު ވަގުތު ކޮޅެއް :- ވަގުތު އިމޭޖެސް:އަހްމަދް އަލީ\nމިއީ ދ. އަތޮޅުގެ "އާވީ ނޭޗާސް ޕެރެޑައިޒް" ރިސޯޓް ފެނުނު މަންޒަރުގެ ކުރު ހުލާސާއެކެވެ. މީގެ ކުރިން ފެނުނު ރިސޯޓްތަކާއި ހިލާފަށް ފެހިކަން ގަދަ، ވަރަށް ބޮޑަށް ތިމާވެއްޓަށް ލޯބި ކުރާ ދިވެހިންނަށް ހާއްސަ ތަނަކަށް މި ރިސޯޓުވުމުން މިތަނަށް ވަރަށް ބޮޑަށް ޝައުގުވެރިކަން އުފެދިއްޖެއެވެ. ރިސޯޓްގައި ހޭދަކުރި 24 ގަޑިއިރަކީ ހިތްހަމަ ޖެހޭ އުފާވެރި ވަގުތުކޮޅެކެވެ. ކާރުބާރު ބޮޑު މާލެއިން ބޭރުވެވި ހިތަށް ހަމަޖެހުން ލިބުނު އެއް ދުވަހެވެ.\nފެހިކަން ގަދަ އާވީ ނޭޗާ ރިސޯޓް :- ވަގުތު އިމޭޖެސް:އަހްމަދް އަލީ\nކޮންމެ ތަނެއްވެސް ދިވެހިންނާއި ގުޅިފައި!\nރިސޯޓަށް ފޭބި ތަނުން ޖެޓީން ބައްދަލުވި، ރިސޯޓްގެ ޖެނެރަލް މެނޭޖަރ ޝަމީމް ސަލީމާއި ފުރަތަމަ ދެކެވުނު ވާހަކަތަކުގެ ތެރެއިން އޭނާ މި ރިސޯޓް ސިފަކުރެއްވީ ވެސް ދިވެހިންގެ ރިސޯޓެއްގެ ގޮތުގައެވެ. މިތަނަށް ދިވެހިން ގެންނަން ބޭނުންވާ ކަމުގެ ވާހަކައެވެ. ދިވެހިންނަށް މި ރިސޯޓް ގެއްލިފައި އޮތް ނަމަވެސް މިއީ ދިވެހި ވަންތަ ދިވެހިންގެ ރިސޯޓެއްގެ ވާހަކައެވެ. މި ރިސޯޓުން ދައްކައިދެނީ އަހަރުތަކެއްގެ ކުރީގެ ދިވެހިންގެ ދިރިއުޅުން އެކަމަކު ޒަމާނަށް ފައްތާފައެވެ. ރިސޯޓްގައި ހުރި ފަތުރުވެރިންނަށް ހާއްސަ ކޮޓަރިތަކަކީ ދިވެހި ވަންތައް ކޮޓަރިތަކެވެ. ދިވެހިން ފަރުމާކޮށްފައިވާ ދިވެހި އަތްތެރި ވަޑާމުގެ މަސައްކަތެވެ. ކޮންމެ މަސައްކަތަކީވެސް ދިވެހިންގެ ފަންނުވެރިކަމާއި ގާބިލްކަން ދައްކުވައިދޭ މިސާލެއް ފަދަ މަސައްކަތްތަކެއްކަން އެނގެއެވެ.\nނޮވެމްބަރު މަހުގެ 28 ވަނަ ދުވަހު އަށް އަހަރުވި އާވީ ނޭޗާ ޕްރެޑައިސްއާއި ގުޅޭގޮތުން ޝަމީމް ވިދާޅުވީ، 2018 އަހަރުގެ ތެރޭގައި އޭނާ މި ރިސޯޓާ ގުޅިވަޑައިގެންނެވި އިރު، ފުރަތަމަވެސް ރިސޯޓަށް އަރާ ބަލާލުމުންވެސް މިއީ އޭނާ "އުޅޭނެ" ތަންކަން ސިފަވި ކަމަށެވެ. އޭނާއަށް މި ކޮންސެޕްޓް ވަރަށް ބޮޑަށް ކަމުދިޔައީއެވެ. އެއީ ދިވެހިންގެ މަސައްކަތްތެރިކަން އޭނާއަށް ވަރަށް ބޮޑަށް މި ރިސޯޓުން ފެނިގެން ދިއުމުންނެވެ. އެހެންކަމުން އޭނާވެސް ބޭނުންވީ އޭރަށް ވުރެ ބޮޑަށް މިތަން ދިވެހިވަންތައް ކުރުމަށެވެ. މިއީ ދިވެހިންގެ ވެސް ރިސޯޓަކަށް ހެދުމަށެވެ.\nރީތި ހިތްގައިމު އާވީ ރިސޯޓްގެ ފްރޮންޓް އޮފީސް :- ވަގުތު އިމޭޖެސް:އަހްމަދް އަލީ\nއުމުރުގެ ބޮޑުބައި ފަތުރުވެރިކަމުގެ ދާއިރާގައި ހޭދަކުރެއްވި ޝަމީމް ވިސްނުން ހުރީ މިތަނަށް ދިވެހި ފަތުރުވެރިން ގެނައުމަށެވެ. މިއީ ހަމައެކަނި ބޭރު "ދޮން" މީހުންގެ ރިސޯޓަކަށް ނުހެދުމަށެވެ. ދިވެހިންނަށްވެސް މި ރިސޯޓަކީ ހިތްގައިމު، އަރާމު އަދި އެ ނޫން އެތައް ކަމެއް މިތަނުގައި ކުރެވޭނެ ތަނެއްކަން މުޅި ރާއްޖެއަށް އެންގުމަށެވެ.\nހިތްގައިމު ރީތީ ހުދު ދޮންވެލި ގޮނޑުދޮށަކާއި، ސާފު މަޑު ނޫކުލައިގެ މި ރަށުގެ މޫދުގައި ވަގުތު ހޭދަކޮށްލާނީ ބޭރު މީހުން އެކަނި ނޫން ކަމަށް އޭނާ ވިދާޅުވެއެވެ.\nއާވީ ނޭޗާގެ ހިތްގައިމު ގޮނޑުދޮށް :- ވަގުތު އިމޭޖެސް:އަހްމަދް އަލީ\n"މިތަނަށް ދިވެހިންވެސް އައިސް، ދިވެހިން ޗުއްޓީ ހޭދަކޮށް ބީޗް ތަންތަން އެކްސްޕީރިއަންސް ކޮށްލަން މިއޮތީ ރަނުގެ ފުރުސަތެއް، ރިސޯޓްގެ ހުރިހާ ކަމެއްވެސް ކޮށްފައިވަނީ ދިވެހިން، ރިސޯޓްގެ ތަންތަނަކީ ދިވެހި ޕްރޮޑަކްޓްތައް، ދިވެހިންގެ އެއްޗެހި ބޭނުންކޮށްގެން، ދިވެހި މަސައްކަތެރިކަން ފެންނާނެ." ޝަމީމް ވިދާޅުވިއެވެ.\nކޮޓަރިތައް ވަރަށް ދިވެހިވަންތައް، ކުރީގެ ހަނދާންތަކެއް!\nމި ރިސޯޓްގައި ތިން ކެޓެގަރީގެ ކޮޓަރިތައް ހުރެއެވެ. ކޮންމެ ކޮޓަރިއަކީވެސް ދިވެހިންނާ ގުޅިފައިވާ ދިވެހި ނަން ދީފައިވާ ކޮޓަރިތަކެވެ. އެގޮތުން މި ރިސޯޓްގެ އެންމެ އާދައިގެ ކޮޓަރިއަށް ކޮޓަރީގެ ނަމުން ނަން ދީފައިވާއިރު، އެއީ ޑެކް ވިލާސްއެވެ. ދެން ހުންނަނީ ގޯއްޗެވެ. މިއީ ބީޗް ވިލާސްއެވެ. ގޯތީގެ ތެރޭގައި ވަރަށް ހާއްސަ ކޮޓަރިއެއް ހުރެއެވެ. އެއީ ނިޒާރްބެގެ ގޯއްޗެވެ. މި ގޯތި ހާއްސަ ވަނީ މި އަތޮޅު ރިނބުދޫ ވިނަރެސްގެ ނިޒާރް މުހައްމަދުއަށެވެ. މިއީ އޭނާގެ ދެ އަތުން ތަރައްގީކޮށްފައިވާ މި ރިސޯޓްގެ އެންމެ އަގުބޮޑު ކޮޓަރިއެވެ. މީގެ އިތުރުން ކޮޓަރިކޮޅުގެ ނަމުގައި ބީޗް ވިލާ ސުއިޓް ގާއިމްކޮށްފައިވެއެވެ. ޖުމްލަ 33 ކޮޓަރި މި ރިސޯޓްގައި ގާއިމްކޮށްފައިވެއެވެ. މި 33 ކޮޓަރި ގާއިމްކޮށްފައި ވަނީ ދެ ފަރާތުގައެވެ.\nރީތި ހިއްގާއިމު އާވީ ނެޗާރސް ޕެރެޑައިސްގެ ރީތިކަން :- ވަގުތު އިމޭޖެސް:އަހްމަދް އަލީ\nމީގެ ތެރެއިންވެސް ގޯއްޗަކީ ހާއްސަ ކެޓެގަރީއެވެ. ރަށްރަށުގައި ގޯތި ދޫކޮށްފައި ހުންނަ ގޮތަށް ކޮޓަރި ގާއިމްކޮށް ހުސްތަނެއް އޮވެއެވެ. އެތަނުގައި ކޮފީ ބޮވޭނެ ހެން މޭޒު ބަހައްޓާފައިވެއެވެ.\nމި ރިސޯޓްގެ އަގުބޮޑު ކޮޓަރީގެ އެންމެ ހާއްސަ ކަމަކީ ދިވެހި އެވޭލާ ހަނދާންތައް މި ކޮޓަރީގައި ވުމެވެ. ކޮޓަރިއަށް ވަތްއިރު، ބިންމައްޗަށް އަޅާފައި އޮތީ ކަށި ވެއްޔެވެ. ކޮޓަރީގެ ކޮންމެ ތަނެއްގައިވެސް ހުރީ ނިޒާރްގެ ކޮންސެޕްޓް ފެނިގެން ދެއެވެ. އޭނާގެ ހިޔާލެވެ. އަލަމާރި އާއި އެހެނިހެން ފަރުނީޗަރު ވެސް ހަދާފައި ވަނީ އަމިއްލަ އަތުންނެވެ. ސޯފާއެއް ގޮތަށް ކޮޓަރި ތެރޭގައި ގާއިމްކޮށްފައި ހުރި އައްޓަކީވެސް ނިޒާރްގެ އަމިއްލަ މަސައްކަތެވެ. ފާހަނަވެސް ބޮޑެވެ. ފާހަނަ ހިޔާކޮށްފައި ހުރިއިރު، ބޮޑު ދެ ރުށް ފާހަނަ ތެރޭގައި ހުއްޓެވެ. ފާހަނައިގައި ގަސްވެސް އިންދާފައި ހުއްޓެވެ. އަދި ގޯތީގެ ފަހަތަށް ދާއިރު، ޖޯއްޔެއް ބަހައްޓާފައި ހުއްޓެވެ. އެއީ އެ ގޭގެ ފެންޑާއެވެ. ފެންޑާގެ ފަހަތުން ހުރީ ގޯތީގެ ހުސް ޖާގައެވެ. ހަނދާންވަނީ ކުޑައިރު ގޭގައި ކުޅެން ހުންނަ ބޮޑު ޖާގައިގެ މަތިންނެވެ.\nއާވީ ނޭޗާގެ ނިޒާރްބެ ކޮޓަރީގެ ފާހަނަ :- ވަގުތު އިމޭޖެސް:އަހްމަދް އަލީ\n"އެކޮޓަރި ހާއްސަކޮށްފައި ވާނީ އަޅުގަނޑުމެންގެ މި ރަށުގެ އެންމެ މުހިންމު މީހެއްގެ ގޮތުގައި ފާހަގަކުރާ ނިޒާރުބެއަށް، މިއީ ނިޒާރުބެގެ ގޯތި، އޭގެ ބޭނުމަކީ ރަށްރަށުގައި ހުންނަ ގޮތަށް ނިޒާރުބެގެ ގޯއްޗަށޭ މިދަނީ، އެވެނި މީހެއްގެ ގޯއްޗަށޭ މިދަނީ. އެހެންވީމަ އެވެސް މި އޮތީ ވަރަށް ބޮޑަށް ދިވެހި ވަންތައް ވެފައި" ޝަމީމް ވިދާޅުވިއެވެ.\nގޯތި ކެޓެގަރީގެ ހާއްސަ ކޮޓަރި، :- ވަގުތު އިމޭޖެސް:އަހްމަދް އަލީ\nއޭނާ ވިދާޅުވީ، މި ކޮޓަރިއަކީ ނިޒާރުބެގެ އަމިއްލަ ކޮންސެޕްޓަށް ކުރީގައި އޮތް ދިވެހި ސަގާފަތް ދައްކުވައިދޭނެ ތަނެއް ކަމަށެވެ. އެއީ ދިވެހި މުސްކުޅި ގޮތަށް ހަދާފައިވާ ކޮޓަރިއެވެ. މިއީ ވަރަށް ލޯތްބައިއެކީ ތަރައްގީކޮށްފައިވާ ކޮޓަރިއެއްކަން އެނގެއެވެ.\nއާވީ ރިސޯޓްގެ ގޯތީގަައި ހުންނަ ކޮފީ ބޯ މޭޒު:- ވަގުތު އިމޭޖެސް:އަހްމަދް އަލީ\nގޯތި ކެޓެގަރީއަކީ އެންމެ ގިނަ ކޮޓަރި ހުންނަ ކެޓެގަރީއެވެ.\nއާވީ ނޭޗާސް ރިސޯޓްގެ ކޮޓަރިއެއް :- ވަގުތު އިމޭޖެސް:އަހްމަދް އަލީ\nމީގެ އިތުރުން، ކޮންމެ ކެޓެގަރީއެއްގެ ކޮޓަރިވެސް ފުރިހަމައެވެ. ކޮންމެ ކެޓެރަގީއެއްވެސް ތަފާތެވެ. "ކޮޓަރި" ކެޓެގަރީ މި ހުންނަނީ ރަށުގެ އެންމެ އެތެރޭގައެވެ. ކޮންމެ ކޮޓަރިއެއްގައި ޑެކެއް ހުރެއެވެ. އެ ޑެކް މަތީގައި ކޮފީ ބޯލަން މަޑުކޮށްލެވޭނެއެވެ. ނޫނީ ޑެކް މަތީގައި ހުރެގެން ރަށު ތެރޭ ބަލާލެވޭނެއެވެ. މިއީ ގާޑެން ވިލާވެސް މެއެވެ.\nރިސޯޓްގެ ބިން ބޮޑު، އެކަމަކު ބޮޑު ބައި ގަސްތަކަށް\nމި ރިސޯޓަކީ އަށް ހެކްޓަރުގެ ބިމެކެވެ. އެކަމަކު މި ރިސޯޓުގެ ބިމުން ބޮޑުބައި ބޭނުންކޮށްފައެއް ނުވެއެވެ. ގާތްގަނޑަކަށް ފަސް ހެކްޓަރުވެސް އިމާރާތްތަކަށް ބޭނުން ކޮށްފައެއް ނުވެއެވެ. ބޮޑު ޖާގައިގަ އޮތީ ގަސްތަކެވެ. ރުކެވެ. މިރަށް އެހާ ފެހިކަން ގަދައީ އެހެންވެއެވެ.\nރިސޯޓްގެ ކޮންމެ ތަނަކަށް ބަލާލިކަމުގައިވިޔަސް، ތަނުގެ ޑިޒައިނާއި އެއްޗެހި ހަދާފައި ހުރި ގޮތަށް ބަލާލި ކަމުގައިވިޔަސް އެނގެނީ ބޭނުންކޮށްފައި ހުރީ ރާއްޖެއިން ލިބެން ހުރި އެއްޗެހިކަމެވެ. ލަކުޑިއެވެ. ލަކުޑީގެ ބާވަތްތަކެވެ. ރިސޯޓުން އެންމެ ގިނައިން ފެނުނީ ރުށްކަމުން ރުކާއި ގުޅުން ހުރި ގިނަ ބާވްތައް ރިސޯޓްގެ އެކި ދިމާދިމާލުން ފެންނަން ހުއްޓެވެ. ހާއްސަކޮށް ކާއްޓެވެ.\nއާވީ ނޭޗާ ޕްރެޑައިސް :- ވަގުތު އިމޭޖެސް:އަހްމަދް އަލީ\nއަދި މި ރިސޯޓަށް ދީފައިވާ ނަމުގައި ހިމެނޭ "ނޭޗަރ"އަށް ވަރަށް ބޮޑަށް ބަލާފައިވާ ކަން އެނގެއެވެ. މިރަށަކީ ގަސް ކަނޑާނެ ރަށެއް ނޫނެވެ. ގަސް އިންދާނީއެވެ. މިތަނުގައި ތަންތަން ތަރައްގީ ކުރުމަށް މަޖުބޫރުވެގެން ނޫނީ ގަސްކަނޑާފައި ނުވާކަން ހާމަވެއެވެ. ރަށުގެ ކޮޓަރިތަކާއި އެނޫންވެސް އައުޓްލެޓްތައް ތަރައްގީ ކުރިއިރުވެސް ރުށް އެތަންތަނުގެ އެތެރޭގައި ފެންނަން އެބަހުއްޓެވެ.\n"ރޫމްތައް އަޅަން ތަންތަން ސާފް ކުރިއިރު އެ ލޮކޭޝަންތަކުން ލިބުނު ލަކުޑިއާއި އެއްޗެހި ބޭނުންކޮށްގެން ވަރަށް ގިނަ ތަންތަން ތަރައްގީ ކޮށްފައި ހުރީ، މަދުމިނަށް ރޫމް ކޮޅެއް މިހުރީ ތައްޔާރުކޮށްފައި". ޝަމީމް ވިދާޅުވިއެވެ.\nޝަމީމްވެސް ވިދާޅުވަނީ މިއީ ތިމާވެއްޓާއި، ރާއްޖޭގެ ސަގާފަތަށް އެންމެ ރަނގަޅު އެންމެ ފުރިހަމަ ކޮންސެޕްޓެވެ. މިވަރުގެ ރިސޯޓެއް ރާއްޖޭގައި ނެތެވެ.\n"ތަންތަން ބިލްޑް ކުރުމުގައި ގަހެއް އެއްޗެއް ރުކެއް އެއްޗެއް ކަނޑާނުލާ ވަނީ ކަމުގައިވަނީނަމަ އެކަންވެސް ވަނީ ކޮށްފައި މިރަށުގައި، ފެންނާނެ ތަންތަނުގެ ފުރާޅުންވެސް ރުކާއި ގަހާއި އެއްޗެހި ސަލާމަތް ކުރުމުގެ ގޮތުން ކަންކަން ކޮށްފައި ހުރި ގޮތް". ޝަމީމް އިތުރަށް ތަފްސީލް ކޮށްދެއްވިއެވެ.\nމިވަގުތު އިޓަލީގެ ކުންފުންޏަކުން އޮޕަރޭޓް ކުރަމުންދާ މި ރިސޯޓަށް "އާވީ"ގެ ނަމުން ނަން ދެވުނީ ކީއްވެގެންތޯ މިއީ ގިނަބައެއްގެ ހިތުގައި އުފެދޭނެ ސުވާލެވެ.\n"ރާއްޖޭގެ ޓޫރިޒަމް 1970ގެ އަހަރުތަކުގައި ފެށުނު ގޮތް އާކޮށްލީއޭ، އާވީއޭ"މި ރިސޯޓަށް އެ ނަން ދެވުނު ގޮތް ހިއްސާކުރައްވަމުން ޝަމީމް ވިދާޅުވިއެވެ.\nދިވެހިންނަ އަންނަންވީ ރިސޯޓަކީ މިއީ، މިއީ ގެއްލިފައި އޮތް ޖަވާހިރެއް!\nރިސޯޓްތަކަށް ދިއުމަކީ ވަރަށް އަގުބޮޑު ކަމެއް ކަމަށް ދިވެހިންނަށް ހީވެފައެވެ. އެކަމަކު މިއީ އެފަދަ ރިސޯޓެއް ނޫނެވެ. ރިސޯޓްގެ ހާއްސަ ކަމަކީ ދިވެހިންވެސް އައިސް އެހާ ބޮޑު ހަރަދުތަކެއް ނުކޮށް އުފާވެރި ވަގުތުކޮޅެއް މިތަނުގައި ހޭދަ ކުރެވުމެވެ.\n"އަޅުގަނޑުމެން އެބަހުރޭ ހާއްސަ ޕެކޭޖްތަކެއް ދިވެހިންނަށް ހަދާފައި، އަނެއްކާ ދިވެހިންނަށް މާލެ އިންވެސް މިތާ ކައިރިންވެސް ދިވެހިންނަށް މިތަނަށް އާދެވޭނެ ގޮތް، ޓްރާންސްޕޯޓް ފަދަ ކަންކަންވެސް އަގުހެޔޮކޮށް މިހާރު ކުރެވޭނެ، އަގުބޮޑުކޮށް އަންނަން ވިޔަސް އެ ފުރުސަތުވެސް އެބަ އޮތް ސީޕްލޭން އެބަ އޮތް، އަދި ފެރީ ސާވިސްވެސް އެބަ ހުރި މިތާ ކައިރީގެ ރަށްރަށުން". ޝަމީމް ވިދާޅުވިއެވެ.\nއާވީ ނޭޗާގެ ޖެނެރަލް މެނޭޖަރ "ވަގުތު" އާ ވާހަކަދައްކަނީ - ވަގުތު އިމޭޖެސް: އަހްމަދް އަލީ\nމިރިސޯޓަށް ދިވެހިން އަންނަންވީ ހަމައެކަނި ޗުއްޓީ ހޭދަކޮށްލުމަށް ނޫނެވެ. ދިވެހިން ޕިކްނިކް އަންނަންވެސް މިވަރުގެ ރިސޯޓެއް ނެތެވެ. ނޫނީ ހަފްލާއެއް ބާއްވަންވެސް މިއީ އެންމެ ރަނގަޅު ރިސޯޓެވެ. މި ރިސޯޓްގެ ގޮނޑުދޮށަކީ އެހާމެ ރީތި އަދި ފުރިހަމަ ގޮނޑުދޮށެކެވެ. މީގެ އިތުރުން އިންޓަނޭޝަނަލް އާއި ނޭޝަނަލް އިވެންޓްތައް ބާއްވަންވީއެވެ. ރިސޯޓަށް ގުޅައިގެން އެކަންކަން ހަމަޖެހިގެން ދާނެއެވެ.\nޝަމީމް ވިދާޅުވީ، މިއީ ގެއްލިފައި އޮތް ޖަވާހިރެއް ކަމަށެވެ.\n"ދިވެހިން މިތަނަށް އައިސް ޗުއްޓީ ހޭދަކުރާށޭ ރިސޯޓަކަށް ވިޔަސް، މިއީ އަގުބޮޑު ތަނަކަށް ނުވާނެއޭ، ތިބޭފުޅުންގެ ޖީބަށް ބަރު ނުވާވަރުގެ ޕެކޭޖްތަކެއް ހަދާފައި ހުންނާނީ" ޝަމީމް ވިދާޅުވިއެވެ.\nއާވީ ނޭޗާ ޕެރެޑައިސްގެ ޖެނެރަލް މެނޭޖަރ އަދި އެޗް އާރް މެނޭޖަރ :- ވަގުތު އިމޭޖެސް:އަހްމަދް އަލީ\nމީގެ އިތުރުން މިރިސޯޓަކީ ހިތްގައިމު، އަރާމު އަދި އެ ނޫން އެތައް ކަމެއް މިތަނުގައި ކުރެވޭނެ ތަނެކެެވެ. ހަމަ އެއާއި އެކު ދެހިތެއްގެ ގުޅުމުން ގުޅިލާމެހެމުންދާ ދެއާއިލާ ގެ ކައިވެނީގެ ހަފްލާ ތަކަކީ ވެސް އާވީގެ ޢާއިލާއިން މަރްހަބާ ކިޔަމުންދާ ކަންކަން ކަން ފާހަގަކޮށްލަން ޖެހެއެވެ.\nދޮންހިޔަލައާއި އަލިފުޅުގެ ޒަމާންވީ ލޯބީގެ މިސާލުތަކަކީވެސް ހަރު އަޑުން އާވީގެ ގިނަސޮފްހާތަކުން ފޭދިގެން ދާ ސޮފްހާތަކެކެވެ.\nކައިވެނީތަކުގެ ގޮށް ޖަހާލުމަށްޓަކައި އާވީން ވަރަށް ހެޔޮ އަގުތަކެއްވެސް ވަނީ އިއުލާނު ކޮށްފައެވެ.\nމިއީ ތިމާވެއްޓާއި ރައްޓެހި ރާއްޖޭގެ އެންމެ ރީތި އެއް ރިސޯޓަށް ވާނެއެވެ. ގަސްގަހާއި ގެހި ގިނައެވެ. މީގެ އިތުރުން މި ރިސޯޓްގައި ފާހަގަވި ކަމަކީ ދޫނިތަކަށް ހާއްސަކޮށް ތަންތަން ގާއިމްކޮށްފައިވާކަމެވެ. ދޫނިތަކަށް އަށިތައް ގާއިމްކޮށްފައި ވެއެވެ. އަދި އެތަންތަނުގައި ދޫނިތައް ބިސް އަޅާ ހަދައެވެ. ބިންމައްޗަށް ވެއްޓޭ ކާށިތައް ރިސޯޓްގެ އެކި ކަންކަމަށް ބޭނުން ކުރެއެވެ. އެގޮތުން ރިސޯޓްގެ އެކި ތަންތަނަށް ދެވޭ މަގުތައް ދައްކައި ދިނުމަށް ކާށީގައި ލިޔެފައި މަގުތަކުގައި ބަހައްޓާފައި ވެއެވެ.\nޝަމީމް ވިދާޅުވީ، ރިސޯޓްގެ ގަސްގަހުން ވެއްޓޭ ބޮޑެތި ކުނިތައް ފިޔަވާ އެހެން ކުނިތައް ހުންނާނީ އެ ވެއްޓޭ ތަނެއްގައި ކަމަށެވެ. އެކަންކަމަށް މާބޮޑަށް އަޅާވެސް ނުލާނެއެވެ. ރިސޯޓްގައި ރީޔޫސް ރީސައިކަލްއަށްވެސް ވަރަށް ބޮޑަށް އިސްކަން ދޭކަން އޭނާ ފާހަގަކުރެއްވިއެވެ. މި ރިސޯޓަކީ ތިމާވެއްޓާއި އެހާ ރައްޓެހި ރިސޯޓަކަށް ވުމުން އެވޯޑް ތަކެއްވެސް އެ ދާއިރާއިން ލިބިފައި ވެއެވެ. އެގޮތުން ނޭޝަނަލް ރީޖަނަލް ރިސޯޓް ގްރީން އެވޯޑްގެ ޓްރޮފީ މި ރިސޯޓަށް ލިބިފައި ވެއެވެ. އަދި ބެސްޓް ނެޗުރަލް ސްޕާ އެވޯޑް ލިބިފައި ވެއެވެ.\nއާވީ ނޭޗާއަށް ލިބިފައި ހުރި ބައެއް އެވޯޑްތައް :- ވަގުތު އިމޭޖެސް:އަހްމަދް އަލީ\nރިސޯޓްގައި ހުރި ތަންތަނަށް ދީފައިވާ ދިވެހި ނަންތައް!\nމި ރިސޯޓަކީ ހުރިހާ ގޮތަކުންވެސް ދިވެހިންނާއި ގުޅިފައިވާ ރިސޯޓަކަށް ވާއިރު ރިސޯޓުގެ ތަންތަނަށް ދީފައިވާ ނަންތަކަކީވެސް ދިވެހި ނަންތަކެވެ. އެގޮތުން ރިސޯޓްގައި ގާއިމްކޮށްފައިވާ މެއިން ރެސްޓޯރެންޓަށް ދީފައިވާ ނަމަކީ ވީރުއެވެ. އަލަކާޓް ރެސްޓޯރެންޓަށް ވަރަބަދި ދީފައިވާއިރު މެއިން ބާއަށް ދީފައިވާ ނަމަކީ ވަކަރު ބާއެވެ. އަދި އިރުއޮއްސޭ މަންޒަރު ބަލަން މީހުން ތިބޭ ގޮނޑުދޮށުގައި ގާއިމްކޮށްފައިވާ ބާއަށް ދީފައިވާ ނަމަކީ އާވި އަށިއެވެ. އަދި ރަށުގެ އެކި ސަރަހައްދުގައި ގާއިމްކޮށްފައިވާ އަށިތަކަށް ވެލި އަށި އަދި ކޮވެލި އަށީގެ ނަމުން ނަން ދީފައި ވެއެވެ. އަދި ރިސޯޓްގައި ހިންގާ ޑައިވް އެންޑް ވޯޓާ ސްޕޯޓް ސެންޓަރަށް ގުރުވާ ޑައިވްގެ ނަމުން ނަން ދީފައިވާއިރު، ސްޕާއަށް ދީފައިވާ ނަމަކީ ވިންދުއެވެ.\nއާވީ ނޭޗާގެ ރެސްޓޯރެންޓް، ވީރު :- ވަގުތު އިމޭޖެސް:އަހްމަދް އަލީ\nމި ރިސޯޓަކީ އެކްސްކާޝަންތައް ބާއްވާ ރިސޯޓެއް ކަމުން ފަތުރުވެރިން އާއްމުކޮށް އުޅެނީ އެކަންކަމުގައެވެ. އެގޮތުން ޑައިވް ކުރުމާއި،ސޭންޑް ބޭންކް އާއި ޑޯލްފިން ކްރޫޒް އާއި ސަންސެޓް ފިޝިންގް ކަހަލަ އެކްސްކާޝަންތައް މި ރިސޯޓުން ކުރިއަށްގެންދެއެވެ. އަދި މި ރިސޯޓްގައި ގާއިމްކޮށްފައިވާ ސްޕާއަކީ ދިވެހި ބާވަތްތައް ބޭނުންކޮށްގެން ދިވެއްސެއްގެ ބެލުމުގެ ދަށުން ހިންގާ ސްޕާއެއްކަން ފާހަގަކޮށްލަން ޖެހެއެވެ.\nހުރިހާ ގޮތަކުންވެސް ދިވެހިންނަށް ފުރުސަތު!\nމިރިސޯޓަކީ ހުރިހާ ގޮތަކުންވެސް ދިވެހިންނަށް ފުރުސަތު އޮތްތަނެއްވެސް އަނެއްކާވެސް ހަނދާންކޮށްލާނަމެވެ. އެގޮތުން މިތަނަށް ދިވެހި އުފެއްދުންތައް ގެނެސް ވިއްކޭނެ މަގުވެސް ތަނަވެސްކޮށްފައި ވެއެވެ. ބޭނުންވަނީ ޕްރޮޑަކްތައް މިތަނަށް ގެނައުމެވެ. ދިވެހި އުފެއްދުންތައް އެ މީހަކު ބޭނުންވާ އަގެއްގައި ވިއްކޭނެއެވެ.\nއާވީ ނޭޗާސްގެ ރީތި ގޮނޑުދޮށް :- ވަގުތު އިމޭޖެސް:އަހްމަދް އަލީ\n"ދިވެހިންނަށް ފުރުސަތުތައް ދީގެން، ދިވެހިން ކުރާ މަސައްކަތްތައް، ދިވެހިން ހަދާ އެއްޗެހި މިތަނުގައި ވިއްކަން އަޅުގަނޑުމެން ބޭނުންވޭ، ދިވެހި މަހުގެ އުފެއްދުންތަކާއި އަތްތެރި މަސައްކަތްތަކާއި އެއްޗެހި، މިއީ އަޅުގަނޑުމެން ކުރިއަރުވަން ބޭނުންވާ ކަމެއް، ދިވެހިންނަށް ފުރުސަތު ދީގެން، ކޮންމެ ރަށަކުންވެސް ނޫނީ ކޮންމެ މީހަކުވެސް މިކޮޅަށް ދުރުވަންވީ އެބޭފުޅުންގެ ޕްރޮޑަކްޓެއް ހިފައިގެން، އެބޭފުޅުން މަސައްކަތްތަކެއް ކުރާކަށް ނުޖެހޭނެ މާކެޓް ކުރާކަށް، އަޅުގަނޑުމެން މާކެޓްކޮށްދޭނަން، އަޅުގަނޑުމެން މިތާ ގެސްޓުންނަށް ދައްކަ ދޭނަން، އަޅުގަނޑުމެން މިތަނުގައި އެއްޗެހި ބަހައްޓައިގެން އެބޭފުޅުންނަށް އެ އެއްޗެހި އިޝްތިހާރުވެސް ކުރާނަން." ޝަމީމް ވިދާޅުވިއެވެ.\nރިސޯޓްގައި ވިއްކަން ބަހައްޓާފައި ހުރި ބައެއް ތަކެތި :- ވަގުތު އިމޭޖެސް:އަހްމަދް އަލީ\nއެ ފުރުސަތުވެސް ދިވެހިންނަށް އޮތްކަން ފާހަގަކުރައްވަމުން އޭނާ ވިދާޅުވިއެވެ.\nއަދި އޭގެ އިތުރުން ދިވެހިންނަށް ވަޒީފާގެ ފުރުސަތުތައްވެސް އެބަ އޮތެވެ. ވަޒީފާއަށް ދިވެހިން ނަގަން އެ ކުންފުނިން ބޭނުން ވެއެވެ.\nކޮވިޑް-19ގެ ޕެންޑެމިކްއާ ހެދި ބަންދުކޮށްފައި އޮތުމަށްފަހު އަލުން މި ރިސޯޓް ހުޅުވީ މިދިޔަ ނޮވެމްބަރު މަސް ތެރޭގައެވެ.\nGALLERY: Reethi Hihgaaimu Aaavee Nature's Paradise ge Reethi Kan.\nView more photos at https://t.co/KDu3hkLxwH pic.twitter.com/OcIWLD10Wz\nކޮންމެއަކަސް މާލޭގެ ހާސްބޯ ދިރިއުޅުމުންނާއި އަދި އެހެން ރަށްރަށުގައި ދިރިއުޅޭ މީހުންނަށް ވެސް ހަމަނޭވާއެއް ލުމަށް ރިސޯޓްގައި ޗުއްޓީއެއް ހޭދަކޮށްލުން އެއީ އެންމެ ރަނގަޅު "ފަރުވާއެވެ." ޖީބަށް ލުއި، ހަށިގަނޑަށް ޖިސްމާނީ ގޮތުންނާއި ނަފްސާނީ ގޮތުން ވެސް "ފަރުވާއެއް" ދިނުމަށް އާވީ ނޭޗާސް ޕެރެޑައިސް އަށްވުރެ ވަކިން ރަނގަޅު އެހެން ހޮވުމެއް ނެތެވެ. އެއީ އަގާއި ހިދުމަތުގެ ގޮތުން ބެލިއަސް މެއެވެ.\nދުންފަތާ ދެކޮޅު މުވައްޒަފުންނަށް އިނާމުދޭ ފުރަތަމަ ރާއްޖޭގެ ރިސޯޓަށް އާވީ ނޭޗާސް\n"ހާދަ ރީއްޗޭ، ހާދަ ހިތްގައިމޭ، މިވަރުގެ ރިސޯޓެއް ނުދެކެން"\nދިގަލިބެ އާއި ފުރަބެ\nކޮވިޑާ ގުޅިގެން ކުޑަކުރި މުސާރަ ތައް އަދިވެސް އިޔާދަ ނުކުރޭ ރަށްތައް ހުޅުވި ފަހުން އޮިއުޕަންސީ %90 އިން މަތީގައި. ޙެޔޮވާނީ ކިހިނެތް! ޥަގުތު އިންވެޓިގޭޓިވް ޖާރނަލިސްޓުން ފޮނުވާގެން ނަމަވެސް މިކަން ކޮށްދެއްވަން ވީނުންތޯ. ސަރުކާރު ހިރުވާވެސް ނުލާ..ވަގުތު ކުދިންގެ މަސައްކަތުގައި ބަރަކާތް ލައްވާށި. ޢާމީން!\nރަނަގަޅުވީސް ލޯކަލް ރޭޓް މެންށަން ކޮށްލިނަމަ\nޑިސެމްބަރު 7, 2021 17:51\nކޮބާ ތަ އަގުތައް؟؟؟


ފޯރިގަދަ ބިގްބޮސްގެ ސީޒަން 13 މިރޭ ނިމުމަކަށް | Jazeera\tފޯރިގަދަ ބިގްބޮސްގެ ސީޒަން 13 މިރޭ ނިމުމަކަށް - Jazeera\nއައިޝަތް ޝިމްނާ February 15, 2020 68 views0\nބިގްބޮސްގެ ގެ މިއަހަރުގެ ސީޒަންގެ ފިނާލޭ މިރޭ ބާއްވާގޮތައް ހަމަަޖައްސައިފިއެވެ.\nމިއަހަރުގެ ބިގްބޮސް ސީޒަން އަކީ މިހާތަނަށް ބޭއްވި އެހެން ހުރިހާ ބިގްބޮސް ޝޯތަކަށްވުރެ ކާމިޔާބު ޝޯއެކެވެ. އެޝޯގެ ކާމިޔާބާއެކު ސީޒަންވެސް ވަނީ ދިގުކޮށްފައެވެ. ނަމަވެސް ވިހި ހަފްތާއަށް ދިގު ދެމިގެންދިޔަ ޝޯގެ ފިނާލޭ މިރޭ ބާއްވާނެއެވެ. ސަލްމާން ޚާން އާއެކު ބާއްވާ ފޯރިގަދަ މި ޝޯ މިރޭ އަށް ގަޑިބައިގައި ފަށާއިރު ބައިވެރިން ދަނީ ހުއްޓުމެއްނެތި އެމީހުން ތާއީދުކުރާ ބައިވެރިއަކަށް ވޯޓްކުރަމުންނެވެ. މީގެ އިތުންވެސް ޝޯކުރިއަށްދާއިރު ލައިވް ވޯޓިންވެސް ކުރިއަށްދާނެ ކަމަށް ވަނީ މައުލޫމާތު ލިބިފައެވެ.\nޚަބަރުތައް ބުނާ ގޮތުން ފައިނަލަށް ދިިޔަ ހަ ބައިވެރިންގެ ތެރެއިން މިހާރު އެންމެން ފަހަތައް ޖައްސާލުމަށްފަހު ގަދަ ދޭކަށް ހޮވިފައިވަނީ އާސިމް އަދި ސިދާތުއެވެ. ސަނާ ތިންވަނަ އަށް ދިޔައިރު، ރަޝްމީ އަދި އާރްތީވަނީ ޝޯއިން ކަޓާފައެވެ.\nޕާރަސް ޗާބްރާވަނީ 10ލައްކަ ރުޕީސްގެ ކޭޝްބޭގް ނަގައިގެން ޝޯއިން އަލްވަދާއު ކިޔާފައެވެ. މިހުރިހާ މަންޒަރުތަކެއްވެސް މިރޭގެ ފިނާލޭ އެޕިސޯޑުން ފެނިގެންދާނެއެވެ.\nމިރޭގެ ފިނާލޭއަށް ޝޯގައި ފެނިގެންދިޔަ ގިނަ ބައިވެރިން ފެނިގެންދާއިރު، ގިނަ ބަޔަކު އެންމެ އިންތިޒާރުކުރާ އެއް ވަގުތަކީ އެމީހަކު އެންމެ ތާއީދުކުރާ މީހަކު ޝޯ ކާމިޔާބުކުރާ މަންޒަރެއެވެ. ނަމަވެސް މިރޭގެ ޕާރފޮމެންސް ތައްވެސް ވަކި ދެރައެއް ނޫނެވެ. އޭގެ ތެރޭގައި ރަޝްމީ އާއި ސިދާތު ، އާސިމް ހިމާންޝީ، އަދި އާސިމް ސިއްދާތު ހިމެނެއެވެ.\nވޯޓްޕޯލްތަކަށް ބަލާއިރު ޝޯކާމިޔާބު ކުރާނީ ސިއްދާތެވެ. ގިނަ މީހުން ތާއިދުކުރަނީވެސް އޭނައަށެވެ. ނަމަވެސް އާސިމްގެ ވެސް ފޭނުންވެސް މަދެއް ނޫނެވެ. ގިނަ ބަޔަކު އަންނަނީ މި ދެމީހުންނަށް ވޯޓްކުރުމަށް ކެމްޕެއިންތައްވެސް ހިންގަމުންނެވެ.